ބޮޑުތިލަދުންމައްޗަށް ކުރެއްވި ދަތުރުފުޅަށް ފަހު ރައީސްގެ ދެކަނބަނލުން މާލެ ވަޑައިގެންފި | Atoll News\nބޮޑުތިލަދުންމައްޗަށް ކުރެއްވި ދަތުރުފުޅަށް ފަހު ރައީސްގެ ދެކަނބަނލުން މާލެ ވަޑައިގެންފި\nޝާއިޢުކުރީ: ލިފާޡު ޖުލައި 18, 2021, 18:27\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙާއި އެމަނިކުފާނުގެ އަނބިކަނބަލުން ފަޒްނާ އަޙްމަދު ކުޅުދުއްފުށި ސިޓީއަށާއި، ތިލަދުންމަތީ ދެކުނުބުރީ ކުމުންދޫއަށާއި، ހަނިމާދުއަށް ކުރެއްވި ދަތުރުފުޅު ނިންމަވާލައްވައި މިއަދު ހަވީރު މާލެ ވަޑައިގެންފި އެވެ.\nރައީސުލްޖުމްހޫރިއްޔާގެ ދެކަނބަލުންގެ މި ދަތުރުފުޅުގައި، ފުރަތަމަ ވަޑައިގެންނެވީ ކުޅުދުއްފުށި ސިޓީއަށެވެ. ރައީސުލްޖުމްހޫރިއްޔާގެ ދެކަނބަލުން ކުޅުދުއްފުށްޓަށް ވަޑައިގެން އެ ސިޓީގެ ކައުންސިލާއި، އަންހެނުންުގެ ތަރައްޤީއަށް މަސައްކަތްކުރައްވާ ކޮމިޓީގެ މެންބަރުންނާއި، ކުޅުދުއްފުށީ ރީޖަނަލް ހޮސްޕިޓަލުގެ އިސްވެރިންނާއި، އެސިޓީގެ3ސުކޫލުގެ އިސްވެރިންނާއި، ކުޅުދުއްފުށީ ޕޮލިސް ސްޓޭޝަންގެ އިސްވެރިންނާއި، ބައްދަލުކުރެއްވެވިއެވެ. މީގެ އިތުރުން ރައީސުލްޖުމްހޫރިއްޔާގެ އަނބިކަނބަލުން ވަނީ ހދ. ކުޅުދުއްފުށީ ފެމިލީ އެންޑް ޗިލްޑްރަންސް ސަރވިސް ސެންޓަރަށް ޒިޔާރަތްކުރައްވައި، އެ މުއައްސަސާގެ އިސްވެރިންނާއި، އަދި އަންހެނުންުގެ ތަރައްޤީއަށް މަސައްކަތްކުރައްވާ ކޮމިޓީގެ މެންބަރުންނާއި، ބައްދަލުކުރައްވާފައެވެ. ހަމައެއާއެކު އެކަމަނާ ވަނީ ކުޅުދުއްފުށީ ފެމިލީ އެންޑް ޗިލްޑްރަންސް ސަރވިސް ސެންޓަރަށް ޒިޔާރަތްކުރައްވައި، އެ މުއައްސަސާގެ އިސްވެރިންނާއިވެސް ބައްދަލުކުރައްވާފައެވެ.\nކުޅުދުއްފުށީ ސިޓީއިން ރައީސުލްޖުމްހޫރިއްޔާގެ ދެކަނބަލުން ދެން ވަޑައިގެންނެވީ ހދ. ކުމުންދޫއަށެވެ. އެރަށުގައި ރައީސުލްޖުމްހޫރިއްޔާ ވަނީ ހދ. ކުމުންދޫ ކައުންސިލާ އަންހެނުންގެ ތަރައްޤީއަށް މަސައްކަތްކުރާ ކޮމެޓީއާ ބައްދަލުކުރައްވާފައެވެ. އަދި އެ ދެކަނބަލުން ވަނީ ހދ. ކުމުންދޫ ޞިއްޙީ މަރުކަޒަށާއި ސްކޫލަށް ޒިޔާރަތްކުރައްވައި އެ ތަންތަނުގެ ޙާލަތު ބައްލަވާލައްވާފައެވެ.\nތިން ދުވަހުގެ މި ދަތުރުފުޅުގެ ފަހު މަންޒިލެއްގެ ގޮތުން އެދެކަނބަލުން ވަޑައިގެންނެވީ ހދ. ހަނިމާދޫއަށެވެ. ހަނިމާދޫގައި ވެސް އެދެކަނބަލުން ހަނިމާދޫ ކައުންސިލާ އަންހެނުންގެ ތަރައްޤީއަށް މަސައްކަތްކުރާ ކޮމެޓީއާ ވަނީ ބައްދަލުކުރައްވާފައެވެ. އަދި މީގެ އިތުރުން އެދެކަނބަލުން ވަނީ ހަނިމާދޫގެ ސްކޫލަށާއި، ހެލްތު ސެންޓަރަށާއި، ބަނދަރަށް ޒިޔާރާތްކުރައްވާ އެތަންތަނުގެ ޙާލަތު ބައްލަވާލައްވާފައެވެ. މި ދަތުރުފުޅުގައި ރައީސުލްޖުމްހޫރިއްޔާ ވަނީ ހަނިމާދޫ މަގުތަކުގެ ތާރު އެޅުމުގެ ޢަމަލީ މަސައްކަތް ފަށްޓަވައިދެއްވާފައެވެ.


ބަލިމަޑުކަމުގެ ތެރޭގައި ޙަރަކާތްތެރިވެ އުޅޭނީ ކިހިނެއް؟ - GOV.MV\nޚަބަރު ބަލިމަޑުކަމުގެ ތެރޭގައި ޙަރަކާތްތެރިވެ އުޅޭނީ ކިހިނެއް؟\nކަސްރަތުކުރުމަކީ ދުޅަހެޔޮކަންމަތީ ދެމިހުރުމަށް އެހީތެރިވެދޭ ކަމެއް.\nގަވައިދުން ކަސްރަތުކުރުމަކީ މާޔޫސްކަމާއި، ފިކުރުބޮޑުވުން އަދި ހާސްވުމުން ދުރުވުމަށް އެހީތެރިވެދޭ ކަމެއް. ނަފްސާނީ ޞިއްޙަތު އަދި ޖިސްމާނީ ދުޅަހެޔޮކަންމަތީ ދެމިހުރުމަށް ކޮންމެ ދުވަހަކުމެ ކަސްރަތުކުރުމަކީ ކޯވިޑް-19 ފަދަ ބަލިމަޑުކަމުގެ ތެރޭގައި އުޅޭ ވަގުތުގައި އެފަދަ ކަންކަމުން ދުރުވެގަތުމަށްވެސް ކުރެވޭ ވަރަށް މުހިންމު ކަމެއް.\nދިރާސަތަކުން ދައްކާގޮތުގައި ހެލިފެލިވެ އުޅުމަކީ:\nމީހާގެ މޫޑް ރަނގަޅުކުރުވާ ކަމެއް.\nނިދަން އެހީތެރިވެދޭ ކަމެއް.\nބުންވަރު އިތުރުކޮށްދޭ ކަމެއް.\nފިކުރުބޮޑުވުންތަކާއި ނުރަނގަޅު ޚިޔާލަތަކުން ދުރުވުމަށް އެހީތެރިވެދޭ ކަމެއް.\nކަސްރަތުކުރުމުގައި އެދެވިގެންވަނީ ކޮންމެ ދުވަހަކުމެ 30 މިނެޓް ހާއިރު ވަންދެން ހަށިގަނޑަށް ވަރުބަލިކަން ގެނުވާފަދަ ކޮންމެސް ކަހަލަ ޙަރަކާތެއް ކުރުން. ކޮންމެ ދުވަހަކު ޖިމަށް ނުވަތަ ކުޅިވަރުކުޅޭ ތަނަކަށް ދިއުން އުނދަގޫ ވެދާނެ، ނަމަވެސް ކޮންމެ ދުވަހަކު ތިމާއަށް ވަރުބަލިކަން ގެނުވާ ކޮންމެވެސް ޙަރަކާތެއް ކޮށްލުމަކީ އަހަރެމެންނަށް ގޭގައިވެސް ކުރެވިދާނެ ކަމެއް.\nއާދައިގެ ގޮތަކަށް އަހަރެމެންނަށް ކުރެވިދާނެ ބައެއް ކަންކަން.\nއާދައިގެ ގޮތަކަށް ފެށުން:\nގޭގައި ކުރާ ކުޑަ މަސައްކަތެއް، ގަސް އިންދުން ނުވަތަ ހިނގާލަން ދިއުން ފަދަ އާދައިގެ ކަމެއްކޮށް ތިމާ ގެ ކޮންފިޑެންސް ހޯދިދާނެ.\nތިމާ ހިތްހަމަޖެހޭ ކަހަލަ ކަމެއް ކުރުން\nމިހާރުގެ ޙާލަތަށް ބަލާއިރު ހިތްހަމަޖައްސާލުމަށް ކުރިން ކުރަމުން އައި ކަންކަމަށް ގިނަމީހުންގެ ޝައުގު ވެރިކަން ނުހުރެދާނެ. ނަމަވެސް ތިމާ އެކަމަށް ޝައުގުވެރިވާ، ހިތްހަމަޖެހުން ގެނުވައިދޭ ޙަރަކާތެއް ރާވައި ކުރިއަށް ގެންދެވިދާނެ.\nޢާއިލާއާއި ރަޙުމަތްތެރިންނާއި ގުޅުންބަދަހިކުރުން މިދަނޑިވަޅުގައި ޓްރިކީ ކަމަކަށްވި ކަމުގައިވިޔަސް ފޯނުގެ ޒަރިއްޔާއިން ނުވަތަ މީސްމީޑިއާގެ ޒަރިއްޔާއިން ޢާއިލާއާ ރަޙުމަތްތެރިންނާއިއެކު ގުޅުމަކީ ތިމާގެ ކޮންފިޑެސް އިތުރުވެގެންދާނެ ކަމެއް.\nއާދަކޮށް ކުރާ ކަންތައްތަކުގެ ޕްލޭނެއް ތައްޔާރުކުމަކީ ހެލިފެލިވެ އުޅުމަށް އެހީތެރިވެދޭނެ ކަމެއް. މިގޮތަށް ޕްލޭން ތައްޔާރުކުރުމުގައި ކަސްރަތުކުރުން ހިމެނުން ވަރަށް މުހިންމު. އަދި ކުރާ ޕްލޭނާއި އެއްގޮތަށް އަމަލުކުރުމަށް މަސައްކަތް ކުރުންވެސް މުހިންމު. އާދަކޮށް ކުރާ ކަންކަމުގެ ގޮތުގައި ކުރެވިދާނެ ކަންތައްތަކުގެ ތެރޭގައި: *ކީރިތ ޤުރުއާން ކިޔެވުން.\nގޭގައި ގެންގުޅޭ ޖަނަވާރަކާ އެއްކޮށް ވަގުތު ހޭދަކޮށްލުން. (މިސާލަކަށް މަސް، ބުޅާ، ގުރާ ފަދަ ދިރޭ ތަކެތި)\nސިޓީ އެއް ނުވަތަ އީމެއިލްއެއް ލިޔުން. ނުވަތަ ވާހަކައެއް ލިޔުން.\nއާ ވައްތަރެއްގެ ރެސިޕީއެއް ބޭނުންކޮށްގެން އެއްޗެއް ތައްޔާރުކޮށްލުން


ގަވައިދާ ހިލާފަށް، ޓޫރިޒަމް މިނިސްޓްރީގެ ހުއްދަ ނެތި ރިސޯޓެއްގައި ރަމްޒީ ކައިވެއްޏެއް ކުރި މައްސަލަ ބަލަން ފަށައިފި އެވެ.\nކައިވެނި ކުރިތާ ތިން މިނެޓް ފަހުން ވަރި\nމިއީ ކުވައިތުގެ ތާރީހުގައި ވެސް އަދި ދުނިޔޭގައި ވެސް މިހާތަނަށް ކުރި އެންމެ ކުރު ކައިވެނި ކައިވެނި ކަމަށް ވެދާނެ އެވެ. ކައިވެނި ދެމިއޮތީ އެންމެ ތިން މިނެޓަށެވެ.\n17 އަހަރުގެ ކުއްޖަކާ ކައިވެނިކުރި އަންހެނަކު ހައްޔަރުކޮށްފި\nމުމްބާއީ (ޑިސެމްބަރު 1) - އިންޑިއާގެ މުމްބާއީގައި 17 އަހަރުގެ ފިރިހެން ކުއްޖަކާ ކައިވެނި ކުރި 20 އަހަރުގެ އަންހެނަކު ފުލުހުން ހައްޔަރުކޮށްފި އެވެ.\nހިޔާ މަޝްރޫއުގެ ދަށުން ސަރުކާރުން އިއުލާނުކުރި 7000 ފްލެޓަށް ކުރިމަތި މީހުންގެ ތެރެއިން އަލަތު ކައިވެނި ކެޓަގަރީއަށް ފޯމް ހުށަހެޅި މީހުންގެ ތެރެއިން ޝަރުތު ހަމަވާ އެންމެންނަށް ފްލެޓު ދީފައިވާ ކަމަށް ހައުސިން މިނިސްޓަރު ޑރ. މުހައްމަދު މުއިއްޒު މިއަދު ވިދާޅުވެއްޖެ އެވެ.\nއަނބިމީހާގެ ބޭވަފާތެރިކަން ގޫގުލް ސްޓްރީޓް ވިއުއިން\nއަނބިމީހާ ހިލޭ ފިރިހެނަކާ އެކު ގުޅުން ބާއްވާކަން ގޫގުލް ސްޓްރީޓް ވިއުއިން ފަޅާ އެރުމާ ގުޅިގެން، ޕެރޫގެ މީހަކު އަނބިމީހާ ވަރިކޮށްފި އެވެ.\nކައިވެނީގައި މައްސަލަތަކެއް ނުޖެހޭ: މެލަނިއާ ޓްރަމްޕް\nވޮޝިންޓަން (އޮކްޓޯބަރު 13) - ފިރިކަލުން އެމެރިކާގެ ރައީސް ޑޮނަލްޑް ޓްރަމްޕްއާ މައްސަލަ ޖެހިފައިވާ ކަމަށް ދެކެވޭ ވާހަކަތައް ފަސްޓް ލޭޑީ މެލަނިއާ ޓްރަމްޕް ދޮގު ކުރައްވައިފި އެވެ.\nކައިވެނި ކުރުމުގެ ފުރުސަތު ދޭންވީ މާލެ އާއި ހުޅުލޭ ގުޅާލާ ބްރިޖް މަތީގައި ނޫން ކަމަށާއި ދަރުބާރުގެ ފަދަ އިމާރާތްތައް ކަމަށް އިދިކޮޅު ކޯލިޝަނުން މިއަދު ބުނެފި އެވެ.\nއެއްމާބަނޑު ދެބެއިންގެ ކައިވެނި އެއްމާބަނޑު ދެބެއިންނާ\nމި ކައިވެނީގެ ފޮޓޯތަކަށް ބަލާލައިފި ނަމަ، ފުރަތަމަ ހީވާނީ ފޮޓޯގައި ފެންނަ މީހުން ޑަބަލްކޮށް ދައްކަން ފޮޓޯ އެޑިޓްކޮށްފައި ހުރީ ކަމަށެވެ. އެކަމަކު ފޮޓޯގައި ފެންނަނީ ކައިވެނި ކުރި ދެ...\nމާލެ އާއި ހުޅުލެއާ ދެމެދު އަޅާފައިވާ ބްރިޖް މަތީގައި ކައިވެނިކުރަން ބޭނުންވާ މީހުންނަށް އެ ފުރުސަތު މިއަދު ހުޅުވާލާފައިވާއިރު، ކައިވެނީގެ ހުރިހާ ހަރަދެއް ސަރުކާރުން ކޮށްދޭ ގޮތަށް ހަމަޖައްސައިފި އެވެ.\nއަގުބޮޑު ކައިވެނިތައް އަވަހަށް ރޫޅޭނެ؟\nކައިވެންޏަކަށް ތައްޔާރުވާއިރު ފައިސާ ހުއްޓަސް، ހައްދެއް ވެސް އޮންނަން ވާނެ އެވެ. ކައިވެންޏަކީ ކޮންމެ މީހެއްގެ ހަޔާތުގައި ވެސް އަންނާނެ މުހިއްމު ދުވަހެކެވެ. އެކަމަކު މި ފަހަކަށް އައިސް ކައިވެނި ހަފުލާތައް ބާއްވަނީ ދެއްކުންތެރި ކަމުގެ ގޮތުންނޭ ބުނާ މީހުން ވެސް މަދެއް ނޫނެވެ.\n11 އަހަރުގެ ކުއްޖަކު ކައިވެނިކުރި މައްސަލަ ބޮޑުވެއްޖެ\nކުއާލަ ލަމްޕޫރު (ޖުލައި 2) - މެލޭޝިއާގައި 11 އަހަރުގެ އަންހެން ކުއްޖަކު 41 އަހަރުގެ ފިރިހެނަކާ ކައިވެނި ކުރި މައްސަލައެއް ބޮޑުވެ ބައެއް މީހުން އެ ކަމަށް ނުރުހުން ފާޅު ކުރަން ފަށައިފި އެވެ.\nJune 03, 2018 11\nއަނބިމީހާ ލޯބިވެރިޔާއާ ކައިވެނި ކުރުވައިފި\nއިންޑިއާގައި ހިނގި މި ހާދިސާއަކީ އެ ގައުމުގެ ފިލްމުތަކުން ފެންނަ ކަހަލަ މަންޒަރެކެވެ. އިންޑިއާގެ ފިރިހެނަކު މިއޮތީ "ހަމް ދިލް ދޭ ޗުކޭ ސަނަމް" އާއި "ޖުދާއީ" ކުޅެ، އެތައް ބަޔަކު ސިއްސުވާލައިފަ އެވެ.\nރަޝިއާގެ މަހުޖަނަކަށް ދަރިން އަންބަކު ހޯދަނީ\nރަޝިއާގެ މަހުޖަނަކު އިންނާނެ ޒުވާން އަންހެނަކު ހޯދުމުގެ މަސައްކަތް އޭނާގެ ދަރިންނާ ހަވާލުކޮށްގެން ޓީވީ ޝޯއެއްގެ ގޮތުގައި ކުރިއަށް ގެންދަން ފަށައިފި އެވެ.\nއައްޑޫގެ ބޮޑު ސްކޫލެއްގެ ޒިންމާދާރު މަގާމެއް އަދާކުރަމުން އަންނަ އަބްދުﷲ ވަހީދު ހުސްހަށި ބަޔަށް ހުންނަތާ ހަތަރު އަހަރު ވެއްޖެ އެވެ. ކުރިން ކުރި ކައިވެނި ނާކާމިޔާބުވީ ނަމަވެސް، އަލުން މީހަކާ އިނދެ ދިރިއުޅުމެއް ފެށުމުގެ އުއްމީދު އޭނާ ކަނޑައެއް ނުލަ އެވެ. އެކަމަކު އުމުރުން 37 އަހަރުގެ ވަހީދުގެ މި ހުވަފެނަށް އެޅިފައިވާ ހުރަހަކީ...\nބަފައިބެއާ ހެދި 15 މިނެޓް ތެރޭ ކައިވެނި ރޫޅިއްޖެ\nދުބާއީގައި ކުރި ކައިވެންޏެއް، އަންހެން މީހާގެ ބައްޕަގެ ދަހިވެތިކަމާ އެކު އެންމެ 15 މިނެޓް ތެރޭ ރޫޅިއްޖެ އެވެ.\nމި ވެސް މިހާރު "އަނގޮޓި" އަޅާ ގޮތެއް\nއިނގިލީގައި އަނގޮޓި އަޅާ ގޮތް ވެސް މިހާރު މި އަންނަނީ ބަދަލުވަމުންނެވެ. އަނގޮޓީއަކީ އިނގިލީގައި އަޅުވާ އެއްޗަކަށް ވިޔަސް، އަނގޮޓީގައި އިންނަ އެސް އިނގިލީގައި "އިންދުމުގެ" ޓްރެންޑެއް ވެސް ވަނީ ވައިގައި ހިފައިފަ އެވެ.\nކައިވެނީގެ ކުރިން ދިން ފައިސާ އަނބުރާ ދޭން ޖެހިއްޖެ\nކައިވެނީގެ ކުރިން، ފިރިހެން މީހާ އަށް އަންހެން މީހާ ދިން 50،000ރ. އަނބުރާ އަންހެން މީހާއަށް ދައްކަން ސިވިލް ކޯޓުން ކޮށްފައިވާ ހުކުމެއް ހައި ކޯޓުން ދަމަހައްޓައިފި އެވެ.\nއަންހެނުންގެ ނަމުގެ މާނަ އަހާތީ ޕޮލިހަށް\nއިންޑިއާ މީހަކު އޭނާގެ އަންހެނުންގެ ނަމުގެ މާނަ އަހަން އެތައް ބަޔަކު ފޯނު ކުރާތީ އުނދަގޫ ބޮޑުވެ، އެކަން އެންމެ ފަހުން ފުލުހުންނަށް ރިޕޯޓްކޮށްފި އެވެ.


މަސައްކަތް ލަސްވަނީ މުވައްޒަފުން މަދުވުމުން: އޭސީސީ\nބަޖެޓު 22: މަސައްކަތް ލަސްކަމުގެ ޝަކުވާއަށް އޭސީސީން ތަކުރާރުކުރީ މުވައްޒަފުން މަދުވުން\n16 ނޮވެންބަރު 2021 - 15:55 0\nއަންނަ އަހަރުގެ ބަޖެޓު ދިރާސާ ކުރާ ކޮމިޓީއަށް އޭސީސީގެ ބައެއް މެމްބަރުން މިއަދު މައުލޫމާތު ދެއްވަނީ. -ފޮޓޯ: މަޖިލިސް\nއެންޓި ކޮރަޕްޝަން ކޮމިޝަން (އޭސީސީ) އިން ބަލަމުންދާ މައްސަލަތައް ލަސްވާކަމުގެ ޝަކުވާ އިތުރުވަމުންދާއިރު، އެކަން އެގޮތަށް މެދުވެރިވާ ސަބަބަކީ އެކަށީގެންވާ އަދަދަށް މުވައްޒަފުން ނެތުން ކަމަށް އެ ކޮމިޝަނުން މިއަދު ބުނެފި އެވެ.\nއަންނަ އަހަރަށް ލަފާކޮށް ސަރުކާރުން ރައްޔިތުންގެ މަޖިލީހަށް ހުށަހަޅާފައިވާ ބަޖެޓު ދިރާސާކުރުމުގެ މަސައްކަތް ކުރަމުންދާއިރު، މިނިވަން މުއައްސަސާތަކަށް ކަނޑައަޅާފައިވާ ބަޖެޓާބެހޭ ގޮތުން ބައެއް މުއައްސާސަތަކުން ވަނީ ޝަކުވާކޮށްފަ އެވެ.\nއެގޮތުން، މަޖިލީހުގެ ބަޖެޓު ދިރާސާ ކޮމިޓީގައި އޭސީސީގެ ކަންބޮޑުވުންތައް ހިއްސާކުރައްވަމުން، އެ ކޮމިޝަނުގެ ސެކްރެޓަރީ ޖެނެރަލް މުހައްމަދު ސަލީމް ވިދާޅުވީ އަންނަ އަހަރަށް 41.5 މިލިއަން ރުފިޔާގެ ބަޖެޓެއް ކަނޑައަޅާފައިވާއިރު ރިކަރެންޓް ހަރަދަށް 40.5 މިލިއަން ރުފިޔާ ހަރަދުވާނެ ކަމަށެވެ.\nސަލީމް ވިދާޅުވި ގޮތުގައި އޭސީސީގެ އިންވެސްޓިގޭޓަރުންގެ ގޮތުގައި މި ވަގުތު 38 މުވައްޒަފުން ތިބި އިރު، ބޭނުންވާ ފެންވަރަށް އެ މުވައްޒަފުން ތަމްރީން ކުރަން ގިނަ ދުވަސްތަކެއް ހޭދަވާ ކަމަށެވެ.\nނަމަވެސް، މަގާމުގެ ކުރިއެރުމާއި މަސައްކަތް ބުރަވި ނަމަވެސް އިތުރުގަޑީގެ ފައިސާ ނުދެވުމުގެ ސަބަބުން އެގޮތަށް ތަމްރީން ކުރާ މުވައްޒަފުން ވަކިވެގެންދާކަން އޭނާ ފާހަގަކުރެއްވި އެވެ.\nބަޖެޓަށް އިތުރުކޮށްދޭން އޭސީސީން ހުށަހެޅި ކަންކަން\nމުވައްޒަފުން އިތުރުކުރަން 3.3 މިލިއަން ރުފިޔާ.\nއޯޓީ ދެވޭ ލިމިޓު 20 ޕަސަންޓް އިތުރުކުރަން 271،000ރ.\nޕްރޮމޯޝަން ދެވޭނެ ގޮތެއް ހަމަޖައްސައި ދިނުން.\nއެކަމުގެ ސަބަބުން، މައްސަލަތައް ނުބެލި ދިގުލައިގެންދާތީ ރައްޔިތުންގެ އިތުރުން ދައުލަތުގެ އެހެން މުއައްސަސާތަކުގެ ޝަކުވާތައް ލިބެމުންދާ ކަމަށް ވިދާޅުވި އެވެ.\nއެމްއެމްޕީއާރުސީގެ މައްސަލަތައް ނިންމުން ލަސްވާތީ ގިނަ ސުވާލުތަކެއް\nރާއްޖޭގެ ތާރީހުގައި ހިންގި އެންމެ ބޮޑު ހިޔާނާތުގެ މައްސަލަ ދިގުލައިގެންދަނީ މުވައްޒަފުން މަދުވުމުގެ ސަބަބުން ކަމަށާއި، އެކަން ހައްލުކުރަން އެ މައްސަލައަށް ހާއްސަ އިތުރު 12 މުވައްޒަފުން ނެގުމަށް 3.3 މިލިއަން ރުފިޔާ ދިނުމަށް އޭސީސީން އެދުނެވެ.\nއެއާއެކު، ކޮމިޓީގެ ގިނަ މެމްބަރުންގެ ސުވާލުތަކާއި ފާޑުކިޔުންތައް އޭސީސީގެ މެމްބަރުންނަށް މިއަދު ވެސް އަމާޒުވި އެވެ.\nއެ ސުވާލުތަކަށް ޖަވާބު ދެއްވަމުން އެ ކޮމިޝަނުގެ މެމްބަރު ކޮމިޓީގެ މިއަދުގެ ބައްދަލުވުމުގައި އަލީ އަޝްރަފް ވިދާޅުވީ މިހާރު ވެސް 1،145 މައްސަލަ އޭސީސީން ބަލަމުންދާ ކަމަށެވެ.\nމިގޮތުން، އޭސީސީއަށް ހުށަހެޅޭ މައްސަލަތައް މިހާރު އިތުރުވެފައިވާއިރު، ދުވާލެއްގެ މައްޗަށް އެވަރެޖުކޮށް 15 ޝަކުވާ ހުށަހެޅޭއިރު، ކުށުގެ ރެކޯޑް ސާފުކުރަން ވެސް ގިނަ ބަޔަކު އެދޭކަން އޭނާ ފާހަގަކުރެއްވި އެވެ.\nއެހާ ގިނަ އަދަދެއްގެ މައްސަލަ ނުނިމި ދިގުލާތީ މެމްބަރުން ކުރެއްވި ސުވާލުތަކަށް ޖަވާބު ދެމުން އޭސީސީން މިއަދު ބުނީ މިހާރު ބަލަމުންދާ މައްސަލަތަކުގެ ތެރޭގައި 548 މައްސަލައަކީ 2019 ވަނަ އަހަރުގެ ކުރިން ހުށަހެޅި، ވާރުތަވެފައިވާ މައްސަލަތައް ކަމަށެވެ.\n"އަދި 240 މައްސަލަ އިވޭލިއުޝަންގަ ވެސް އެބަހުރި. މުވައްޒަފުން މަދުވުމުގެ ސަބަބުން މައްސަލަތައް ބެލުން ލަސްވެފަ މިވަނީ،" އަޝްރަފް ވިދާޅުވި އެވެ.\nއޭސީސީން އެދޭ އަދަދަށް އިތުރު މުވައްޒަފުން ލިބިއްޖެނަމަ، އަންނަ އަހަރުގެ ތެރޭގައި އެމްއެމްޕީއާރުސީގެ މައްސަލަތައް ބަލައި ނިންމޭނެތޯ މެމްބަރަކު ސުވާލު ކުރެއްވުމުން، އަޝްރަފް ވިދާޅުވީ ބޮޑު ހިޔާނާތުގެ މައްސަލައަކީ ފުލުހުންގެ އިތުރުން އެސެޓް ރިކަވަރީ ކޮމިޝަނާ ގުޅިގެން ހިންގާ ތަހުގީގަކަށްވާތީ އެފަދަ ތާރީހެއް ދެއްވަން ދަތި ކަމަށެވެ.\nނަމަވެސް، އެ މައްސަލަތައް ބަލަން އިތުރު އިންވެސްޓިގޭޓަރުން ލިބިއްޖެނަމަ، އެ މައްސަލަތައް ބަލައި އަވަހަށް ނިންމަން ވަރަށް ބޮޑު ބާރަކަށް ވެގެންދާނެކަން އޭނާ ފާހަގަކުރެއްވި އެވެ.


Raees, Hanimaadhoo Ah Vadaigen Magu Thakuga Thaaru Elhumuge Mashroou Fahtavaa Dhehvaifi - Vaguthu\nރައީސް ހަނިމާދު އަށް ވަޑައިގެން މަގުތަކުގައި ތާރު އެޅުމުގެ މަޝްރޫއު ފައްޓަވައި ދެއްވައިފި\n2 ހަފްތާ ކުރިން ( ޖުލައި 18, 2021 )\nރައީސް ހަނިމާދޫ ކައުންސިލާއި ބައްދަލުކުރައްވަނީ - ފޮޓޯ: ރައީސް އޮފީސް\nރައީސް އިބްރާހީމް މުހައްމަދު ސޯލިހު މިއަދު ހދ. ހަނިމާދޫއަށް ވަޑައިގެން އެރަށު މަގުތަކުގައި ތާރު އެޅުމުގެ އަމަލީ މަސައްކަތް ފައްޓަވައި ދެއްވައިފިއެވެ.\nއެމްޓީސީސީއިން ކުރިއަށް ގެންދާ މި މަޝްރޫއުގެ މަސައްކަތް އެކުންފުންޏާ ހަވާލުކުރީ މެއި 22، 2019 ގައެވެ. ހަނިމާދޫގެ މަގުތައް ހެދުމުގެ މަޝްރޫއު ދަށުން ހަނިމާދޫގެ 20 މަގެއްގައި ތާރު އެޅުމާއި ފެން ހިންދާ ނިޒާމު ގާއިމުކުރުމާއި މަގުބައްތި ހަރުކުރުމުގެ މަސައްކަތް ވެސް ކުރިއަށް ގެންދާނެއެވެ. މިއީ 46.7 މިލިއަން ރުފިޔާގެ މަޝްރޫއެކެވެ.\nރައީސް އެރަށަށް ވަޑައިގަތީ އަނބިކަނބަލުން ފަޒްނާ އަހުމަދާ އެކުގައެވެ. އެމަނިކުފާނުގެ އަރިހުގައި އެމްޑީޕީއަށް ނިސްބަތްވާ ގިނަ ވަޒީރުން ބައިވެރިވަޑައިގެންނެވިއެވެ.\nމި ދަތުރުފުޅުގައި އެމަނިކުފާނުގެ ދެކަނބަލުން ބައެއް ތަންތަނަށް ޒިޔާރަތްކުރެއްވުމަށް ހަމަޖެހިފައިވެއެވެ. މީގެ އިތުރުން ބައެއް މުއައްސަސާތަކުގެ އިސްވެރިންނާއިވެސް ބައްދަލުކުރައްވާނެއެވެ.\nއެމަނިކުފާނު މިހާރު ވަނީ ހަނިމާދޫ ކައުންސިލާއިވެސް ބައްލުކުރައްވައިފައެވެ. އަދި އެ ރަށުގައި ކުރިއަށް ގެންދާ ތަރައްގީގެ އެކި މަޝްރޫއުތަކާއި ގުޅޭގޮތުން ވާހަކަފުޅު ދައްކަވާފައިވެއެވެ.\nމީގެއިތުރުން އެމަނިކުފާނު ވަނީ ހަނިމާދޫގެ އަންހެނުންގެ ތަރައްގީއަށް މަސައްކަތްކުރާ ކޮމެޓީގެ މެންބަރުންނާއިވެސް ބައްދަލު ކުރައްވައި އެރަށުގައި ކުރިއަށް ގެންދާ އެކި މަޝްރޫއުތަކާއި ގުޅޭގޮތުން ވާހަކަ ދައްކަވައި، ދިމާވާ އެކި މައްސަލަތައް އަޑު އައްސަވައިފައެވެ.\nރައީސްގެ މި ދަތުރުފުޅު ފަށްޓަވާފައިވަނީ، މި މަހުގެ 16 ވަނަ ދުވަހުއެވެ. އެންމެ ފުރަތަމަ ވަޑައިގަތީ ހދ. ކުޅުދުއްފުއްޓަށެވެ. އެއަށްފަހު ޖުލައި އިއްޔެ ވަޑައިގަތީ ހދ. ކުމުންދުއަށެވެ. މިއަދު ހަނިމާދޫއަށް ވަޑައިގެންފައިވާއިރު މިއީ އެމަނިކުފާނު ތިލަދުންމައްޗަށް ކުރައްވާ ދަތުރުގެ އެންމެ ފަހު މަންޒިލެވެ.\nއާއްމު ހާލަތަށް ދިއުމަށް ވެކްސިން ޖަހަން ރައީސް އިލްތިމާސްކުރައްވައިފި\nއިހަވަންދޫ ބިމުގެ ދަތިކަން އިންތިހާ އަށް އެބައޮތް، ހައްލެއްގެ އުންމީދުގައި!\nޖުލައި 18, 2021 19:29\nހަނިމާދޫ ގައި ތާރި އެޅުމަކީ އެތަނުގައި އިންޑިއާ ސިފައިން ބައިތިއްބަން ހިންގާ ޖަރީމާ. ތިރަށަކީ އަސްލު އެހާ މުހިންމުތަނެއްނޫން. ޜަށުން މީހުންކޮޅު މާލެކާރިން ތަންކޮޅއެއް ހިްކާފަ. ނޫނީ ކުޅުދުއއފުއްޓައް ފޮނުވޭލެބަލަ


Snap ah photo lumun inna hudhu bai dhuhvaalanee\nސްނެޕަށް ފޮޓޯ ލުުމުން އިންނަ ހުދުބައި ދުއްވާލަނީ\nސްނެޕްޗެޓަށް ފޯނުގެ ކެމެރާ ރޯލުގައި އިންނަ ފޮޓޯއެއް ލައިފިނަމަ ހުދު ކުލައިގެ ބޯޑަރެއް އެ ފޮޓޯ ވަށައިގެން އިނދެ އެވެ. މީ ގިނަ މީހުން ވަރަށް ފޫހިވާ ކަމެކެވެ.\nއެމީހުނަށް އުފާވެރި ހަބަރެކެވެ. ސްނެޕްގެ އާ އަޕްޑޭޓަކާއެކު އެ ހުދު ބޯޑަރެއް ދެން ނީންނާނެ އެވެ. ފޮޓޯ އިންނާނީ ހަމަ ކެމެރާ ރޯލުގައި ފޮޓޯ އިންނަ ގޮތަށް އެއްވެސް ބަދަލެއް ނައިހެވެ.\nނަމަވެސް މިގޮތަށް ފޮޓޯ ލާއިރު ފޮޓޯ ރޮޓޭޓްވާ މައްސަލައަށް މި އަޕްޑޭޓަކުން ވެސް ހައްލެއް ނުލިބޭނެ އެވެ. މި އަޕްޑޭޓް ސްނެޕް އިން ގެނައީ ސްނެޕާއި މިހާރު އެންމެ ގަދައަށް ވާދަކުރާ އިންސްޓަގްރާމާ އެއްފިޔަވަޅު ކުރިއަށް ޖެހިލަން ކަމަށް ވެދާނެ އެވެ.\nއިންސްޓަގްރާމް ސްޓޯރީއަށް ކެމެރާ ރޯލުން ފޮޓޯ ލާއިރު ބޯޑަރެއް ނެތަސް ފޮޓޯ ފާޑަކަށް ކްރޮޕް ކޮށްލަ އެެވެ. ފޮޓޯ ފެންނަ އިންނަނީ އޮރިޖިނަލް ފޮޓޯ ވަށައިގެން ހަތަރު ދިމާލުން ކާލާފައި އިންނަ ކަހަލަ ގޮތަކަށެވެ. ސްނެޕްގެ އާ އަޕްޑޭޓުގައި ނަސީބަކުން މިހެނެއް ނުވާނެ އެވެ.\nމި އާ އަޕްޑޭޓާއެކު ޗެޓުގެ ބަޔަށްވެސް ކުޑަ ބަދަލެއް އަންނާނެ އެވެ. ޗެޓުން ފޮނުވާ ޓެކްސްޓަކަށް ލޯންގް ޕްރެސް ކޮށްފިނަމަ ސޭވް ޓެކްސްޓުގެ އިތުރަށް ކޮޕީ ޓެކްސްޓް ކިޔާ އޮޕްޝަނެއް ލިބޭނެ އެވެ. މީގެ އިތުރުން އާ އަފްޑޭޓުގައި ގްރޫޕް ޗެޓުގެ ތެރެއިން ރައްޓެހިން ތިބި ތަންތަން ސްނެޕް މެޕް ބޭނުންކޮށްގެން ބަލާލެވޭނެ އެވެ.\nއައިއޯއެސް ޑިވައިސްތަކަށް މި އަޕްޑޭޓް މިހާރު ލިބޭނެ އެވެ. އެންޑްރޯއިޑް ޑިވައިސްތަކަށް އަދި މި އަޕްޑޭޓް ނުދެ އެވެ.


Rasfannu ge Pavilion Hingaane Faraatheh Hoadhan Bidah\nރަސްފަންނުގެ ޕެވިލިއަން ހިންގާނެ ފަރާތެއް ހޯދަން ބިޑަށް\nރަސްފަންނުގައި ތަރައްގީ ކުރަމުންދާ ޕެވިލިއަން ހިންގައި ބަލަހައްޓާނެ ފަރާތެއް ހޯދުމަށް އިއުލާނުކޮށްފިއެވެ.\nމާލެ ވެސްޓް ކޯސްޓް ބީޗް ޕެވިލިއަން ހިންގައި ބެލެހެއްޓުމާއި ގުޅޭ ގޮތުން މާލެ ވޯޓަ އެންޑް ސްވަރޭޖް ކޮންޕެނީ (އެމްޑަބްލިއުއެސްސީ) އިން މިއަދު ކުރި އިއުލާނެއްގައި ބުނެފައިވަނީ އެ ކުންފުނީގެ ފަރާތުންދޭ މައުލޫމާތާއި އެއްގޮތްވާ ގޮތުގެ މަތިން ޕެވިލިއަން ހިންގައި ބަލަހައްޓައި ދޭނެ ފަރާތެއް ހޯދަން ބޭނުންވާ ކަމަށާއި އެ މަސައްކަތަށް ބީލަން ހުށަހެޅުމުގެ ދައުވަތު ޝައުގުވެރިވާ ފަރާތްތަކަށް ހުޅުވާލާ ކަމަށެވެ.\nބީލަމުގައި ބައިވެރިވެވޭނީ ބީލަމުގައި ބައިވެރިވުމަށް ފައިސާ ދައްކަވާ ފަރާތްތަކަށް އެކަނި ކަމަށާއި ބީލަން ފޮތް ވިއްކުމަށް ހަަމަޖެހިފައިވަނީ 2500 ރުފިޔާއަށް ކަމަށް އެމްޑަބްލިޔުއެސްސީން ބުނެއެވެ.\nބީލަން ފޮތްތަކަށް ފައިސާ ބަލައިގަތުން އޮންނާނީ މިއަދުން ފެށިގެން އަންނަ ބުރާސްފަތި ދުވަހަށް، އެމްޑަބްލިޔުއެސްސީ (ފެން ބިލްޑިންގް) ދެވަނަ ފަންގިފިލާއިންނެވެ.\nބީލަން ފޮތް ދޫކުރުން އޮންނާނީ މިމަހުގެ 13 އަދި 14 ވަނަ ދުވަހު ފެން ބިލްޑިންގް ފަސް ވަނަ ފަންގިފިލާއިންނެވެ.\nއެމްޑަބްލިޔުއެސްސީން ބުނި ގޮތުގައި ޕްރީބިޑް މީޓިންގް ބޭއްވުމަށް ހަމަޖެހިފައިވަނީ މިމަހުގެ 15 ވަނަ ދުވަހުއެވެ. އަދި ބިޑް ހުށައަޅަން ހަމަޖެހިފައިވާ ސުންގަޑިއަކީ މިމަހުގެ 21 ވަނަ ދުވަހު 14:30 ގައި ފެން ބިލްޑިންގް ފަސް ވަނަ ފަންގިފިލާއެވެ.\nބިޑް ސެކިއުރިޓީގެ ގޮތުގައި ބިޑް ހުށައަޅާއިރު 50000 ރުފިޔާގެ ބިޑް ސެކިއުރިޓީ ހުށަހަޅަންޖެހެއެވެ. ބިޑް އެވާޑްކުރެވޭ ފަރާތުން ޕާފޯމަންސް ގެރެންޓީގެ ގޮތުގައި 250000 ރުފިޔާ ބިޑް އެވޯޑްކުރެވޭތާ ފަސް ދުވަސްތެރޭގައި ހުށަހަޅަންޖެހެއެވެ.\nކޭއެފްސީ އަދި ޕިއްޒާހަޓާއެކު ރަސްފަންނުގެ ޕެވިލިއަން ހުޅުވަން ބުނި ތާރީހު މިހާރު ވަނީ ފާއިތުވެފައެވެ.\nބަލަންތިބޭތި ބިޑަށްވާގޮތް. ގާތުން މިކަން ބަލައްޗޭ ނޫސްވެރިން.


Annex imaaraaiy beynun kuranee meehun bandhu kuraakah noon: Corrections\nއެނެކްސް އިމާރާތް ބޭނުން ކުރިޔަސް މީހުން ބަންދެއް ނުކުރަން: ކަރެކްޝަންސް\nހާލަތު ދަށް ކަމަށް ބުނެ ބަންދުކުރި މާލެ ޖަލުގެ އެނެކްސް 1 އިމާރާތް -- ފޮޓޯ: ކަރެކްޝަންސް\nމިދިޔަ އޭޕްރީލް މަހު ބަންދު ކުރި މާލެ ޖަލުގެ އެނެކްސް 1 އިމާރާތް ބޭނުން ކުރި ނަމަވެސް މީހުން ބަންދުގައި ބައިތިއްބަން ބޭނުން ނުކުރާ ކަމަށް މޯލްޑިވްސް ކަރެކްޝަންސް ސާވިސް އިން ބުނެފި އެވެ.\nމާލެ ޖަލުގެ އެ ބައި މިދިޔަ އޭޕްރީލް މަހު ބަންދު ކުރީ އެޗްއާރުސީއެމުން އަންގައިގެން އެއީ އިންސާނުން ބައިތިއްބަން އެކަށީގެން ނުވާ ޖަލެއް ކަމަށް ބުނެ އެވެ. ނަމަވެސް އެޗްއާރުސީއެމުން މިއަދު ބުނީ ބަންދުކުރަން އެންގި އެ ބައިގައި ހުރި ގޮޅިތަކުގައި އަދިވެސް މީހުން ބަންދު ކުރަން ބޭނުން ކުރަމުންދާ ކަމަށެވެ.\nއެ ވާހަކަތައް ދޮގުކޮށް ކަރެކްޝަންސް އިން ބުނީ ޖަލުތަކާ ބެހޭ ގޮތުން އެޗްއާރުސީއެމުން މައުލޫމާތު ހިއްސާކުރީ ރައްޔިތުންނަށް އޮޅޭ ގޮތަށެވެ. އަދި މާލެ ޖަލުގައި އެނެކްސް އިމާރާތުގައި މީހުން ބަންދުކޮށްގެން ގެންގުޅުން ހުއްޓާލާފައިވާ ކަމަށް ކަރެކްޝަންސް އިން ބުންޏެވެ.\nނަމަވެސް ޝަރުއީ ކޯޓުތަކަށް ހާޒިރުކުރެވޭ މީހުން ޝަރީއަތް ނިމުމުން މާފުށީ ޖަލަށް ފުރުވާލުމާ ދެމެދު ހޭދަވާ ގަޑިއެއް ނުވަތަ ދޮޅުގަޑިއިރެއްހާއިރު ވަގުތުކޮޅުގައި އެނެކްސް އިމާރާތުގައި މަޑުކޮށްފައި ހުންނާނެ ކަމަށް ކަރެކްޝަންސްއިން ބުންޏެވެ. ކަރެކްޝަންސްއިން ބުނި ގޮތުގައި އެ ވަގުތުކޮޅަށް އެ މީހުން ބައިތިއްބަނީ މެންދުރުގެ ކެއުން ހަމަޖައްސާދީފަ ފުރުވާލުމަށް ކަމަށެވެ.\nއެނެކްސް 1 ބޭނުންކުރަނީ މުސްކުޅިންނާއި ދިގު މުއްދަތަކަށް ފަރުވާ ބޭނުންވާ ގައިދީންނާއި ބެލެހެއްޓުމުގައި ހާއްސަ އެހީތެރިކަން ބޭނުންވާ މީހުން ބައިތިއްބާ ޖަލެއްގެ ގޮތުގަ އެވެ. އެނެކްސް 1 އަކީ ފުރަތަމަ 2003 ވަނަ އަހަރު ރިމާންޑް ސެންޓަރެއްގެ ގޮތުގައި ބޭނުންކުރި ތަނެކެވެ. ނަމަވެސް 2006 ގައި އެތަނުގައި އިތުރު ގޮޅިތަކެއް ހެދުމަށް ފަހު ދިގު މުއްދަތަކަށް މީހުން ބަންދުކުރަން ވަނީ ފަށައިފަ އެވެ.


"Half Girlfriend" gai Shraddha\n"ހާފް ގާލްފްރެންޑް" ގައި ޝްރަދާ\nޑައިރެކްޓަރު މޯހިތު ސުރީ ދެން އުފައްދަން ނިންމާފައިވާ، "ހާފް ގާލްފްރެންޑް"ގެ ބަތަލާ އަކީ ޝްރަދާ ކަޕޫރު ކަމަށް ހަބަރުތައް ބުނަން ފަށައިފި އެވެ.\nމީގެކުރިން މިފިލްމުގެ ބަތަލާއަކީ ކީރްތީ ސަނޮން ކަމަށް އަޑުއަރަފައިވާއިރު ކީރްތީވެސް ވަނީ މިފިލްމާއި ބެެހޭގޮތުން އޭނާއާއި މޯހިތު މަޝްވަރާކޮށްފައިވާ ކަމަށެވެ.\nއޭގެފަހުން އިތުރު ފިލްމަކަށް ވަގުތު ދެވެން ކީރްތީ އަށް ނެތުމުން މިރޯލު ކެޓްރީނާ ކައިފަށް ހުށަހަޅާފައިވާ ކަމުގެ އަޑުތަކެއްވެސް ވަނީ އަރާފަ އެވެ. ނަމަވެސް އެންމެފަހުގެ ހަބަރުތައް ބުނާގޮތުން މިފިލްމު އުފައްދާ ފަރާތުން ވަނީ ފިލްމުގެ ބަތަލާއަކަށް ޝްރަދާ ހަމަޖައްސާފަ އެވެ.\nމިފިލްމަކީ ޝްރަދާ މޯހިތު އާއެކުގައި މަސައްކަތްކުރާ ތިންވަނަ ފިލްމެވެ. މީގެކުރިން އޭނާ ވަނީ މޯހިތުގެ "އާޝިގީ 2" އާއި "އޭކް ވިލަން" ގައި ބަތަލާގެ ރޯލުން ފެނިގެން ގޮސްފަ އެވެ.\nޗޭތަން ބަގަތް ލިޔެފައިވާ "ހާފް ގާލްފްރެންޑް" ވާހަކަފޮތުގެ މައްޗަށް އުފައްދާ މިފިލްމަކީ ލޯބީގެ ވާހަކަ އެކެވެ. އިންޑިއާގެ ވަރަށް ރަށްފުށު ސަރަހައްދަކަށް ނިސްބަތްވާ ފިރިހެން ކުއްޖަކާއި ދިއްލީއަށް ނިސްބަތްވާ ވަރަށް ޒަމާނީ އަންހެން ކުއްޖަކާއި ދެމެދު އޮންނަ ލޯބީގެ ގުޅުން މިފިލްމުގައި ފެނިގެންދާނެ އެވެ. އެންމެފުރަތަމަ މިވާހަކައިގައި ފިރިހެން ކުއްޖާ އާއި އަންހެން ކުއްޖާ ގާތް އެކުވެރިންނަށްވެ، ވަކިވެ، އަނެއްކާ ވެސް އެކުވެރިވެ ވަކިވެ، އެންމެފަހުް ދެމީހުންނަށް އެކަކު އަނެކަކު ދެކެ ލޯބިވެ އެކުގައި އުޅެ އެވެ.\nވަރަށް އަވަހަށް މިފިލްމުގެ ޝޫޓިން ފެށުމަށް ހަމަޖެހިފައިވާއިރު، މިދިޔަ ހަފްތާގެ ތެރޭގައި މޯހިތު ވަނީ މިފިލްމުގެ ޝޫޓިން އަށް ނިއުޔޯކްގައި ލޮކޭޝަންއެއް ބަލަމުން އަންނަ ކަމަށް ބުނެފަ އެވެ.\nމިފިލްމުގެ ބަތަލާއަކަށް ޝްރަދާ ހަމަޖައްސާފައިވާއިރު، ބަތަލުގެ ރޯލުން ފެނިގެންދާނެ ކަމަށް ވަނީ "ކައި ޕޯޗޭ"ގެ އެކްޓަރު ޝުޝާންތް ސިންގް ރާޖްޕޫތު ނުވަތަ ޝްރަދާ އާއެކު "އާޝިގީ 2" އިން ފެނިގެންގޮސްފައިވާ އަދިތްޔަ ރޯއި ކަޕޫރެވެ.\nމިއަހަރު ޝްރަދާގެ "ބާޣީ: އަ ރިބެލް ފޯ ލަވް" އާއި "ރޮކް އޮން 2" ރިލީޒްވާނެ އެވެ. އަދި ކަރަން ޖޯހަރު ޕްރޮޑިއުސްކުރާ "އޯކޭ ކަންމާނީ"ގެ ހިންދީ ރިމޭކްގެ ތަރިންނަކީ ވެސް ޝްރަދާ އާއި އަދިތްޔަ އެވެ.


e-Learning - މޯލްޑިވްސް ކޮންޒަވޭޝަން ޕޯޓަލް\nރާއްޖޭގައި ދިރާސާތައް ކުރެވެމުން ދާތާ ކިތަންމެ އަހަރެށް މިހާރުވެއްޖެއެވެ. ނަމަވެސް މި ދިރާސާ ކުރާ މީހުންނާ މުޢާމަލާތު ކުރުން އަދި މި މަޢުލޫމާތުހޯދުމަކީ ވަރަށް އުނގަދޫ ކަމެކެވެ. އައިޔޫސީއެން މޯލްޑިވްސް މެރީން ޕްރޮޖެކްޓްސްއާ ޤައުމީ ޔުނިވަރސިޓީގެ ފެކަލްޓީ އޮފް ސައެންސާ ގުޅިގެން މެރީން ކޮންޒަވޭޝަން ކޯސް ތައްޔާރު ކުރެވިފައިވަނީ ކުރިއާ މިހާރުގެ ދިރާސާ ހަރަކާތްތަކާ ބެހޭ މަޢުލޫމާތު ދަރިވަރުންނަށް ފަސޭހައިން ލިބި އެ ހަރަކާތްތަކުގައި ދަރިވަރުންގެ ބައިވެރިވުން އިތުރުކުރުމަށް ޓަކައެވެ.\nމި ކޯހުގެ ފިލާވަޅުތައް ފަހުމްވުމަށް އިތުރު ތަޢުލީމެއް ބޭނުމެއްނުވެއެވެ.މި ލެކްޗަރތައް އާއްމު ކޮއް ހުޅުވާލާފައި ވީނަމަވެސް މި ލެކްޗަރތައް ފުރަތަމަ ތައްޔާރު ކުރެވުނީ ފެކަލްޓީ އޮފް ސައެންސްގެ ބެޗެލަރސް އިން އެންވަޔަމަންޓް މެނޭޖްމަންޓްގެ ދަރިވަރުންނަށެވެ.\nމި ކޯސް ބެހިފައި ވަނީ މައިގަނޑު3ބަޔަކަށެވެ. ކޮންމެ ބަޔެއްގައި އެކެއް ނުވަތަ އެޔަށް ވުރެ ގިނަ ލެކްޗަރ ހިމެނޭނެއެވެ. ކޮންމެ ލެކްޗަރަކަށް ތިރީގައި މިވާ ވަސީލަތްތައް ފޯރުކޮށްދެވޭނެއެވެ.\nޗެޕްޓަރ ތަކަށް ބަހާލެވިފައިވާ ލެކްޗަރުގެ ވީޑިއޯ\nކޮންމެ ޕްރެޒެންޓޭޝަނެއްގެ އޯޑިއޯ ފައިލްސް\nޕްރެޒެންޓޭޝަން ގެ ޕީޑީއެފް\nއިތުރު މަޢުލޫމާތު އެކުލެވޭ ލިޔުންތައް\nކޮންމެ ލެކްޗަރެއް ނިމުމަށްފަހު އަމިއްލަ ނަފްސު ވަޒަން ކުރުމަށް ޓެސްޓެއް އިންނާނެއެވެ.\nއާއްމު ސުވާލާއި ޖަވާބު\nކޯހުގެ މުއްދަތަކީ ކޮބާ؟\nމި ކޯހަށް ކަނޑައެޅިފައިވާ ވަކި މުއްދަތެއް އަދި ނެތެވެ. އިތުރު މޮޑިއުލް ތަކާ ލެކްޗަރތައް 2015 ނިމުމާހަމައަށް ހިމެނެމުންދާނެއެވެ. ކޮންމެ ލެކްޗަރެއްގެ ދިގުމިނަކީ ގާތްގަނޑަކަށް ގަޑިއެއްހާއިރެވެ. އަދި ލެކްޗަރ ނިމުމުން ސުވާލާއި ޖަވާބުގެ ސެސަންއެއް އިންނާނެއެވެ.\nމި ކޯހުގައި ބައިވެރިވުމަށް އެއްވެސް އަގެއް ދައްކަންޖެހޭނެ ހެއްޔެވެ.\nމި ކޯހަކީ ހިލޭ އަދި އާއްމުކޮށް ހުޅުވާލެވިފައިވާ ކޯހެކެވެ. ކޯހުގެ ވީޑިއޯތައް ޔޫޓިއުބްގައި އަދި ޕްރެޒެންޓޭޝަން ތަކުގެ ޕީޑީއެފް މި ޕޯޓަލްއިން ޑައުންލޯޑް ކުރެވެން ހުންނާނެއެވެ.\nމި ވީޑިއޯތައް ބަލަން ޖެހޭނީ ވަކި ތަރުތީބަކުންތަ؟\nލެކްޗަރތައް ބަހާލެވިފައިވަނީ އޭގައި ހުރި މަޢުލޫމާތައް ބިނާކޮށެވެ. ނަމަވެސް ކޮންމެ ލެކްޗަރަކީވެސް އެހެން ލެކްޗަރުތަކާ ވަކިން ބެލޭގޮތައް ތައްޔާރުކޮށްފައިވާ ލެކްޗަރެއް ކަމުން ބޭނުން ތަރުތީބެއްގައި މި ލެކްޗަރ ތައް ބެލޭނެއެވެ.\nޓެސްޓުގައި ބައިވެރިވެޥޭނީ ކިތައް ފަހަރު؟\nލެކްޗަރގެ ނިންމުމުގައި ވާ ޓެސްޓް ކިތައްމެ ފަހަރަކުވެސް ހެދިދާނެއެވެ. ޓެސްޓް ތައްޔާރުކުރެވިފައިވަނީ ގޫގްލް ފޯރމސް ގައި ޓެސްޓްގެ ނަތީޖާ އެމީހެއްގެ އީމެއިލްއަށް އަންގޮތަށެވެ.\nމި ކޯސް ނިމުނުމް ސެޓްފިކެޓެއް ލިބޭނެތަ؟\nއަދި ސެޓްފިކެޓެއް ނުލިބޭނެއެވެ. ނަމަވެސް ހުރިހާ ލެކްޗަރެއް ފައިނަލް ކުރެވުމުން މި ކޯސް ދިވެހިރާއްޖޭގެ ޤައުމީ ޔުނިވަރސިޓީގައި އެކްރެޑިޓް ކުރުމުގެ ވިސްނުމެއް އެބަ އޮތެވެ.\nމި ޖާގަ ހުސްކޮށް ބައިންދަވާ\nއައިޔޫސީއެން އާ ބެހޭ ޙަބަރު އީމެއިލް މެދުވެރިކޮްށް ލިބެން ބޭނުން


ކުރިއަށްއޮތް3އަހަރުތެރޭގައި 45 ރިސޯޓް ހުޅުވޭނެ - ޓުއަރިޒަމް މިނިސްޓަރ ކުރިއަށްއޮތް3އަހަރުތެރޭގައި 45 ރިސޯޓް ހުޅުވޭނެ - ޓުއަރިޒަމް މިނިސްޓަރ\nކުރިއަށްއޮތް3އަހަރުތެރޭގައި 45 ރިސޯޓް ހުޅުވޭނެ - ޓުއަރިޒަމް މިނިސްޓަރ\nރާއްޖޭގެ ރިސޯޓެއް / ކުރިއަށްއޮތް3އަހަރު ތެރޭގައި 45 ރިސޯޓެއް ހުޅުވިގެންދާނެ\nކުރިއަށްއޮތް3އަހަރެއްހާ ދުވަހުގެ ތެރޭގައި 40 އަށްވުރެ ގިނަ ރިސޯޓް ހުޅުވޭނެކަމަށް ޓުއަރިޒަމް މިނިސްޓަރ އަލީ ވަޙީދު ވިދާޅުވެއްޖެއެވެ.\nނޫސްވެރިންނަށް މަޢުލޫމާތުދެއްވަމުން ޓުއަރިޒަމް މިނިސްޓަރ އަލީ ވަޙީދު ވިދާޅުވީ، އެމިނިސްޓްރީން ހަދާފައިވާ ދިރާސާތަކުން ދައްކާގޮތުން ކުރިއަށް އޮތް3އަހަރު ތެރޭގައި 45 ރިސޯޓެއް މާކެޓެއް ނެރެވޭނޭކަމަށް އުއްމީދުކުރައްވާކަމަށެވެ.\nމިނިސްޓަރ ވިދާޅުވީ ޓުއަރިޒަމް ސިނާޢަތަށް އާ ރިސޯޓްތައް ނެރުމުގެ އިތުރުން، މިހާރު މަސައްކަތް ހުއްޓިފައި ހުރި ރަށްތަކުގެ މަސައްކަތް އަވަސްކުރުމަށްވެސް ސަރުކާރުން ގިނަ މަސައްކަތްތަކެއް ކުރަމުންދާކަމަށެވެ. އެގޮތުން ސަރުކާރުން ބެލިބެލުމުން ރިސޯޓް ހަދަން ދޫކޮށްފައިވާ ރަށްރަށުގެ ތެރެއިން 70 ވަރަކަށް ރަށުގެ މަސައްކަތް ހުއްޓިފައިވާކަން ފާހަގަވެފައިވާކަމަށް މިނިސްޓަރ ވިދާޅުވިއެވެ. އެހެންކަމުން އެކަމާ ގުޅިގެން އަޅަންޖެހޭ ފިޔަވަޅުތައް އަޅަން ފަށާފައިވާކަމަށް މިނިސްޓަރ ވިދާޅުވިއެވެ.\nމިނިސްޓަރ އަލީ ވަޙީދު ވިދާޅުވީ ރިސޯޓްތައް ހެދުމުން ރައްޔިތުންނަށް ވަޒީފާގެ ފުރުޞަތުތައް ހުޅުވި، އާމްދަނީ ލިބޭނެ ގޮތްތަކެއް މަގުފަހިވެގެންދާނޭކަމަށެވެ. އެހެންކަމުން ރަށްރަށުގެ ރައްޔިތުންގެ އެންމެ ބޮޑު ޝަކުވާއަކީ އެސަރަޙައްދުތަކުގައި ރިސޯޓް ހަދަން ދޫކޮށްފައިވާ ރަށްރަށުގެ މަސައްކަތް ނުނިމުންކަމަށް މިނިސްޓަރ ވިދާޅުވިއެވެ. އަދި އެކަމާ ގުޅިގެން ނުހެދި ހުރި 70 ވަރަކަށް ރަށުގެ ތެރެއިން ތިރީހަކަށް ރަށް ވީ އެންމެ އަވަހަކަށް ހެދުމަށްޓަކައި ކުރަންޖެހޭ މަސައްކަތްތައް އިކޮނޮމިކް މިނިސްޓްރީއާ ގުޅިގެން ކުރިއަށްދާކަމަށް މިނިސްޓަރ ވިދާޅުވިއެވެ.\n"އަތޮޅުތަކަށް އަޅުގަނޑުމެން މިކުރާ ދަތުރުތަކުގެ ބޭނުމަކީވެސް. ރައްޔިތުންނަށް އެންމެ ބޮޑަށް ގެއްލުންވެފައި ހުރި އަތޮޅުތަށް ބެލުން. ހުރިހާ އަތޮޅަކަށްވެސް ގެއްލުން 70 ރަށް ނުހެދި އޮތިއްޔާ. އެހެންނަމަވެސް އަޅުގަނޑުމެންނަށް އެފައިނޭންސް ހޯދުމުގެ މަސައްކަތް ކުރައްވަނީ އިކޮނޮމިކް މިނިސްޓްރީން. އެހެންވީމާ އަޅުގަނޑުމެން މިހާރު ވާނީ 30 ރަށް އައިޑެންޓިފައިކޮށްފައި ފޮނުވާފައި. އަދި އެބައޮތް ބާކީ 40 ރަށް. އެގްރިމަންޓުގެ ދެކޮޅު އޮވޭ. ރިސޯޓެއް ނުހެދި އޮތީމަ ދައުލަތަށް ވާ ގެއްލުންވެސް ފެނޭ. އެގްރިމަންޓް ބާތިލްކުރުމުގެ ބަދަލުގައި ރަށްތަށް ހެދޭނެ ގޮތެއް ހޯދުން ސަރުކާރަށް މުހިއްމީ. އެމަސައްކަތް ފެށިގެން މިދަނީ" މިނިސްޓަރ ވިދާޅުވިއެވެ.\nރިސޯޓް ހަދަން ދޫކޮށްފައިވާ ރަށްރަށް ނުހެދި ލަސްވަމުންދާއިރު، ބައެއް ރަށްރަށުގެ މަސައްކަތްތައް ލަސްވެފައިވަނީ ކުރީގެ ސަރުކާރުން ބައެއް ވިޔަފާރިވެރިންނަށް ޖެއްސުންކުރުމުގެ ގޮތުން ހިންގި ޢަމަލުތަކުގެ ސަބަބުންކަމަށް ޓުއަރިޒަމް މިނިސްޓަރ ތުހުމަތުކުރެއްވިއެވެ. ނަމަވެސް މިސަރުކާރުން އެއްވެސް ވިޔަފާރިވެރިއެއްގެ ސިޔާސީ ވިސްނުން ހުރި ގޮތުން ދަތިކޮށް، ޖެއްސުންކުރުމުގެ ޢަމަލެއް ނުހިންގާނޭކަމުގެ ޔަޤީންކަންދޭކަމަށްވެސް ޓުއަރިޒަމް މިނިސްޓަރ ވިދާޅުވިއެވެ.


Shaitanage Maguga Kurierumeh Libumun, Ekan ALLAH ah Nisbah kurumakee Ekalaange ah Bunevey Badhubahekeve. ~By @Ahmadhsameer | Dhiislam\nޝައިޠާނާގެ މަގުގައި ކުރިއެރުމެއް ލިބުމުން އެކަން ﷲ އަށް ނިސްބަތްކުރުމަކީ އެކަލާނގެ އަށް ބުނެވޭ ބަދުބަހެކެވެ.\nފަޟީލަތުއްޝައިޚް އަޙްމަދު ސަމީރު އިބްރާހީމް ސެޕްޓެމްބަރ 19, 2011\nކާމިޔާބާއި ނާކާމިޔާބަކީ ހަމަކޮންމެ މީހަކުވެސް ދުނިޔެމަތީގައި ތަޖުރިބާކުރާ އެއްޗެކެވެ. އެއީ ވަކި ބައެއްގެ ޙައްޤެއް ނޫނެވެ. އެކި މީހުންނަށް އެކަންތައް ތަޖުރިބާކުރެވޭނީ އެކި މިންވަރަށެވެ.\nކާމިޔާބެއް ލިބުމުން ނުވަތަ ތިމާއަށް އުފާވެރިކަމެއް ޙާޞިލުވުމުން ހަމަކޮންމެ މުސްލިމަކުވެސް ވަގުތުން ﷲ އަށް ޙަމްދުކުރަން ޖެހޭނެއެވެ. ސަބަބަކީ ހުރިހައި ހެވަކާއި މޮޅެއް އަންނަނީ އެކަލާނގެ ޙަޟްރަތުން ކަމަށް ވާތީއެވެ. ނަމަވެސް ޙަޤީޤީ ކާމިޔާބީ އަކީ ކޯއްޗެއްތޯ މިހާހިސާބުން ސުވާލު އުފެދެއެވެ.\nދާދިފަހުން ދިވެހި އަންހެން ލަވަކިޔުންތެރިއަކަށް އިންޑިއާގެ ފިލްމަކަށް ލަވަކިޔުމަށް ފުރުޞަތު ލިބުމުން އޭނާގެ އަމިއްލަ ފޭސްބުކް ޕޭޖުގައި އެކަމުގެ ޚަބަރު އެންމެނަށް ދީފައިވެއެވެ. އަދި އެފުރުޞަތު އޭނާއަށްލިބުމުން އެކަމުގެ އުފަލުގައި الحمد لله އަދި الله أَكْبَر އޭ ގޮވާ އުފާފާޅުކޮށްފައި ވެއެވެ. އެއްވިސްނުމަކުން ދަންނަވާކަމަށްވަންޏާ ދެންނެވޭނީ މިއީ އޭނާގެ ހިތުތެރޭގައި އީމާންކަމުގެ ކޮންމެވެސް މިންވަރެއް ހުރުމުން ބުނި އެއްޗެއްކަމެވެ. އަނެއް ވިސްނުމަކުން ދަންނަވާކަމަށްވަންޏާ ދެންނެވޭނީ އޭނާ އެހެން އެބުނީ އޭނާގެ ޖާހިލުކަމުންކަމެވެ. ސަބަބަކީ ޙަރާމްކަމަކުން ކުރިއެރުމެއް ލިބުމުން ﷲ އަށް ޙަމްދު ކުރުން އެއީ ﷲ އަށް ބުނެވޭ ބަދުބަހެއްކަން އޭނާއަށް އެނގޭނަމަ އޭނާ އެހެން ނުބުނީސްކަން ކަށަވަރެވެ.\nއާދެ ޝައްކެއްނެތެވެ. މިފަދަ ނޭއްގާނީ ކަންކަން ކުރުމުގެ ފުރުޞަތުތަކަކީ އިންސާނާއަށް ދުނިޔޭގައި ކުރިމަތިވާ އިމްތިޙާނުތަކެވެ. އެއްކޮޅުން ދުނިޔޭގައި މީހުންގެ ކުރިމަތީގައިލިބޭ މަޝްހޫރުކަމެވެ. އަނެއްކޮޅުން މާތް ﷲ ގެ ކޯފާއާއި ޢަޛާބެވެ. ބުއްދިވެރިޔާ އޭނާއަށް މިދުނިޔެއިން ލިބެންހުރި ވަގުތީ ފައިސާކޮޅަކަށްޓަކައި އޭނާގެ އުޚްރަވީޙަޔާތް ބަރުބާދެއްނުކުރާނެއެވެ. ވަގުތީ ޙަޔާތަކަށްޓަކައި ދާއިމީ ޙަޔާތެއް ޤުރުބާނެއްނުކުރާނެއެވެ.\nނަމަވެސް ބުއްދިވެރިއެއް ނޫންނަމަ މިފަދަ ޚަބަރެއް ލިބުމުން ތިމަން މިކުރާ މަސައްކަތަކީ މާތް ﷲ ގެ ޙަޟުރަތުގައި ރުހިވޮޑިގެންވާ ކަމެއްތޯ ސުވާލުކޮށް އިސްލާމްދީނުގައި އެކަން އޮތްގޮތް ބަލާކަށްވެސް ބޭނުމެއް ނުވާނެއެވެ. އެހެނީ އެފަދަމީހާ ބޭނުންވާނީ ޙަރާމްކަމަކަށްވިޔަސް އެކަންކުރާށެވެ! އެންމެފަހުން ޝައިޠާނާ ބުނާނެއެވެ. މިފަދަ ކަންކަމަކީ އަހަރެމެންގެ ތެރޭގައި ކާބަފައިންގެ ޒަމާނުއްސުރެ ކުރަމުން އައިސްފައިވާ ކަންކަމެވެ. އެއީ ހަމަ މާތް ﷲ ހުއްދަކުރައްވާފައިވާ ކަންކަމެވެ. އަދި ބައެއްމީހުން ބުނެއެވެ. މީހާގެ އަޑަކީ ނިޢުމަތެކެވެ. ވީމާ ލަވަކިޔާ އެއަޑުގެ ރީތިކަން އިއްވަންވެސް ޖެހޭނެއެވެ.\nމިފަދަ ޝައިޠާނީ ވިސްނުމެއް އޮތްނަމަ އެއީ މުޅިން ކުށްހީއެކެވެ. އަންހެނާގެ ތުއިއަޑުން ފިރިހެނުންނާ މުޚާޠަބުކުރުން ކީރިތި ޤުރްއާނުގައިވަނީ ޙަރާމްކުރެވިފައެވެ. މާތް ﷲ ވަޙީކުރެއްވިއެވެ. " يَا نِسَاءَ النَّبِيِّ لَسْتُنَّ كَأَحَدٍ مِنَ النِّسَاءِ إِنِ اتَّقَيْتُنَّ فَلَا تَخْضَعْنَ بِالْقَوْلِ فَيَطْمَعَ الَّذِي فِي قَلْبِهِ مَرَضٌ وَقُلْنَ قَوْلًا مَعْرُوفًا ( أحزاب 32) "އޭ ނަބިއްޔާގެ އަނބިއަނބިކަނބަލުންނޭވެ! ތިޔަ ކަނބަލުން (އެހެން) އަންހެނުންގެ ތެރެއިން އެކަކާވެސް އެއްފަދަ ބަޔަކުކަމުގައި ނުވަމުއެވެ. ތިޔަކަނބަލުން (اللَّهއަށް) تقوىވެރިވެއްޖެނަމައެވެ. ފަހެ، ތިޔަކަނބަލުން ލޫޅާފަތިއަޑަކުން ވާހަކަނުދައްކާށެވެ! (އެއީ) ހިތުގެތެރޭގައި ބަލިމަޑުކަމެއް ހުރި މީހަކު ދަހިވެތިވެދާނެތީއެވެ. (އެބަހީ ހިތުގައި އެދުންވެރިކަން ހިނގާފާނެއަތީއެވެ.) އަދި ތިޔަ ކަނބަލުން ރަނގަޅު ބަހުން ބަސްބުނާށެވެ!"\nއިސްވެދިޔަ އާޔަތުގައި މާތްﷲ އެވަނީ އަންހެނުން ތުއިއަޑުން ވާހަކަދެއްކުން މަނާކުރައްވާފައެވެ. ދެން އަޑުތުއިކޮށް އަސަރުކުރުވާ ގޮތްގޮތް ބަލައިގެން ވައްތަރު ވައްތަރަށްކިޔާ ލަވަހުއްދަވާނީ ކޮންފަދައަކުން ހެއްޔެވެ؟ އަދިކިއެއްތަ އަންހެނުން ހިލޭ ފިރިހެނުންގެ ތެރެއަށް ނުކުމެ ފާޅުވެ އެކަނބަލުންގެ ޢިއްޒަތާއި އަބުރު ނަގާލުމަކީ މާތް ﷲ އެކަނބަލުންގެ ޢިއްޒަތާއި ޝަރަފަށްޓަކައި ޙަރާމްކުރައްވާފައިވާކަމަކެވެ. އެކަލާނގެ ވަޙީކުރެއްވިއެވެ.\nوَقَرْنَ فِي بُيُوتِكُنَّ وَلَا تَبَرَّجْنَ تَبَرُّجَ الْجَاهِلِيَّةِ الْأُولَى وَأَقِمْنَ الصَّلَاةَ وَآتِينَ الزَّكَاةَ وَأَطِعْنَ اللَّهَ وَرَسُولَهُ إِنَّمَا يُرِيدُ اللَّهُ لِيُذْهِبَ عَنْكُمُ الرِّجْسَ أَهْلَ الْبَيْتِ وَيُطَهِّرَكُمْ تَطْهِيرًا (أحزاب 33) "އަދި ތިޔަ ކަނބަލުން، ތިޔަ ކަނބަލުންގެ ގެތަކުގައި ތިބޭށެވެ! އިހުގެ ޖާހިލީ ޒަމާނުގެ އަންހެނުންފަދައިން ޒީނަތްތެރިވެ ފާޅުވެ ނޫޅޭށެވެ! އަދި ތިޔަ ކަނބަލުން ނަމާދު قائمކުރާށެވެ! އަދި ތިޔަ ކަނބަލުން زكاةދޭށެވެ! އަދި اللَّه އާއި، އެކަލާނގެ ރަސޫލާ އަށް ތިޔަކަނބަލުން ކިޔަމަންވާށެވެ! އޭ أهل بيتންނޭވެ! اللَّه އިރާދަކުރައްވާކަން ކަށަވަރީ، ތިޔަބައިމީހުންގެ ކިބައިން ފާފަތައް ދުރުކުރައްވައި، ފުރިހަމަ طاهرކުރެއްވުމަކުން ތިޔަބައިމީހުން طاهرކުރެއްވުމަށެވެ. "\nއެއްވެސް ޙާލެއްގައި މިފަދަ ކަންކަމަކީ ބަޔަކު ކޮށްއުޅުނަސް ހުއްދަ ކަންކަމެއް ނޫނެވެ. އަދިކިއެއްތަ މިފަދަ ޝައިޠާނީ މަގުތަކުން ސަލާމަތްވުމަށް މާތް ﷲ ވަނީ މުޅި އިންސާނިއްޔަތަށް ވަޞިއްޔަތްކުރައްވާފައެވެ. މާތް ﷲ ވަޙީކުރެއްވިއްވިއެވެ. يَا بَنِي آدَمَ لَا يَفْتِنَنَّكُمُ الشَّيْطَانُ كَمَا أَخْرَجَ أَبَوَيْكُمْ مِنَ الْجَنَّةِ يَنْزِعُ عَنْهُمَا لِبَاسَهُمَا لِيُرِيَهُمَا سَوْآتِهِمَا إِنَّهُ يَرَاكُمْ هُوَ وَقَبِيلُهُ مِنْ حَيْثُ لَا تَرَوْنَهُمْ إِنَّا جَعَلْنَا الشَّيَاطِينَ أَوْلِيَاءَ لِلَّذِينَ لَا يُؤْمِنُونَ ( سورة الأعراف 27) "އޭ آدمގެދަރިންނޭވެ! ތިޔަބައިމީހުންގެ މައިންބަފައިން ކަމުގައިވި (آدمގެފާނާއި حوّاءގެފާނާއި) ދެކަނބަލުންގެ عورة އެ ދެކަނބަލުންނަށް ދެއްކުމަށްޓަކައި، އެ ދެކަނބަލުންގެފޭރާން ބާލައި، އެދެކަނބަލުން ސުވަރުގެއިން ނެރެލިފަދައިން، ޝައިޠާނާ ތިޔަބައިމީހުން ހެއްލުންތެރިކުރިޔަ ނުދޭހުށިކަމެވެ! ހަމަކަށަވަރުން، ތިޔަބައިމީހުންނަށް އެ ޝައިޠާނުން ނުފެންނަހިނދުގައި، އެ ޝައިޠާނާއާއި، އޭނާގެ لشكرއަށް ތިޔަބައިމީހުން ފެނެއެވެ. ހަމަކަށަވަރުން، އީމާންނުވާ މީހުންނަށް، ވާގިވެރިވާ ބަޔަކު ކަމުގައި، ތިމަންރަސްކަލާނގެ ޝައިޠާނުން ލެއްވީމެވެ."\nوَإِذَا فَعَلُوا فَاحِشَةً قَالُوا وَجَدْنَا عَلَيْهَا آبَاءَنَا وَاللَّهُ أَمَرَنَا بِهَا قُلْ إِنَّ اللَّهَ لَا يَأْمُرُ بِالْفَحْشَاءِ أَتَقُولُونَ عَلَى اللَّهِ مَا لَا تَعْلَمُونَ (سورة الأعراف28) "އެއުރެން فاحشކަމެއްކޮށްފިނަމަ، ބުނެތެވެ. ތިމަންމެންގެ ކާބަފައިންވެސް އެކަން ކުރުންމަތީވަނިކޮށް ތިމަންމެން ދުށީމުއެވެ. އަދި އެކަމަށް اللَّه ވަނީ، ތިމަންމެންނަށް أمرކުރައްވާފައެވެ. ކަލޭގެފާނު ވިދާޅުވާށެވެ! فاحشކަމަކަށް ހަމަކަށަވަރުން، اللَّه ޢަމުރެއް ނުކުރައްވަތެވެ. ތިޔަބައިމީހުންނަށް އެނގިގެންނުވާ އެއްޗެއް اللَّهއާމެދު ތިޔަބައިމީހުން ބުނަނީހެއްޔެވެ؟"\nއޭ އުޚްތާއެވެ. ތިޔައީ ތިޔަ އުޚްތާއަށް ލިބުނު ކާމިޔާބީއެއް ނޫނެވެ. ނާކާމިޔާބީއެކެވެ. މިއުޒިކު ކުޅެ ލަވަކިޔުމަކީ ޙަރާމްކަމެއްކަން ކިތަންމެ ކުޑަކޮށް ވިސްނާލިޔަސް ތިޔަ އުޚްތާއަށް އެނގޭނެއެވެ. އެންމެ ރަނގަޅެވެ. ނިކަން ބުނެބަލާށެވެ. ހިލޭ ފިރިހެނުންތައް ކުރިމަތީ ނިވާކަންކުޑަ ހެދުންއަޅައިގެން ނެށުމަކީ އެކަމުން ޘަވާބާއިދަރުމަ ލިބޭނޭކަމެއްހެއްޔެވެ. ނޫނެކެވެ. އެއީ ﷲ ގެ ގަދަފަދަ ޢަޛާބު ލިބޭނެކަމެކެވެ. މަރުއައިސް ތިޔަ އުޚްތާއާއި ބައްދަލުކުރުމުގެ ކުރިން އަވަހަށް ތައުބާވާށެވެ.\n20 ސެޕްޓެމްބަރ, 2011 | 10:29\nހިޕްހޮޕް ވެގެން މިއުޅޭ ލަވަކިއުން ތެރިންނަށް ބުނެލަން އޮތީ ޔަގީނުންވެސް ކަލޭމެން ނަރަކައިގައި ވެސް ހިޕްހޮޕް ވެގެން އުޅޭނެއެވެ. މިއީ ހަމަ ފާޑެއްގެ ހަޝިވިއްކުމެކެވެ. ވަގުތު ފާއިތު ނުވަނީސް ވިސްނާލާށެވެ.


Abadhu Kiyavaanama Kudhinge Sikundi Varu Bali Vaane, Ufaa Vaane Kankan Kuran Jehey- Minister - Vaguthu\nއަބަދު ކިޔަވާނަމަ، ދަރިވަރުންގެ ސިކުނޑި ވަރުބަލި ވާނެ ކަމަށާއި އޭގެ ބަދަލުގައި ކުދިން އުފާވާނެ ކަންކަން ކުރަން ޖެހޭ ކަމަށް އެޑިއުކޭޝަން މިނިސްޓަރ ޑރ. އައިޝަތު އަލީ ވިދާޅުވެއްޖެއެވެ.\nހެލްތް އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ބޭއްވި ނޫސްވެރިންގެ ބައްދަލުވުމުގައި މިނިސްޓަރ ވިދާޅުވީ، މިވަގުތު 72 ރަށެއް ކޮވިޑް-19 އާއި ގުޅިގެން މޮނިޓަރިންގެ ހާލަތަށް ގެނެސްފައިވާ ކަމަށާއި އެރަށްތަކުގައި ތިބޭ ދަރިވަރުން ގިނަ ވަގުތު ތިބެނީ ގޭގައި ކަމަށެވެ.\nއެގޮތަށް ދަރިވަރުން ގޭގައި ތިބޭ ވަގުތުތަކުގައި އެކުދިންގެ ދުވަހުގެ ތާވާލެއް ތައްޔާރުކޮށް، އެއާއި އެއްގޮތަށް މަސައްކަތް ކުރުވުމަށް ބެލެނިވެރިން ވަރަށް ބޮޑަށް ސަމާލު ކަމެއް ދޭން ޖެހޭ ކަމަށް މިނިސްޓަރ ވިދާޅުވިއެވެ.\nއަދި އެގޮތަށް ނުވާތީ ވަރަށް ގިނައިން ކުދިންގެ މޯޓިވޭޝަން ނެތި، ކަންކަން ކުރާ ހިތް ނުވެ، އަބަދު އެނދުގައި ތިބޭ ޝަކުވާ ލިބޭ ކަމަށް މިނިސްޓަރ ވަނީ ފާހަގަ ކޮށްފައެވެ. އެކަންކަން ހުއްޓުވުމަށް ޝެޑިއުލެއް ތައްޔާރު ކޮށްގެން ކުރިއަށް ގެންދިއުމަކީ މުހިންމު ކަމެއް ކަމަށް މިނިސްޓަރ ވިދާޅުވިއެވެ.\n"ޙައްސަކޮށް ނިދާ ހޭލާ ގަޑިއާއި ކާގަޑި އަދި ކިޔާވަ ގަޑި، އެގަޑި ގަޑިއަށް އެކަން ކުރުން އެއީ ވަރަށް މުހިންމު ކަމެއް" މިނިސްޓަރ ވިދާޅުވިއެވެ.\nމީގެ އިތުރުން އިމްތިހާނުތައް ކުރިއަށްދާއިރު، ހަމަ އެކަނި ދަރިވަރުން ފޮތް ކިޔަން ހަމަ އެކަނި ނުބަހައްޓާ ކުދިންގެ އުފަލާއި ގުޅިފައިވާ ކަންކަން ކުރުމަށް ފުރުސަތު ދިނުމަށް ބެލެނިވެރިންނަށް މިނިސްޓަރ ވަނީ އިލްތިމާސް ކޮށްފައެވެ.\n"އަބަދު ކިޔާވާ ކަމުގައި ވެއްޖެއްޔާ ކުދިންގެ ސިކުނޑި ވަރުބަލި ވެގެން ދާނެ. އެކުދިން ވެސް ބޭނުންވާނެ ކޮންމެވެސް ވަރަކަށް އެކުދިން ހިތް ހަމަ ޖެހޭ ކަމެއް ކޮށްލަން. އެހެންކަމުން ދުވަހުގެ ތާވަލު ބަހާލާއިރު، މިހުރިހާ ކަމެއް އޭގެ ތެރެއަށް ރާވާލައިގެން ލެވޭ ކަހަލަ ގޮތަކަށް ކުދިންނަށް އެ ތާވަލު ރާވާލަ ދޭން ހަމަ ބެލެނިވެރިން އެހީތެރިވެ ދެއްވާށޭ" މިނިސްޓަރ ވިދާޅުވިއެވެ.\nކޮވިޑް-19ގެ މި ހާލަތުގައި އެންމެ ބޮޑު އެހީތެރިކަމެއް ލިބިގެން ދަނީ ދަރިވަރުންގެ ބެލެނިވެރިންގެ ފަރާތުން ކަން ފާހަގަކޮށް މިނިސްޓަރ ވަނީ ހުރިހާ ބެލެނިވެރިންނަށް ޝުކުރު އަދާކޮށްފައެވެ.\nއެހެންވެދޯ ކަލޭގެ ބޯގޮވާފަހުރެގެން މާލެ ސަރަހައްދުގައި ތިބި ޅަދަރިންގެ ޅަފަތުގެ ތައުލީމް ފުޑާ ލީތި\nމެއި 30, 2021 18:28\nއެފަދަ މާހައުލެއް ތިޔާ ގޮމާ އަހަރުމެންނަށް ދައްކަދީބަލަ\nކޮވިޑްބަލިމަޑުކަމުގައި ސަރުކާރު ސްކޫލް ތައް ފިޔަވާ އެހެން ހުރިހާ ސްކޫލް ތަކުގައި އަންނަނީ ގިނަވަގުތު ކިޔަވާދެމުން..ސަރުކާރު ސްކޫލް ތަކުގައި ބުރާސްފަތި ދުވަސް ވެސް ހަމަޖެއްސީ ނުކިޔަވާދޭ ދުވަހެއްގެ ގޮތުގައި...އޮންލައިން ކްލާސްވެސް ދުވާލަކު 1 ގަޑި އިރުވެސް ކުދިން އަށް ކިޔަވާނުދެވޭ.. އެކަމު ޓީޗަރުން އަށް ފުލް މުސާރަ ލިބޭ..\nއޮރިޔާމުން އިންނާކަން ލަދެއްނުގަނޭތަ މަންޖޭ ؟\nމެއި 30, 2021 19:26\nވަރައް ރީތިދޯ. ނުލިބޭނެ އެކަމު.\nއަޅުގަނޑުގެ ދަރިފުޅު ސްކޫލަށްދޭ، ޕެންޑެމިކްގަ ސްކޫލް ބަންދެއްނޫން، ނަފްސާނީ ގޮތުންގޭގަ ކުޑަޖާގައެއްްގަ ތާށިވެފައި އައިޕެޑަކަށް ގެއްލިފައެއްނޫން... ރާއްޖޭގައެއްނޫން... ސޯ އައިޑޮންނޯ އަައިޝާ..\nމެއި 30, 2021 18:33\nޙުރަވީ ސްކޫލްގެ އަދި ގްރޭޑް2ގެ ދިވެހި ހ ފޮތް ނުނިމޭ.2އަހަރު ވީ އިރު\nމެއި 30, 2021 18:40\nކަބުލެޭގެ ކުޑަކުދިންގެ ޖިީލެއް ފަނަާކޮއްފި ބެޭކަާރު ވަާހަކަނުދައްކަާ އިސްތިއުފަަާ ދިީ\nމެއި 30, 2021 19:04\nމިހާރުވެސް މިޖެހެނީ 24 ގަޑިއިރު ކިޔަވަން. މެންދުރުވެސް ގަޑިއަކަށް ނުކެވޭ. ކުލާހަށް 1 މިނެޓް ފަހުން ވަނަސް އެޓެންޑެންސް ނުދޭ. ކިރިޔާ ކްލާސް ނިންމާފަ އެކުދިންނަށް އަޞުރަށް ގޮވަން ވާއިރަށް މެންދުރު ކޮށްލެވެނީ. ދެން އަނެއްކާވެސް އަޞުރު ނަމާދުކުރާގޮތަށް ފޮތްތައް ހިފައިން އުޅެނީ ބާރަ އެކެއް ޖަހަންދެން. ހިތްހަމަ ޖައްސައިދޭން ކަމެއް ކޮށްދޭން އުޅޭއިރަށް ބުނާނެ މަންމާއޭ މީތި ޑިއުވަނީއޭ ފޮނުވާލާފައޭ އެހެންކަމެއް ކުރެވޭނީ. ނޫނީ މިސް ރުޅިއަންނާނޭ. މުދައްރިސުންވެސް ވިސްނާލަންވާނެ ދޯ ކުދިންނަށް އެވަރަށް މަސައްކަތް ދޭއިރު. ދުވާލެއްގަ 24 ގަޑިއިރު އޮންނައިރު 6-8 ގަަޑިއިރު ކުލާސް. ކުލާސް ނިންމާފަ އަނެއް 10 ގަޑިއިރު ފިިލާވަޅުތަކައިގެން. އަނެއް 4-5 ގަޑިއިރު ކުދިންނަށް ނިދާލެވެނީވެސް. ކިޔަވަން ވެސް ވާނެ އެކަމަކު ވަކި މިންވަރަކަށް.\nމެއި 30, 2021 19:31\nތިއީ ކޮން ސްކޫލް އެއް ގެ ދަރިވަރެއް...\nމެއި 31, 2021 07:37\nދަރިވަރުންނަށް އެސައިމެންޓް ވެސް ދޭ އެކަމް 1މަސް ދުވަސް ދޭ އެނިންމަން. ދަރިވަރުން ނަށް މުދައްރިސުން ކިޔަވަން ޕްރެޝަރ ކުރަނީ ދަރިވަރުން ދައް ނަމަ ޓީޗަރ އާ އެޑިޔުކޭޝަނުން ސުވަަލު ކޮށް އެކަމަށް މުދައްރިސުންނަށް ފިޔަވަޅު އަޅާތީ\nކާކުގެ ކޮމެންޓެއް ޤަބޫލުކުރަންވީ ‘ޙާމަ’ ގެ ތަ؟ ނޫނީ ‘ބެލެނިވެރިއެއް’ ގެ ތަ؟\nމެއި 30, 2021 20:04\nމިމީހުނާ ހެދި ކުދިންނަށް ނެތް ހަމަނޭވާ ލެވެންވެސް.. ހަފްތާގެ5ދުވަހު ކިޔަވާފަ ހަފްތާ ބަންދަށް ލިބޭ2ދުވަހަށް ހުރިހާ މާއްދާއަކުން ދޭނެ ވީކްއެންޑް އެސައިމަންޓް.. ބޮޑު ޗުއްޓީގައި ހޮލިޑޭ އެސައިމަންޓް.. ދެންވެސް ބަންދެއް އައީޔާ އެޔާ ގުޅުވައިގެން ހުރިހާ މާއްދާ އަކުން އެސައިމަންޓް... މިދެން ފުކެއް ބޮޑުވަރު.. މޮޅެތި ވާހަކަ ދައްކަން ނޫޅެބަލަ ...\nމެއި 30, 2021 20:12\nކަލޭ މިހާރު ތިހުތީ ބުއްދިސަލާމަތަކުންނޫން ސަލާމަތް ބުއްދި ހުރި މީހެއްކަމަށް އަހަރުމެން ބަލައެއް ނުގަންނަން އިސްތިއުފާ\nމެއި 30, 2021 20:13\nދަރަނި ދަންތުރަކިޔާ ބުރާންޗަށް. ބުރުގާ ނޭޅުމަކީ އޮރިޔާންވުމެއް ނޫން ވާނުވާ ނޭނގިގެން ތިއުޅެނީ\nމެއި 30, 2021 20:31\nކަމަނާ ދެއަހަރުނިމުނުއިރުވެސް ވީކަމެއްހަރާމުންހަރާމް ދެން އޮތްދެއަހަރާބައިގަ ކުދިން ނަށާށޭދޯ ތިގޮވަނީ މީކޮންތާކުން ކިޔެވި ޑރ. ބާއޭހިތަންއަރާ!\nމެއި 30, 2021 21:02\nޓީޗަރުން އުޅޭ ހާ ލެއް އިނގޭބާ ވާހަކަ ތިދައްކަނި\nމެއި 30, 2021 23:07\nމިސަރުކާރު އައިފަހުން އަދި ދަރީންގެ ގުރޭޑެއް ބަދަލެއް ނުވޭ.\nމެއި 30, 2021 23:52\n24 ގަޑިއިރު މިހާރުވެސް ޕަބްޖީގަ އުޅޭ ނުކިޔަވާ ދަރިންނަށް އިތުރަސއ ހިތްވަރު ލިބޭ ގޮތަށް ކަމަނާގެ ވާހަކަ ތިޔަ ހުރީ. މިރާއްޖޭގަެ ކުދިންގެ ތަޢުލިމު ފުޑާލާފަ އަދިވެސް އިތުރަށް ދަރިވަރުން ވާވެއްދޭނެހާ ވާހަކަ ތިޔަ ދައްކަވަނީ. ލަދެއްނުގަނޭތަ އަންހެނާ.\nމެއި 31, 2021 03:51\nކަމަނަ ކިޔެވީ ދުނިޔެބޭރުންދޯ އަހަރުންއަހާގޮުގައި ގިނައިންކިޔެވިވަރަކަށް ހިތުގައެޅޭ އެކަމަކު ކަމަނަތިބުނަނީ ސިކުނޑިވަރުބަލިވާވާހަކަ ފުލޯކު ދި އިންޓަނޭސަނަލްވާހަކައެއްބުނެލީދޯ ދެން މަގޭ ދަރިންޖެހޭނީ ކިޔަވަންއުޅޭގަޑީގައި އުފާކޮށްދޭންދޯ .\nމެއި 31, 2021 04:09\nއެއްކޮށް ކުޅިވަރައް ދޫކޮއްލުން ވެސްއެހާ ރަންގަނޅެށް ނޫން....


އެދުރެއް، ކުޅުންތެރިއެއް، މަސައްކަތްތެރި ޒުވާނެއް..\nއެއީ ރަށުގައި ހިންގާ ވަރަށް ގިނަ ހަރަކާތްތަކެއްގައި ފެންނަ ޒުވާނެކެވެ. ޙާއްސަކޮށް ފުޓްބޯޅަ މެޗަކަށް ރަށުން ޓީމެއް ނަގާނަމަ، އެ ކުޅުންތެރިޔާ ރަށުގައި ހުރެ، އެޓީމަކުން ނުފެނުމަކީ ނާދިރުކަމެކެވެ. އަދި މިއަދުގެ ގިނަ ޒުވާން ކުދިންގެ ނަމޫނާ ކުޅުންތެރިއެއްގެ ގޮތުގައި ދެކެމުންދާ ކުޅުންތެރިއެކެވެ. ފަތުރުވެރިކަމުގެ ދާއިރާގައި ހަރަކާތްތެރިވާ ރަށު މީހުން މިތުރެކެވެ. ކިޔަވައިދެއްވި އެދުރެކެވެ. މިދެކެވެނީ ހދ.ނެއްލައިދޫ ފޭރުމާގޭ އިބުރާހިމް މުހައްމަދާއި ރުޤިއްޔާ އިބުރާހިމަށް ލިބުނު ހަތްކުދިންގެ ތެރެއިން މުހައްމަދު ޒަޢީމް(ޒައިއްޓޭ/ޒައީމްބެ)ގެ ވާހަކަ އެވެ.\nމިޒާޖުގައި އަބަދުވެސް މަޑުމައިތިރި ވާހަކަ ދެއްކުމުގައި ބަސް މަދު ޒަޢީމު ދުނިޔޭގެ އަލިކަން ދެކެފައިވަނީ 04 އޭޕްރީލް 1982 ވަނަ އަހަރުއެވެ. ޑިސްކް މަސްހުންޏަކީ އެންމެ ކަމުދާ ކެއުން ކަމަށް ބުނާ ޒައީމު، އެންމެ ދާހިތްވަނީ އޮސްޓްރޭލިޔާގެ އޮބަގުގުލަށެވެ.\nޕުރައިމަރީ ތައުލީމް ނެއްލައިދޫ މަދަރުސާއިންނާއި ހދ.އަތޮޅު ތައުލީމީ މަރުކަޒުން ހާސިލުކުރުމަށްފަހު، ސާނަވީ ތައުލީމް ހާސިލުކޮށްފައިވަނީ ނޮދަން ސެކަންޑަރީ ސުކޫލުންނެވެ. އެއަށްފަހު، މޯލްޑިވްސް ނެސަނަލް ޔުނިވާރސިޓީއިން ބީޓެކް ނެސަނަލް ޑިޕްލޮމާ އިން ހޮޓެލް ކޭޓަރިން އެންޑް އިންސޮޓިތުސަނަލް އޮޕަރޭސަންސް ހެދިއެވެ. އަދި މިއަހަރުވަނީ މެލޭސިޔާގެ ޓޭލާސް ޔުނިވާރސިޓީއިން ބެޗްލާސް ޑީގްރީގެ ދެވަނަ އަހަރު ފުރިހަމަކޮށްފައެވެ.\nސާނަވީ ތައުލީމް ނިންމުމަށްފަހު، އަމަލީ މައިދާނާ ކުރިމަތިލިއެވެ. އަބަދުވެސް ވަރުގަދަ އަޒުމެއް ގެންގުޅޭ ޒައީމު އެންމެ ފުރަތަމަ އަދާކުރި ވަޒީފާއަކީ 2000 ވަނަ އަހަރު ކުރަމަތި އައިލެންޑް ރިސޯޓްގެ ވެއިޓަރެއްގެ ވަޒީފާއެވެ. ޖެހިގެން އައި ދެއަހަރު މަސައްކަތްކުރީ ނެއްލައިދޫ ސުކޫލުގެ ވަގުތީ ޓީޗަރެއްގެ ވަޒީފާއެވެ. އަދި 2002 ވަނަ އަހަރު ކޮންސްޓްރަކްސަން މަސައްކަތުގައި އުޅުމަށްފަހު، ޖެހިގެން އައި އަހަރު އަނެއްކާވެސް، ރިސޯޓް ވަޒީފާއަކަށް ބަދަލުވިއެވެ. ފެސްދޫ އައިލެންޑް ރިސޯޓްގެ ވެއިޓަރެއްގެ ވަޒީފާ 2003 ވަނަ އަހަރު އަދާކުރުމަށްފަހު، ޖެހިގެން އައި އަހަރު ވަކަރުފަޅި އައިލެންޑް ރިސޯޓުގެ ރިސެޕްސަނިސްޓެއްގެ ވަޒީފާއަށް ބަދަލުވިއެވެ. މިއަދު ހުރި މަޤާމުގެ ފެށުން ކަމުގައި ޒައީމް ޤަބޫލުކުރަނީ އެވަޒީފާއެވެ. އަދި 2008 ވަނަ އަހަރު މީރު އައިލެންޑް ރިސޯޓުގެ ފުރޮންޓް އޮފީސް ސްޕަވައިޒަރެއްގެ މަޤާމް ލިބުނެވެ. ޖެހިގެން އައި އަހަރު، ގަސްފިނޮޅު އައިލެންޑް ރިސޯޓު މީރު އައިލެންޑް ރިސޯޓް ހިންގަމުން އައި ގުރޫޕުން ނެގުމާއި ގުޅިގެން މަސައްކަތް ފެށުމަށް އެރަށަށް ބަދަލުވިއެވެ. އަދި ފުރޮންޓް އޮފީސް ސްޕަވައިޒަރުކަން ކުރަމުން ރިޒަވޭސަން ސްޕަވައިޒަރު ކަމުގެ ބުރަ ޒިންމާއާއި ހަވާލުވިއެވެ.އަދި ކުޑަ ދުވަސްކޮޅެއްގެ ތެރޭގައި ރިޒަވޭސަން ޑިޕާރޓްމެންޓްގެ އެސިސްޓެންޓް މެނޭޖަރުގެ މަޤާމު ލިބުނެވެ. އަދި އިތުރަށް ތަރައްޤީ ކުރުމަށް ގަސްފިނޮޅު އައިލެންޑް ރިސޯޓް ބަންދު ކުރެވުމުން، މިހާރު ޒައީމު މަސައްކަތް ކުރަމުން ގެންދަނީ، މީރު އައިލެންޑް ރިސޯޓްގެ އެސިސްޓެންޓް އެގްޒްކިޓިވް ހައުސްކީޕަރެއްގެ ޒިންމާ ބޮޑު ވަޒީފާގައެވެ. ފޫހި ކަމެއްނެތިއެވެ. ވަޒީފާގެ މައިދާނުގައި ލިބުނު އެންމެ ބޮޑު ކާމިޔާބަކީ ފުރޮންޓް އޮފީސް ރިސެޕްސަނިސްޓެއްގެ މަގާމުން މިހާރު ހުރި މަޤާމަށް އާދެވުން ކަމަށް ޒައީމް ފާހަގަކުރެއެވެ. ވަޒީފާގެ މާހައުލުގައި މަސައްކަތްކުރާ އެންމެންގެ ވެސް އިހުތިރާމް ލިބިފައިވާ ޒައީމަކީ ހީވާގި ލީޑަރެކެވެ. ދަށަށް ތިބޭ މުއައްޒަފުންނަށް ކިޔައިދޭ އެދުރެކެވެ.\nގޭދޮށު ކުދިންނާއި ރަހްމަތްތެރިންނާއެކު ކުޑައިރު ފުޓްބޯޅަކުޅެ މަޖާނެގި ހަނދާންތައް އަބަދުމެ ހުންނަ ކަމަށް ބުނާ ޒައީމް ހާއްސަ ވެގެންދަނީވެސް ފުޓްބޯޅައިންނެވެ. އެންމެ ފުރަތަމަ ޖާރޒީއެއް ލައިގެން ކުޅުނު ދުވަހަކީ ޒައީމްގެ ހިތުގައި މިއަދުވެސް އާވެ އާވެ ހުރި ހަނދާނެކެވެ. އެއީ ނަވާރަ ސަތޭކަ ނުވަދިހައިގެ ކުރީކޮޅުގެ އަހަރު ތަކުގެ ތެރެއިން އަހަރެއްގައެވެ. ނެއްލައިދޫ ސުކޫލުގެ އިންޓަރހައުސް ފުޓްބޯޅަ މުބާރާތުގައި ރަތްބަޔާއި ފެހިބައި ވާދަކުރި މެޗެއްގައެވެ. އަދި އެކުގައި އުޅުނު ކުދިންކޮޅެއްވެގެން ފުޓްބޯޅައެއް ގަންނަން ލާރި ހޯދަން މަސައްކަތް ކުރި ހަނދާނަކީވެސް ފުހެވިގެން ނުދާނެ ހަނދާނެއް ކަމަށް ޒައީމް ބުނެއެވެ.\nކުޑައިރު ރައްޓެހިންނާއެކު ފުޓްބޯޅަ ކުޅެ ، ބޮޑެތި މީހުން ކުޅޭއިރު ބޯޅަ ހޮވަން ގޮސް އުޅުމުގެ ތެރޭގައި ފުޓްބޯޅަ ކުޅުމަށް ޝައުގުވެރިކަން އުފެދުނު ޒައީމު އެންމެ ފުރަތަމަ ފެނިގެން ދިޔައީ ނެއްލައިދޫ ސުކޫލުގެ އިންޓަރހައުސް ފުޓްބޯޅަ މުބާރާތުންނެވެ. ޒައީމްގެ ހުރި ހުނަރު ފެނިގެންދިޔައީ އެހިސާބުންނެވެ. އަބަދުވެސް އިތުބާރާއެކު ކުޅޭ ޒައީމް 1993 ވަނަ އަހަރުން ފެށިގެން މިހާތަނަށް ވަނީ ތަފާތު މުބާރާތްތަކުގައި ވާދަކޮށްފައެވެ. އެގޮތުން ނެއްލައިދޫ މަދަރުސާ، ހދ.އަތޮޅު ތައުލީމީ މަރުކަޒާއި ނޮދަން ސެކަންޑަރީ ސުކޫލުގައި ކިޔަވަން އުޅުނު ދުވަސްވަރު އިންޓަރހައުސް ފުޓުބޯޅަ މުބާރާތްތަކުގައި ވާދަކުރިއެވެ. އަދި ހދ.ކުޅުދުއްފުށީ މަގުލަސް ކުލަބުން އިންތިޒާމްކުރި ސިކްސަސައިޑް މުބާރާތާއި، ހދ. އަތޮޅު މުބާރާތާއި ޒޯން މުބާރާތާއި، މޯލްޑިވްސް ކޮލެޖް އޮފް ހަޔަރ އެޑިޔުކޭސަނުން އިންތިޒާމްކުރި އިންޓަރ ފެކަލްޓީ މުބާރާތާއި، އިންޓަރ ރިސޯޓް މުބާރާތާއި، މީރު އައިލެންޑް ރިސޯޓުގެ އިންޓަރ ޑިޕާރޓްމަންޓް ފުޓްބޯޅަ މުބާރާތްތަކުގައި ވާދަކޮށް ރަން ވަނަ ތަކެއް ވަނީ ހާސިލް ކޮށްފައެވެ. މިގޮތުން ފުޓްބޯޅައިގައި ލިބުނު ކާމިޔާބީ ތަކުގެ ތެރޭގައި:\n# އިންޓަހައުސް ޗެމްޕިޔަން – ނެއްލައިދޫ މަދަރުސާ 1993\n# އެން އީ ޑީ ފުޓްބޯޅަމުބާރާތުގެ ޗެމްޕިޔަން – 1994\n# އިންޓަހައުސް ޗެމްޕިޔަން – ހދ އަތޮޅު ތައުލީމީ މަރުކަޒު 1996، 1997\n#އެންމެ އުއްމީދީ ކުޅުންތެރިޔާ- އިންޓަހައުސް- ހދ އަތޮޅު ތައުލީމީ މަރުކަޒު 1997\n#އިންޓަހައުސް ޗެމްޕިޔަން – ނޮދަން ސެކަންޑަރީ ސްކޫލް 1999\n# ފެއަރ ޕްލޭ ޕްލޭޔަރ- މަގުލަސް ސިކްސް އަ ސައިޑް ކަޕް 2002\n# ޗެމްޕިޔަން – މަގުލަސް ސިކްސް އަ ސައިޑް ކަޕް 2002\n# ހދ އަތޮޅުމުބާރާތުގެ ޗެމްޕިޔަންކަން- 2001، 2002\n# އެންމެ މޮޅު ޑިފެންސް ކުޅުންތެރިޔާ – ހދ އަތޮޅުމުބާރާތް 2001\n# އެންމެ މޮޅު ޑިފެންސް ކުޅުންތެރިޔާ – ޒޯން މުބާރާތް\n# އެންމެ މޮޅު ޑިފެންސް ކުޅުންތެރިޔާ – ހދ އަތޮޅުމުބާރާތް 2002\n# ރަނަރ އަޕް – ހދ އަތުޅުމުބާރާތް 2003\n# ރަނަރ އަޕް – ޒޯން މުބާރާތް 2001،2002\n# ޗެމްޕިޔަން – އިންޓަ ފެކަލްޓީ މުބާރާތް 2007 – އެފް އެހް ޓީ އެސް\n# އެންމެމޮޅު މިޑްފީލްޑަރ – އިންޓަ ފެކަލްޓީ މުބާރާތް 2007\n# އެންމެމޮޅު ކުޅުންތެރިޔާ-އިންޓަރ ރިސޯޓް މުބާރާތް 2004(އަރިއަތޮޅު)\n# ފެއާރ ޕްލޭ ކުޅުންތެރިޔާ – މީރު އިންޓަ ޑިޕާޓްމެންޓް މުބާރާތް 2008 ހިމެނެއެވެ.\nމިހާ ގިނަ މުބާރާތްތަކުގައި ވާދަކޮށް ގިނަ ކާމިޔާބީ ތަކެއް ހޯދާފައިވާއިރުވެސް، ޒައީމަށް ދައްކާފައިވަނީ އެންމެ ދެ ރީނދޫ ކާޑެވެ. މިހާތަނަށް އެންމެ ރަތް ކާޑެއްވެސް ލިބިފައެއްނެތެވެ. އެހެންކަމުން ޒައީމްދަނީ އަމިއްލަ ދިރިއުޅުމުގައި ހުންނަ ރިވެތި އަހުލާޤް ދަނޑުމަތީގައިވެސް ދައްކަމުންނެވެ. އަރަމުންއަންނަ ކުޅުންތެރިންނަށް ނަމޫނާ ދައްކަމުންނެވެ.\nކުޅިވަރުގެ ހަޔާތުގައި އެންމެ ހަނދާނުން ފުހެލަން ދަތި ކަންތައްތަކީ ކޮބައިތޯ ސުވާލު ކުރުމުން އޭގެ ދެތިން ހާދިސާއެއް ފާހަގަކޮށްލިއެވެ. އެގޮތުން، ހދ.ނެއްލައިދޫއަށް ފުރަތަމަ ފަހަރަށް ހދ.އަތޮޅު ފުޓްބޯޅަ މުބާރާތުގެ ޗެމްޕިއަންކަން 2001 ވަނަ އަހަރު ލބުނުދުވަހާއި، ޒޯން 1 ން ހޮވާލެވުނު ޓީމުގައި ހިމެނިގެން ރާއްޖޭގެ 19 އަހަރުން ދަށުގެ ގައުމީ ފުޓްބޯޅަ ޓީމާއި ވާދަކޮށް 1999 ވަނަ އަހަރު 1-0 ން މޮޅުވި މެޗު ހަނދާނުން ފުހެވިގެން ނުދާކަމަށް ބުންޏެވެ. އެމެޗްގައި ވަރުބަލިކަމެއްނެތި މެޗް ނިމެންދެން ކުޅެ ގައުމީ ޓީމް ބަލިކޮށްލެވުމުން ވަރަށް އުފާވިކަމަށްވެސް ބުންޏެވެ.\nޒައީމަކީ އެންމެންނާއިވެސް ގުޅޭ، ރަޚްމަތްތެރިއެކެވެ. އެހެންމީހުންގެ އިރުޝާދު ޤަބޫލުކުރާ ފަރާތެކެވެ. އަދި އެހެން މީހުންނަށްވެސް އިރުޝާދު ދޭ ފަރާތެކެވެ. ކުޅިވަރާއި ތައުލީމީ ހަޔާތުގައި ކާމިޔާބު މީހަކަށް ވުމުގެ އިތުރަށް ޒައީމަކީ އަމިއްލަ ދިރިއުޅުމުގައިވެސް ކާމިޔާބު މީހެކެވެ. ޒައީމް ޒަވާޖީ ގޮތުން ގުޅިފައިވަނީ މިރަށު ޒަމާނީއުފާ ފާތިމަތު މިޒުހަތާއެވެ. އަދި6އަހަރުވީ އެގުޅުމަށް3އަހަރުގެ ލޯބި ލޯބި އަނާ ލިބުނު ދުވަހަކީ ޒައީމް ހަނދާނުން ފުހެލަން އެންމެ ދަތި ދުވަސް ކަމަށް ޒައީމް ބުންޏެވެ.\nނަލަނަލަ ނެއްލައިދޫގެ ފަރާތުން ޒައީމްއާ ކުޅިވަރުގެ ދާއިރާއިން ބޭރު ބައެއް ކުދި ކުދި ސުވާލުތަކެއްވެސް ކޮށްލީމެވެ.\n1. ކާމިޔާބީގެ އަސްލަކީ ކޮބާ؟\nޖަވާބު: ކާމިޔާބުގެ އަސްލަކީ ގަދައަޅާ މަސައްކަތް ކުރުން. ކޮންމެ ކަމެއްގަވެސް އެކަމެއް ކާމިޔާބުކުރަން އަޒުމް ކަނޑައަޅައިގެން އެކަމެއްކުރުން. އަބަދުވެސް ވިނިންގ ސްޕިރިޓް އޮވެގެން ކޮންމެކަމެއްވެސް ކުރަނީ.•\n2. ކުޅިވަރުގެ ރޮނގުންނާއި، ވަޒީފާގެ މާހައުލުން ރަށުގެ ޒުވާނުންނަށް ދޭން އޮތް މެސެޖަކީ ކޮބާ؟\nޖަވާބު: ކޮންމެކުއްޖަކުވެސް އެކުއްޖެއްގެ އަމާޒަށް ވާސިލްވުމަށް ގަދައަޅާ މަސައްކަތްކުރާށޭ. ނުވާނޭ ނުބުނެ އަބަދުވެސް އެކަމެއްވާނެކަމަށް ބަލައިގެން ކުރާށޭ. އިގިރޭސި ހަރުބަހެއްގަ އޮންނަ ގޮތަށް، “އިފް ދެއާ އިޒް ވިލް- ދެއާ އިޒް ވިން”3. ރަނގަޅު ދިރިއުޅުމެއް ބިނާކުރުމަށްޓަކައި ރީތި އަހުލާގަކީ ކިހާ މުހިއްމު ދައުރެއް އަދާކުރާ އެއްޗެއް؟\nޖަވާބު: އަހްލާގަކި ވަރަށް މުހިންމު އެއްޗެއް. އެހެންމީހުން ތިމާޔާމެދުދެކޭގޮތް ގިނަފަހަރަށް ބިނާވަނީ ތިމާގެ އަހްލާގާ.\n4. ދިރިއުޅުމުގައި ކާމިޔާބު މީހަކަށް ވުމުގެ އަސްލަކީ ކޮބާ؟\nޖަވާބު: އަބަދުވެސް ކޮންމެކަމެއްވެސް އަމިއްލަކަމެއް ކަމަށް ދެކިގެން ގަދައަޅާ މަސައްކަތްކުރުން. ދެން އެހެންމީހުންނަށް އިހްތިރާމް ކުރުން.\n5. މިހާރު ތިހުރި މަގާމަށް ދިޔުމުގެ ސަބަބެއްކަމަށް ގަބޫލުކުރާ ސަބަބުތަކަކީ ކޮބާ؟\nޖަވާބު: ގުރުބާނިތަކެއްވެސް ވެގެން ދޯ ކާމިޔާބީއަކާ ހަމަޔަށް ދެވޭނީ. ތިމާހިތްހަމަނުޖެހޭ ކަންތައްތަކާވެސް ދިމާވާނެ، އެކަންތައް ތައް އެއްކައިރިކޮއްފަ ފަރުވާތެރިކަމާއި އެކު ވަޒީފާ އަދާކުރުން މުހިންމީ. ދެން ވަގުތަށް ކަމޭހިތުން ވަރަށް މުހިންމު.\n6. އަމިއްލަ ދިރިއުޅުމާމެދު ހިތްހަމަ ޖެހޭތަ؟\n7. ޒަވާޖީ ހަޔާތަށް ވީ ކިތަށް އަހަރު؟\nޖަވާބު:6އަހަރު\n8. ދިރިއުޅުމުގައި އެންމެ ދެކެން ބޭނުންވާ ދުވަހަކީ ކޮބާ؟\nޖަވާބު: ދަރިން ބޮޑެތިވެ އެކުދިންނަށް ރަނގަޅުދިރިއުޅުމެއް ލިބުން.\n9. ހާސިލްކުރަން ބޭނުންވާ ލަނޑުދަނޑިއަކީ ކޮބާ؟\nޖަވާބު: ދިރިއުޅުން ކާމިޔާބުކުރުން ދެން ވަޒީފާގައި ކުރިއެރުން.\n10. އެންމެ ގާތް ރަޚްމަތްތެރިޔަކީ ކާކު؟\nޖަވާބު: ވަކި ހާއްސަ މީހަކު ނެތް. މމިހާރު އެންމެގާތީ ވައިފް. ޢަސްލު ވަރަށް ކެއާރ ކުރަން ފްރެންޑުންނަށް އެކަމަކު މިހާރު ރަހްމަތްތެރިންނަކަށްވެސް އަހަރުމެންނަކަށް ވަގުތެއް ނުދެވޭ. އަދިވެސް ރަހްމަތްތެރިންނާ ގާތްގުޅުމެއް އޮވޭ.\n11. ނިންމާލަމުން ބުނެލަން ބޭނުންވަނީ؟\nޖަވާބު: ކިޔެވުމާއި ކުޅިވަރުގައި ލިބުނު ކާމިޔާބީއަށް ސުކުރު އަދާކުރަންބޭނުން ހާއްސަކޮށް ފެމިލީއަށް ދެން ކުޅިވަރުގަ އެއްކޮށް އުޅުނު ކުޅުންތެރިންނާއި ކޯޗުން އަދި ސަޕޯޓަރުން.\nޒައީމަކީ ހަމައެކަނި ފުޓްބޯޅަ ދަނޑުގައި ފާހަގަކޮށްލެވޭ މޫނެއް ނޫނެވެ. ރަށުގައި ކުރިޔަށްދާ ގިނަ ހަރަކާތްތަކެއްގައި އިސް ރޯލެއް އަދާކުރާ ފަރާތެކެވެ. ގިނަ ބައެއްގެ ރުހުމާއި ލޯބި ލިބިފައިވާ ފަރާތެކެވެ. ވަޒީފާގެ މައިދާނުގައިވެސް ކެރޭ ހީވާގި ފަރާތެކެވެ. ރަށުގެ ތަރައްޤީއަށް ބޭނުންވާ ފަދަ މުރާލި ފަހުލަވާނެކެވެ. ނެއްލައިދޫ ނަލަ ނަލަ ތަނަކަށް ހަދަން ބޭނުންވަނީ މިކަހަލަ ޒުވާނުންނެވެ. ނަލަ ނަލަ ނެއްލައިދޫގެ ފަރާތުން ޒައީމްބެއަށް އަދަށްވުރެ ފެހި މާދަމާއަކަށް އެދެމެވެ.\nއެޕްރީލް 4, 2013 at 3:50 pm\nsalhi liyumeh… background image badhalukohllun edhen…. liyunthah kiyan varah undhagoooo\nއެޕްރީލް 4, 2013 at 4:31 pm\nthanks Ihusan… will update it soon! thank u for ur comment!\nއެޕްރީލް 5, 2013 at 5:28 pm\ney meethi hama habeys ingey


Israel Ge9Sifain Gebigen Maruvejje - Vaguthu\nއިސްރާއީލުގެ ނުވަ ސިފައިން ގެނބިގެން މަރުވެއްޖެ\nއިސްރާއީލުގެ އަސްކަރިއްޔާއިން ކުރިއަށްގެންދިޔަ ތަމްރީނު ޕްރޮގްރާމެއްގައި ބައިވެރިވަމުންދިޔަ ސިފައިންގެ ތެރެއިން ނުވަ ސިފައިން ފަރުބަދަތައް މަތިން ދެމިފައި އޮތް ކޯރަކަށް ވެއްޓި ގެނބިގެން މަރުވެއްޖެއެވެ.\nމި ސިފައިންނަކީ އަލަށް ސިފައިންގެ ޚިދުމަތަށް ނެރުމަށް ތަމްރީނު ވަމުންދިޔަ ސިފައިން ތަކެކެވެ. މި ހާދިސާގައި އިތުރު އަންހެނަކު ވަނީ ވީނުވީއެއް ނޭނގި ގެއްލިފައެވެ.\nއިސްރާއީލުގެ އަސްކަރިއްޔާއިން ކުރިއަށްގެންދާ މިޕްރޮގްރާމަށް އާންމުކޮށް ވައްދަނީ އުމުރުން 18 އަހަރާ ގާތްކުރާ އުމުރުގެ ޒުވާނުންނެވެ.\nމި ހާދިސާ ހިނގާފައިވަނީ އިސްރާއީލުގެ ދެކުނުން ޑެޑްސީ ކައިރި ސަރަހައްދެއްގައެވެ. ފަރުބަދަތަށް ގިނަ މިސަރަހައްދުގައި މި ހާދިސާ ހިނގި ވަގުތަކީ އެހިސާބަށް ވަރަށް ބޯކޮށް ވާރޭ ވެހެމުންދިޔަ ވަގުތެކެވެ.\nމިހާދިސާ ހިނގާފައިވާ ވަގުތަކީ ފަލަސްތީނުގެ މިނިވަންކަމައްޓަކައި އެގައުމުގެ ރައްޔިތުން ކުރަމުންދާ ސުލްހަވެރި މުޒާހަރާތަކަށް އިސްރާއީލުގެ އަނިޔާވެރި ސިފައިން ބާރުގެ ބޭނުންކޮށް އެތަށް ބަޔަކު ޝަހީދު ކޮއްލާފައިވާ ވަގުތެކެވެ.\nމާޗް 30 ވަނަ ދުވަހުން ފެށިގެން ކޮންމެ ހުކުރު ދުވަހަކު ޣާއްޒާ އާއި އިސްރާއިލް ގުޅޭ ރޮނގު ކައިރިއަށް އެތައްހާސް އާންމުން އެއްވެ ކުރަމުންގެންދާ މުޒާހަރާތަކުގެ ތެރެއަށް އިސްރާއީލުގެ އުދުވާނީ ބާރުތަކުން ބަޑިޖަހައި މިހާތަނަށް ފަލަސްތީނުގެ 40 މީހުން ޝަހީދު ކޮށްލާފައި ވާއިރު، އެތައްސަތޭކަ ބަޔަކު ޒަޚަމް ކޮށްލާފައި ވެއެވެ.\nފަލަސްތީނުގެ ހެލްތް ވުޒާރާއިން ބުނާ ގޮތުގައި މުޒާހަރާގައި ޒަހަމްވި މީހުންގެ އަދަދު މިހާރު ވަނީ 4,000 އަށް އަރާފައެވެ. އަދި 79 މީހަކު ވަނީ ސީރިއަސް ހާލަތުގައި އެވެ.\nއޭޕްރީލް 27, 2018 11:47\nއޭޕްރީލް 27, 2018 12:19\nއަމާ ކެވިފަ ތިބޭނީ..ތިޔަ ނަތަން ޔަހޫދީ ހިތި ގޮތަކަށް ނިމިއްޖެޔާ އަދި މާ އުފާވާނެ..\nއޭޕްރީލް 27, 2018 13:35\nމާތްﷲ އީ ހުރިހާ ކަމެއް އެންމެ މޮޅަށް ދެނެވޮޑިގެންވާ އިލާޙު!\nއޭޕްރީލް 27, 2018 13:54\nއުފާވެރި ހަބަރެއް. އަލްޙަމްދު ލިއްލާހި\nއޭޕްރީލް 28, 2018 15:23\nމުސްލިމަކަށް ވެވޭނީ އިންސާނަކަށްވެފަދޯ! ޔަހޫދީއެއް، ނަޞާރާއެއް، މުސްލިމެއްތޯ ނުބަލާ ބުނެބަލަ، 09 އިންސާނުން ގެނބިގެން މަރުވުން އެއީ އުފާވެރިކަމެއްތަ؟ ރާއްޖޭގައި ކަނޑުމަތީގައި 04 މީހަކު މަރިވީމަ ޔަހޫދީން ބުނިތަ އުފާވެރި ޚަބަރެކޭ؟


ހިއްސާއަކަށް 14.37 ރުފިޔާ، ޖުމްލަ 1.1 ބިލިއަން ރުފިޔާ ހިއްސާ...\nދިރާގު އަހަރީ އާއްމު ޖަލްސާ\nހިއްސާއަކަށް 14.37 ރުފިޔާ، ޖުމްލަ 1.1 ބިލިއަން ރުފިޔާ ހިއްސާ ފައިދާގެ ގޮތުގައި ދިރާގުން ދޫކުރަނީ\nދިރާގުން ހިއްސާގެ ފައިދާގެ ގޮތުގައި 1.1 ބިލިއަން ރުފިޔާ ވަނީ ދީފަ\nއާމްދަނީގެ ގޮތުގައި 2.2 ބިލިއަން ރުފިޔާ ވަނީ ލިބިފައި\nދިރާގަށް 2016 ވަނަ އަހަރު ފައިދާގެ ގޮތުގައި 840 މިލިއަން ޑޮލަރުވަނީ ލިިބިފައި\n21 އޭޕްރިލް 2017 | ހުކުރު 04:10\nދިރާގު 28 ވަނަ އަހަރީ އާއްމު ޖަލްސާ\nދިރާގުގެ މިދިޔަ އަހަރުގެ ހިއްސާގެ ފައިދާގެ ގޮތުގައި ކޮންމެ ހިއްސާއަކަށް ޖުމްލަ 14.37ރ. ބަހަން ފާސްކޮށްފި އެވެ.\nބުރާސްފަތި ދުވަހުގެ ރޭ ނޭޝަނަލް އާރޓް ގެލެރީގައި ބޭއްވި އެ ކުންފުނީގެ 28 ވަނަ އަހަރީ އާއްމު ޖަލްސާގައި ފާސްކުރި ގޮތުގައި ހިއްސާގެ ފައިދާގެ ގޮތުގައި މިފަހަރު ޖުމުލަ 1.1 ބިލިއަން ރުފިޔާ ބަހާނެ އެވެ. މި ޖަލްސާގައި ޑިރެކްޓަރުން ރިޕޯޓާއި އޮޑިޓެޓް ފައިނޭޝަލް ސްޓޭޓްމެންޓް ވަނީ ފާސްކޮށްފަ އެވެ. އަދި އެކްސްޓާނަލް އޮޑިޓް ކުންފުންޏަކަށް ކޭޕީއެމްޖީ ކުންފުނި އިތުރު ފަސް އަހަރަށް ވަނީ ހޮވާފަ އެވެ.\nއަހަރީ އާއްމު ޖަލްސާގައި ވާހަކަ ދައްކަވަމުން ދިރާގުގެ ޗެއަރޕާސަން ވަނީ މިއަހަރު ދިރާގަށް ފާހަގަކޮށްލެވޭ ފަދަ ބަދަލުތަކެއް ފެނިގެންދާނެ ކަމަށެވެ. އަދި ކުރިއަށް އޮތްތަނުގައި ދިރާގުން ފޯރުކޮށްދޭ ހިދުމަތުގެ ފެންވަރު ރަގަޅުކޮށް،ކަސްޓަމަރުންނަށް ފަސޭހަ ހިތްހަމަޖެހޭނެ ހިދުމަތްތަކެއް ފޯރުކޮށްދިނުމަށް ހަމަޖެހިފައިވާ ކަމަށް އޭނާ ވިދާޅުވި އެވެ.\nދިރާގުގެ މިދިޔަ އަހަރުގެ ތަފާސް ހިސާބުތަކަށް ބަލާ އިރު 2016 ވަނަ އަހަރު އާމްދަނީގެ ގޮތުގައި ލިބިފައިވަނީ 2.5 ބިލިއަން ރުފިޔާ އެވެ. 2015 ވަނަ އަހަރު މި އަދަދު އުޅެނީ 2.2 ބިލިއަން ރުފިޔާ އެވެ. އެހެންކަމުން މިއީ 10 އިންސައްތައިގެ ކުރިއެރުމެކެވެ.\nއެކުންފުނީގެ ސާފު ފައިސާ 2016 ވަނަ އަހަރު 840 މިލިއަން ރުފިޔާގައި ހުރި އިރު 2015 ވަނަ އަހަރު އެދަދު އުޅެނީ 725 މިލިއަން ރުފިޔާގަ އެވެ. މިއީ ގާތްގަނޑަކަށް 16 ޕަސެންޓްގެ ކުރިއެރުމެކެވެ.\nދިރާގުގެ އަހަރީ އާއްމު ޖަލްސާއަށް ހާޒިރުވެފައިވަނީ އެ ކުންފުނީގެ 33 ހިއްސާދާރުންނެވެ.


ހަޔާތުގެ އާ ބައިވެރިޔާއާއެކު ކަކާ ހަނީމޫނަށް ރާއްޖެއަށް – Haftha\nThu, 23 January, 2020, 8:05 am\nހަޔާތުގެ އާ ބައިވެރިޔާއާއެކު ކަކާ ހަނީމޫނަށް ރާއްޖެއަށް\nބްރެޒިލާއި އޭސީ މިލާނުގެ ލެޖެންޑް ކަކާ، އޭނާގެ ހަޔާތުގެ އާ ބައިވެރިޔާއާއެކު ހަނީމޫނަށް ރާއްޖެ އަތުވެއްޖެއެވެ.\nބްރެޒިލްގެ މޮޑެލް ކެރޯލް ޑިއާސް، 25، އާ އުމުރުން 37 އަހަރުގެ ކަކާ ކައިވެނިކުރީ ބްރެޒިލްގެ ބާހިއާގައި އޮންނަ ލަގްޒަރީ ރިސޯޓެއްގައި މިދިޔަ ހޮނިހިރު ދުވަހުއެވެ. ކެރޯލްއާ ލޯބީގެ ގޮތުން ގުޅިގެން އުޅޭކަން ކަކާ ހާމަކުރީ 2016 ވަނަ އަހަރުއެވެ.\nމިއީ ކަކާ ކުރި ދެވަނަ ކައިވެންޏެވެ. އޭނާ ފުރަތަމަ ކައިވެންޏެއް ކޮށްފައިވަނީ ކުޑައިރުގެ ލޯބިވެރިޔާ ކެރަލޯން ޗެލިކޯއާ 2005 ވަނަ އަހަރުއެވެ. ނަމަވެސް ދެމީހުންގެ ކައިވެނި 10 އަހަރު ފަހުން 2015 ވަނަ އަހަރު ރޫޅިގެން ދިޔައެވެ. އަދި އެ ކައިވެންޏަށް ދެ ކުދިން ލިބިފައިވެއެވެ. އެއީ އުމުރުން 11 އަހަރުގެ ލޫކާ އަދި އަށް އަހަރުގެ އިސަބެއްލާއެވެ.\nމައުލޫމާތު ލިބިފައިވާ ގޮތުގައި، ހަނީމޫނަށް ކަކާ ރާއްޖެ އައިސްފައިވަނީ ދ. އަތޮޅުގައި އޮންނަ ފަސް ތަރީގެ ރިސޯޓެއް ކަމަށްވާ ދަ ސެއިންޓް ރެޖިސް ވޮއްމުލި ރިސޯޓަށެވެ.\nބްރެޒިލްގެ ސައޮ ޕޯލޯ އިން ފުޓްބޯޅަ ކެރިއަރު ފެށި ކަކާ 2003 ގައި އޭސީ މިލާނަށް ގެންދިޔައެވެ. އަދި އެ ޓީމުގައި މޮޅު ކުޅުމެއް ދައްކައި 2003 އަދި 2007 ވަނަ އަހަރު ޗެމްޕިއަންސް ލީގު އުފުލާލިއެވެ. މިލާނުން 2007 ވަނަ އަހަރު މުބަރާތް ކާމިޔާބުކުރިއިރު ދެއްކި ތަފާތު މޮޅު ކުޅުމުގެ ސަބަބުން އެ އަހަރު ބެލޮންޑިއާ އެވޯޑް ހޯދީ ވެސް ކަކާއެވެ.\nއޭސީ މިލާނަށްފަހު 2009 ވަނަ އަހަރު ބޮޑު އަގުގައި ކަކާ ބަދަލުވީ ރެއާލް މެޑްރިޑަށެވެ. ނަމަވެސް އަނިޔާ އާއި އެހެނިހެން މައްސަލަތަކާ ހެދި ކުރީގެ ކުޅުން އެކުލަބާއެކު އޭނާއަށް ދެއްކިފައެއް ނުވެއެވެ. އެ ކްލަބުގައި ހަތަރު އަހަރު ހޭދަކުރުމަށް ފަހު އެނބުރި މިލާނަށް އައިސް އެއް ސީޒަން ކުޅުނެވެ. އެއަށް ފަހު ބަދަލުވީ އެމެރިކާ ލީގަށެވެ.\nމީގެ ދެ އަހަރު ކުރިން 2017 ގައި ކަކާ ފުޓްބޯޅަ ކުޅުން ހުއްޓާލިކަން އިއުލާން ކުރިއިރު އޭނާވަނީ ބްރެޒިލް ގައުމީ ޓީމަށް 2002 އިން 2016 އަށް 92 މެޗު ކުޅެދީ އެ ޓީމާއެކު 2002 ވަނަ އަހަރުގެ ފީފާ ވޯލްޑް ކަޕާއި 2005 އަދި 2009 ވަނަ އަހަރު ކޮންފެޑެރޭޝަން ކަޕް ހާސިލުކޮށްފައެވެ.


TC Athun Da Grande Ah Molheh - Vaguthu\nޓީސީ އަތުން މޮޅުވެ ދަ ގްރާންޑޭއަށް ރަނގަޅު ފެށުމެއް\n4 މަސް ކުރިން ( ޑިސެމްބަރު 14, 2020 )\nޓީސީއާއި ދަ ގްރާންޑޭ ބައްދަލުކުރި މެޗުގެ ތެރެއިން-- ފޮޓޯ: އެފްއޭއެމް\nޓީސީ ސްޕޯޓްސް ކުލަބް ބަލިކޮށް ދިރާގު ދިވެހި ޕްރިމިއަރ ލީގުގައި ދަ ގްރާންޑޭ ގެ ފެށުން ރަނގަޅުކޮށްފިއެވެ.\nޤައުމީ ފުޓުބޯޅަ ދަނޑުގައި ކުޅުނު މި މެޗު ދަ ގްރާންޑޭ ކާމިޔާބުކޮށްފައިވަނީ 3-0 ގެ ނަތީޖާއަކުންނެވެ. މި މެޗުގައި ދަ ގްރާންޑޭގެ ފަރާތުން މޮޅު ކުޅުމެއް ވަނީ ފެނިގެންގޮސްފައެވެ.\nމެޗުގެ 30 ވަނަ މިނެޓުގައި ދަ ގްރާންޑޭއަށް ވަނީ ޕެނަލްޓީއެއް ލިބިފައެވ. ދަ ގްރާންޑޭގެ ފޯވާޑް ޚައިދަރޯވް އޮޓަބެކަށް ޓީސީގެ ޑިފެންޑަރު ޔޮގެންދްރަން ކުރި ފައުލަކާއި ގުޅިގެން ދިން ޕެނަލްޓީ ޓީސީގެ ބިދޭސީ ގޯލްކީޕަރު މަމަދޯވް ވަނީ ފަސޭހަކަމާއި އެކު މަތަކޮށްފައެވެ.\nމެޗުގައި ދަ ގްރާންޑޭގެ ފުރަތަމަ ލަނޑު ޚައިދަރޯވް ދިން ޕާހަކުން ކާމިޔާބުކޮށްފައިވަނީ ޔަސްފާދު ހަބީބު (މުލަކޭ) އެވެ. އަދި ފުރަތަމަ ހާފުގެ އިތުރު ވަގުތުގައި އުމަރުޔޯނޯފް އަކްރޯފް ދިން ޕާހަކުން މިޑްފީލްޑަރު އިބްރާހީމް ނޫރައްދީން ވަނީ ދަ ގްރާންޑޭއަށް ދެވަނަ ލަނޑު ޖަހައި، ލީޑު ފުޅާކޮށްފައެވެ.\nދަ ގްރާންޑޭ އަދި ޓީސީ ބައްދަލުކުރި މެޗުގެ ތެރެއިން--- ފޮޓޯ: އެފްއޭއެމް\nމެޗުގައި ދަ ގްރާންޑޭއިން ޖެހި ތިންވަނަ ލަނޑު އެ ޓީމުން ކާމިޔާބުކުރި މެޗު ނިމެން އަށް މިނެޓަށް ވެފައި ވަނިކޮށް ލިބުނު ޕެނަލްޓީއަކުންނެވެ. މި ލަނޑު ދަ ގްރާންޑޭއަށް ޖަހައިދިނީ މެޗުގައި މޮޅު ކުޅުމެއް ދެއްކި ޚައިދަރޯވްއެވެ. މިއީ އޭރިއާ ތެރެއިން ޚައިދަރޯވްއަށް ޓީސީގެ ގޯލްކީޕަރު މަމަދޯވް ކުރި ފައުލަކާއި ގުޅިގެން ރެފްރީ ދިން ޕެނަލްޓީއެކެވެ.\nލީގުގައި ދެން ދަ ގްރާންޑޭއިން މެޗެއް ކުޅޭނީ އަންނަ ހަފުތާގެ އާދީއްތަ ދުވަހުއެވެ.މި މެޗުގައި އެ ޓީމު ބައްދަލުކުރާނީ ސުޕަ ޔުނައިޓެޑް ސްޕޯޓްސް (ސަސް) އާއެވެ. މުބާރާތުގައި ސަސް ކުޅުނު ފުރަތަމަ މެޗުން އެ ޓީމު ވަނީ މޮޅުވެފައެވެ.


Dhuniye Ge Emme Bodu Miyaraa Eku Photo Nagaifi - Vaguthu\nދުނިޔޭގެ އެންމެ ބޮޑު މިޔަރާއެކު ފޮޓޯ ނަގައިފި\n9 މަސް ކުރިން ( މެއި 10, 2019 )\nމިހާތަނަށް ދުނިޔޭގެ ކަނޑުން ފެނުނު އެންމެ ބޮޑު މިޔަރާއެކު ޑައިވަރުންތަކެއް ފޮޓޯ ނަގައިފިއެވެ.\n"ޑީޕް ބްލޫ"ގެ ނަމުން ނަންދީފައިވާ މި މިޔަރަކީ އުމުރުން 50 އަހަރު ވެފައިވާ ވިހި ފޫޓުގެ ބޮޑު، މިޔަރުގެ އެންމެ ނުރައްކާތެރި އާއިލާ ކަމަށްވާ ގްރޭޓް ވައިޓް ޝާކް އާއިލާގެ ބިޔަ މިޔަރެކެވެ.\nހަވާއީގެ ޑައިވިންގް ސޮޕްޓެއްގެ ކައިރިން މި މިޔަރު ފެނުމާއެކު އެއާއެކު ފޮޓޯ ނަގާފައިވަނީ ޖުއާން އޮލިފެންޓް ނަމަކަށްކިޔާ ޑައިވަރަކާއި މެރިން ބަޔަލޮޖިސްޓެއް ކަމަށްވާ އޯޝަމް ރަމްޒޭއެވެ. އެމީހުންނަށް މި މިޔަރު ފެނުނީ ޝިކާރަކުރަން އުޅުނު ވަގުތުގައި ކަމަށްވެއެވެ. ނަމަވެސް އެފަދަ ފުރުސަތެއް ދެން އިތުރަށް ނުލިބިދާނެތީ އެ ދެމީހުން ވެސް ވަނީ ވަގުތުން މޫދަށް ފުންމާލާ އެ މިޔަރާއެކު ފޮޓޯ ނަގާފައެވެ.\n"ޑީޕް ބްލޫ" އާއެކު އެ ދެމީހުން ނަގާފައިވާ ފޮޓޯތައް މިހާރު މީސްމީޑިއާގައި ދައުރުވަމުންދާއިރު، ގިނަ ބައެއްގެ ސަމާލުކަން ވަނީ އެ ފޮޓޯތަކަށް ލިބިގެން ގޮސްފައެވެ. އަދި ގިނަ ބަޔަކު ދަނީ އެ ދެމީހުންގެ ޖެހިލުންކުޑަކަމަށް ތަޢުރީފުކޮށް ވާހަކަ ދައްކާފައެވެ. މި ދެމީހުންގެ އިތުރަށްވެސް ބައެއް ޑައިވަރުން "ޑީޕް ބްލޫ" އާއި ގާތުން ފޮޓޯ ނަގާފައިވެއެވެ. އެފަރާތްތަކުން ބުނެފައި ވަނީ ދުނިޔޭގެ އެންމެ ބޮޑު އަދި އެންމެ ނުރައްކާތެރި މިޔަރާއެކު ފޮޓޯ ނަގާލެވުމަކީ ލިބުނު ވަރަށް ބޮޑު ފަޚުރެއް ކަމަށެވެ.\nއެންމެ ފަހުން ޑީޕް ބްލޫ ފެނިފައިވަނީ 2013 ވަނަ އަހަރު މެކްސިކޯގެ ކަނޑުގެ ސަރަޙައްދަކުންނެވެ. އެއަށްފަހު މިއަހަރު ހަވާއީގެ ސަރަޙައްދުން ފެނުނުއިރު، އެ މިޔަރު ކުރިޔަށްވުރެވެސް ބޮޑުވެފައިވާ ކަމަށް މަންޒަރުދުށް ފަރާތްތަކުން ބުނެފައި ވެއެވެ. މި މިޔަރުގެ ދިގުމިނުގައި ގާތްގަޑަކަށް ޒަރާފާއެއްގެ ދިގުމިން ހުންނައިރު އޭގެ ބަރުމިން 2.5 ޓަނަށް އަރާނެ ކަމަށް ތަޖުރިބާކާރުން ބުނެއެވެ.\nގްރޭޓް ވައިޓް ޝާކަކީ ކަނޑުތަކުގައި އުޅޭ ނުރައްކާތެރި މަސްމަހާ މެހީގެ ތެރެއިން އެންމެ ބޮޑުވާ އެއް މަހެވެ. އެގޮތުން އާންމު ގޮތެއްގައި މިފަދަ މިޔަރު އާންމުކޮށް ބޮޑުވަނީ 15 ފޫޓަށެވެ. މިހާތަނަށް އެ ދިގުމިނަށްވުރެ ބޮޑު ފެނުމަނަކަށް މުޅި ދުނިޔެއިންވެސް ފެނިފައިވަނީ "ޑީޕް ބްލޫ"އެވެ.\nމެއި 10, 2019 04:02\nކޮއްކޯ ފެމުނު އަކީ އަދި ގްރޭޓް ވައިޓް އެއް ނޫން ފެމުނަށް ކިޔަނީ ޓައިގާ ޝާރކް


SunOnline: Insaanun ah nufenna kula thakeh Hummingbird ah feney\nއިންސާނުންނަށް ނުފެންނަ ކުލަތަކެއް ހަމިންބާޑް އަށް ފެނޭ\nއަހުމަދު ޖައިޝަން 21 Jun 2020, 14:22\nފަރުބަދަތައް މަތީ އުޅޭ ވަކި ވައްތަރެއްގެ ހަމިންބާޑް އަށް އިންސާނުންނަށް ނުފެންނަ ކުލަތައް ފެނޭ --- ފޮޓޯ : ސީއެންއެން\nކެއުމަށް އެއްޗެހި ހޯދާއިރު އަދި ނުރައްކަލުން ސަލާމަތްވުމަށްޓަކައި ހަމިން ބާޑް ތަފާތު ކުލަތަކަށް ސަމާލުކަން ދޭ ކަމަށާއި އޭގެތެރޭގައި އިންސާނުންނަށް ނުފެންނަ ކުލަތައް ހިމެނޭ ކަމަށް އާ ދިރާސާއަކުން ދައްކައިފި އެވެ.\nސައިންސުވެރިން ބުނާގޮތުގައި ހަމިންބާޑް އަށް ފެންނަ ކުލަތަކަކީ ނޮން ސްޕެކްޓްރަލްގައި ހިމެނޭ ކުލަތަކެވެ. އޭނެ މާނައަކީ ކުލަތަކުގެ ސްޕެކްޓްރަމްގެ ބޭރުގައި ހިމެނޭ ކުލަތަކެވެ. އެ ކުލަތަކަކީ އިންސާނުންނަށް ދެނެގަނެވޭ ކުލަތަކެއް ނޫނެވެ.\nނޮންސްޕެކްޓްރަލް ކުލަތަކުގެ ތެރޭގައި އިންސާނުންނަށް ފެންނާނީ އެންމެ ކުލައެކެވެ. އެއީ ދަނބުކުލަ އެވެ.\nސައިންސުވެރިން ބުނީ އިންސާނުންނާ ހިލާފަށް ދޫނިތަކުގެ ލޮލުގައި އަލްޓްރާވައިލެޓް ޑިޓެކްޓް ކުރެވޭ ހާއްސަ ކޯން އެއް އިންނަ ކަމަށެވެ.\nސައިންސުވެރިން ބުނެފައިވަނީ ހަމިންބާޑްގެ ވަކި ވައްތަރެއްގެ ބާވަތްތަކަށް އިންސާނުންނަށް ނުފެންނަ ކުލަތައް ގިނައިން ފެންނަ ކަމަށެވެ. އެގޮތުން އެ ހަމިންބާޑްތަކަކީ ފިނި އަދި އުސް ފަރުބަދަތައް ފަދަ ތަންތަނުގައި އުޅޭ ދޫނިތަކެއް ކަމަށް ވެސް ސައިންސްވެރިން ބުންޏެވެ.


Bridge aa gulhey maguthakugai tar alhan anna hafthaagai fashanee | Mihaaru\nބްރިޖާ ގުޅޭ މަގުތަކުގައި ތާރު އަޅަން އަންނަ ހަފުތާގައި ފަށަނީ\nހުޅުމާލެ ފެރީ ޓާމިނަލް ސަރަހައްދުގައި ތާރު އަޅަން ފެށުމުގެ ކުރިން ހިލައިގެ ފަށަލައެއް އަޅަނީ.\n28 ޖުލައި 2018 - 13:31\nބްރިޖަށް ދަތުރުކުރާ މަގު ފުޅާކޮށް ބޮޑުތަކުރުފާނު މަގު ތަރައްގީކުރުމުގެ މަޝްރޫއު މިދިޔަ މެއި މަހު ފަށައި، އިންޑަސްޓްރިއަލް ވިލެޖުން ފެށިގެން ހުޅުމާލެ ފެރީ ޓާމިނަލާ ހިސާބަށް ބޮޑުތަކުރުފާނު މަގު މިހާރު ވަނީ އެއްވަރުކޮށް ބިންގަނޑު ހަރުކޮށްފަ އެވެ.\nހައުސިން މިނިސްޓްރީގެ މީޑިއާ ކޮންސަލްޓަންޓް އަހުމަދު ފަޒާލް ވިދާޅުވީ ތާރު އަޅަން ފަށާނީ ހުޅުމާލެ ފެރީ ޓާމިނަލް ކައިރިން ކަމަށެވެ. އެ މަސައްކަތް އަންނަ ހަފުތާގެ ތެރޭގައި ފަށާނެ ކަމަށް އޭނާ ވިދާޅުވި އެވެ.\nބްރިޖާ ގުޅޭ މަގުތަކުގައި ތާރު އަޅަން ތައްޔާރުވެފައި: ބްރިޖާ އެކު މަގުގެ މަސައްކަތްތައް ނިމޭނެ ކަމަށް ހައުސިން މިނިސްޓްރީން ބުނޭ.\n"ޓާމިނަލުން ފަށައިގެން އިންޑަސްޓްރިއަލް ވިލެޖާ ހަމައަށް ތާރު އެޅުން ކުރިއަށްގެންދާނެ. މުއްދަތަށް ވުރެ މާ އަވަހަށް މަސައްކަތްތައް ނިންމާލެވޭނެ،" ފަޒާލް ވިދާޅުވި އެވެ.\nމާލޭގެ އިރުމަތީ ފަރާތާއި ދެކުނު ފަރާތުން ބޮޑުތަކުރުފާނު މަގުގައި ހަތަރު ލޭން ހިމެނޭ ގޮތަށް 16 މީޓަރަށް ފުޅާކުރާނެ އެވެ. އެ މަގު ފުޅާކުރަނީ ބްރިޖަށް ދަތުރުކުރާ އުޅަނދުތައް ތޮއްޖެހުނު ނުދިނުމަށް ކަމަށް ހައުސިން މިނިސްޓްރީން ވަނީ ބުނެފަ އެވެ.\nބްރިޖާ ގުޅޭ މަގުތަކުގައި ތާރު އަޅަން ތައްޔާރުކުރަނީ.\nއެ މަޝްރޫއާ ގުޅޭ ބޮޑެތި މަގުތަކަކީ ބޮޑުތަކުރުފާނު މަގުގެ އިތުރުން، ހެންވޭރު ޕާކް ވަށައިގެންވާ ސަރަހައްދު ސެނަހިޔާ ހުންނަ މޫންލައިޓް ހިނގުމުން ފެށިގެން ހިތިގަސްމަގު (ހެންވޭރު ޕާކްގެ ހުޅަނގު އުތުރު ކަނުން ރާޅުގަނޑު ސަރަހައްދަށް ނުކުންނަ މަގު) އެވެ.\nބްރިޖާ އެކު މަގުގެ މަސައްކަތްތައް ވެސް ނިމޭނެ ކަމަށް ވެސް ހައުސިން މިނިސްޓްރީން ވަނީ ބުނެފަ އެވެ. ބްރިޖް ހުޅުވަން ކޮންޓްރެކްޓްގައި ބުނާ ތާރީހަކީ ސެޕްޓެމްބަރު 25ގެ އެވެ. ނަމަވެސް އޭގެ ކުރިން މަސައްކަތް ނިންމޭނެ ކަމަށް ވަނީ ބުނެފަ އެވެ.\nމަގު ހެދުން ހައުސިން މިނިސްޓްރީ ސިނަމާލެ ބްރިޖު ބޮޑުތަކުރުފާނުމަގު\n30 ކޮމެންޓް, 114 ރިއެކްޝަންސް\nޔާގޫތުން ދުވާރުހަދާފަ ވެހިކަލްދުއްވާ ބައި ރަނުންހެދިޔަސް ހެޔޮ. ކުރަންޖެހޭނީ. ވަކިމީހެއްގެ ޖީބުންކުރާކަމެއްނޫން. ވޯޓެއްނުލިބޭނެ.\nތާރަކީ ވަރަށް އަވަހައް ހަލާކުވާ އެއްޗެއް. ހާއްސަކޮއް ގިނަ އެއްޗިހި ދުއްވާ މަގުގަ. ދެން ވެލި އެޅި އެ ގޭނިގެން ކިލާ އުފެދޭ\nއަލަށް ތާރުއަލާނީ މާލޭގަ މިދުނިޔޭންވެސް\n[[ތާރުއަޅާ މަގުތަކުގާ ވެހިކަލް ދުއްވަން ފަސޭހަވޭ! ތާރަށް މީހަކު ވެއްޓިއްޖެއްޔާ ސަލާމަތެއްނުވޭ!]]\nމިހާރު ދެންހީކޮއްލާތި މިކުރެވޭ މަސައްކަތަކީ މިގައުމަށް މިވެރިންނަށް ކުރެވޭނެ އެއްމެ ފަހުގެ މަސައްކަތް ކަމުގައި\nމިހާރު ދައުލަތަށް ލިބޭފައިސާއިން އިސްރާފުކުޑަކޮށް ކޮރޮޕްޝަން ނެތްނަމަ އަދި މާ ގިނަކަންކަން ކުރެވޭނެ. ތިޔަފަދަ ކަންކަން ދެން ކޮންމެ ސަރުކާރެއް އޮތަސް ކުރާނެ. މޮޔަނުގޮވާ.\nކުރީގެ ސަރުކާރުތަކުން މިވަރަށް ކަންތައްތައް ނުކޮއްދެވުނީީ ދެން ކީއްވެޔޯ. ހުރިހާ ލާރިޔެއް ކޮރަޕްޝަން މަގުން ކާލީމަތަ؟\nގަމަރުއްނިސާ ކިޔަނީ ގަމާރުވީމަ ބާ؟ އެހެންވެ ކޮމެންޓް ވެސް ގަމާރުވެފަ.\nސާބަހޭ ރައީސް ޔާމީން.މިއަދު 28.07.2018 ވަނަ ދުވަހުގެ 16:00 އައިއިރުވެސް ސ.ހިތަދޫ ހޮސްޕިޓަލުން އެކްސްރޭގެ ހިދްމަތް ލިބެންނެތްކަން ހިތާމަޔާއިއެކު ފާހަގަކުރަން.މީތި ކަޑަ އިނގޭ.މިފަދަ އާދައިގެ ހިދްމަތެއް އެހާ ބޮޑު ހޮސްޕިޓަލަކުން ނުލިބޭނަމަ އަހަރެންގެ ވޯޓް އެއްވެސް ކެންޑިޑޭޓަކަށް ނުދޭން ނިންމާނަން..ވެދުނ\nއަވަހަށް ނިމޭނޭ ބުނީމައި ހިތަށް އެރީ ދެ ސުވާލެއް. 1) ހާބަރު ފުޑްކޯޓު ކައިރީ ތާރު އަޅަން4ވަރަކަށް މަސްނެގި. ތިޔަބޭފުޅުން މަސް ގުނާ ކަލަންޑަރުގައި އިންނަނީ ކިތައް ދުވަސްތޯއެވެ؟ 2) މީގެ ކުރިންވެސް ޝެޑިއުލައްވުރެ އަވަހަށް ނިންމާފައި ހުރި ކަމެއް ވިއްޔާ 40 ހަކަށް ފަހަރު އެބަޖެހޭ އެކަމެއް އަލުން ކުރަން: މިސާލު ؛ ރަސްފަންނު، މަރުކަޒު މުށި ، ދުވާ ޓުރެކު، ރައިވެރި ޕާކު (މިވަރުން ކުރުކޮއްލީމި)\nމުއިއްޒު ނެރު ނުހިމަނާ ކުރު ކޮއްލީމަ ކަމަކު ނުދޭ\nމާލެ މަގުތައް ތޮރުފާފަ ދަނގަޑުވެސް ޖެހި އަނެއްކާ އެވެސް ނަގާލައިފި\nފުޑުކޯޓުތައް ކައިރީ މަގު ނުހަދާ ދަންމާލީ ފުޑުކޯޓް ތަކުގެ މަސައްކަތް ނުނިމޭތީ.. ގަސްތުގައި.. ބުއްދީގެ ބޭނުން ހެޔޮ ގޮތުގައި ހިފާ ބަޔަކަށްވަމާ..!\nތިންމަގެއްގަ ތާރުއެޅީމަ ނިމުނީތަ؟ ވެރިކަންކުރަ ރަށުގެ މަގުތަކުން އެއްޗެއް ދުއްވަލާ އިރު މައިބަދަ ގުޑާފަ ހުންނާނީ . ޢަޑިގުޑަން ފިލުވަން ހުރި މަގުތައް ބަހައްޓާފަ ރީއްޗައް އޮތް މަޖީދީމަގު ހެދީވެސް އަމާބުނީތީ ފަރައްދާ އުސޫލްުން\nތިން މަގުގައި ތާރުއަޅަނީއެއް ނޫން. ބޮޑުމަގެއް އަލުން ހަދަނީ.\nކުރީގެ ސަރުކާރުތަކުގަ މަގުތަކުގަ ޖަހާފަ ހުރި މަލްމަލް ކަފާގެ ދޫލަ ހަލާކުވީމަތޯ މިހާރު ހަމަ ކުއްލިޔަކަށް ބުރަކަށީގަ ރިއްސަނީީ.\nއެވަރުވެސް އެންޑީޕީ ސަރުކާރުގަ ނުވިއެއްނު...\nރީއްޗަށް އޮތް މަޖިދީމަގޭ؟ ލޮލް\nނިއުޕޯޓަށް ދީފައިއޮތްތަން ހުސްކުރީމަ ތި މަގުގެ އަސްލު ބޭނުން ފޭންނާނީ. މިހާރު އެންމެ މުހިންމު ހިސާބުން މަގު ތިއޮންނަނީ އެތެރެއަށް ވަދެ ގެއްލިފައި.\nމިސަރުކާރު އައިފަހުން އަތޮޅުތަކުގާވެސް މަގުހަދާ ތާރުއަޅަމުން އެދަނީ.


މީހެއްގެ ނަން ހަނދާން ނެތެނީ ކީއްވެ؟\nނަން ހަނދާން ނެތުން\nނަން ހަނދާނުގައި ބަހައްޓާނީ ކިހިއްނެތް؟\nމިގޮތަށް ދިމާވަނީ ކީއްވެ؟\nމިއީ މަދުން ނަމަވެސް ބައެއް މީހުންނަށް ދިމާވާ ކަމެއް\n28 ޖުލައި 2018 | ހޮނިހިރު 23:55\nމީހެއްގެ ނަން ހަނދާން ނެތުމަކީ ދިމާވާ ކަމެއް\nތަފާތު މީހުންނާއި ކޮންމެ ދުވަހަކު ބައްދަލުވެ އެކަކު އަނެކަކަށް ތަޢާރަފުވުމަކީ ވަރަށް އާންމުކޮށް ދިމާވާ ކަމެކެވެ. އެހެން ނަމަވެސް އެގޮތަށް ބައްދަލުވެ އެކަކު އަނެކަކުގެ ނަން ބުނެ ތަޢާރަފްވުމަށް ފަހު އިރުކޮޅެއްގެ ތެރޭގައި އެބައްދަލުވި މީހާގެ ނަން ހަނދާން ނުހުންނަ ގޮތް ވުމަކީ މަދުން ނަމަވެސް ބައެއް މީހުންނަށް ދިމާވާ ކަމެކެވެ.\nމިގޮތަށް ތިޔައިގެ ތެރެއިން ކިތައް މީހުންނަށް ދިމާވެފައި ވޭތޯ؟ މިގޮތަށް ދިމާވެފައި ހުރި މީހުންނަށް، އެހެން އެ ދިމާވަނީ ކީއްވެތޯ އޮޅުން ފިލުވައިދޭ ނަމެވެ.\nމިއީ މައްސަލައެއްގެ ގޮތުގައި ސިފަކުރާއިރު މިކަމުގައި ފާހަގަކޮށްލެވޭ ކަންތައްތަކެއް އެބަހުރި ކަމަށް ޔުނިވާރސިޓީ އޮފް ކެލިފޯނިއަރގެ، މެމޮރީ އެންޑް ޕްލާސްޓިސިޓީ ޕްރޮގްރާމްގެ ޑިރެކްޓަރ ޗަރަން ރަންގަނާތް ވިދާޅުވެފައިވެއެވެ.\nމީހަކާއި ބައްދަލުވެ އެމީހެއްގެ ނަން ދެން ފަހުން ހަނދާން ނެތޭ އެންމެ ބޮޑު ސަބަބަކީ އެކަމަށް ޝައުޤުވެރިކަން ނެތުން ކަމަށް ރަންގަނާތު ވިދާޅުވިއެވެ. މީހުންނަކީ އަބަދުވެސް އައު ކަންތައްތައް ދަސްކުރަން މަސައްކަތްކުރާ ބަޔަކަށްވާއިރު، ބައެއް ފަހަރު މިގޮތަށް އަަލަށް ދިމާވާ މީހުންގެ ނަން ހަނދާނުގައި ބެހެއްޓުމަކީ ބައެއް މީހުންނަށް އެހާ މުހިއްމު ކަމަކަށް ނުވެއެވެ. އަދި އެގޮތަށް މީހަކާއި ބައްދަލުވެ ތަޢާރަފްވާ ވަގުތު އެއީ މުހިއްމު ކަމެއް ކަމަށް ދެކިއްޖެ ނަމަ، އެވަގުތު ހިނގާދިޔަ ހުރިހާ ކަމެއްވެސް ހަނދާނުގައި ހަރުލާފައި ހުންނާނެއެވެ.\nއެކަމަކު މިއީ އާންމުކޮށް ދިމާވާ ކަމެއް ނޫނެވެ. އެގޮތުން ބައެއް މީހުންނަކީ ކަންކަން ހަނދާންކުރަން ބޭނުން ނުވާ ބަޔަކަށްވުމުން މިކަހަލަ ކުދި ކުދި ހަނދާންތައް ސިކުނޑިން ފޮހެލެވޭ ގޮތްވެއެވެ. މިގޮތަށް ދިމާވާން ޖެހޭ ސަބަބަކީ، ނަމަކީ ހަނދާނުގައި ބަހައްޓަން ފަސޭހަ އެއްޗެއް ކަމަށް ގިނަ ފަހަރަށް ޤަބޫލުކުރެވި، އެހެން ކަންކަމަށް އިސްކަންދެވޭ ވަރު އިތުރުވުމުންނެވެ.\nއަދި ބައެއް ފަހަރު އާއްމުކޮށް ކިޔައި އުޅޭ ނަންތައް ހަނދާން ނެތެން ފަސޭހަވަނީ އެއީ އެހާވަރަށް ސިކުނޑިއަށް ނަގައިނުގަންނަ ނަމަކަށްވާތީއާއި، އެއް ނަމެއް ކިޔާ އެތައް މީހުންނެއް އުޅޭތީ ކަމަށް ރަންގަނާތް ވިދާޅުވެފައިވެއެވެ.\nނޯޓް ކުރުމަކީ މުހިއްމު ކަމެއް ކަމަށް ރަންގަނާތް ވިދާޅުވިއެވެ. އެގޮތުން މީހާގެ ވައްޓަފާޅިއާއި އޭނާއަށް ކިޔައި ނަމާއި ގުޅުވާއިލުމަކީވެސް އެނަމެއް ހަނދާނުގައި ހުންނަން ފަސޭހަވެގެންދާ ކަމެކެވެ. އަދި އާންމުކޮށް ކިޔައި އުޅޭ ނަންތަކުގެ ތެރޭގައި ޖޯން ކިޔައި މީހަކަށް އޭނާގެ ނަމާއި ގުޅުވާލާފައި އެހެން ނަމެއް ކިޔުމަކީ އެކަމުންވެސް ނަން ހަނދާނުގައި ހުންނާނެ ކަމެކެވެ.\nއަނެއްކަމަކީ އާންމުކޮށް ކިޔައި އުޅޭ ނަންތަކާއި ތަފާތު ނަމެއް އަޑު އިވިއްޖެނަމަ އެނަމެއް ހަނދާނުގައި ބެހެއްޓުމަށް ސިކުނޑިން ވެސް ޖާގައެއް އޭގެ އަމިއްލަ ޒާތުގައި ހުސްކުރެއެވެ. މިގޮތަށް ދިމާވުމުން އެފަދަ ނަމެއް ކިތަންމެ ގިނަ ދުވަހެއް ވަންދެންވެސް ހަނދާނުގައި ހަރުލާފައި ހުންނަ ގޮތްވެއެވެ.\nއަދި އަމިއްލައަށް މިގޮތަށް ޓެސްޓް ކޮށްލުމުގެ ގޮތުން އަލަށް ދިމާވާ މީހަކާއި ވާހަކަދައްކާލުމަށް ފަހު އެމީހެއްގެ ނަން ނޯޓް ކޮށްލަންވާނެއެވެ. އަދި އިރުކޮޅެއްފަހުން ނަން ހަނދާންކޮށްލަން އަމިއްލައަށް މަސައްކަތް ކޮށްލާށެވެ. މިގޮތަށް ކަންތައްކުރުމުން އަމިއްލަ މީހާއަކީ ކަންކަން ހަނދާނުގައި ހުންނަ މީހެއްކަން ނުވަތަ ނޫންކަން އިނގޭނެއެވެ.


ވައިރަހަށް ޝައްކު ކުރެވުނު ޒުވާނާގެ ހާލު ރަނގަޅު: އަމީން – Dhen.mv\nވައިރަހަށް ޝައްކު ކުރެވުނު ޒުވާނާގެ ހާލު ރަނގަޅު: އަމީން\nFebruary 1, 2020 - 10:08 pm\nކޮރޯނާ ވައިރަހަށް ޝައްކު ކުރެވުނު ދިވެހި މީހާގެ ހާލު މިހާރު ރަނގަޅުވަމުން އަންނަ ކަމަށް ހެލްތް މިނިސްޓަރު އަބްދުﷲ އަމީން ވިދާޅުވެއްޖެއެވެ.\nމި ވައިރަހަށް ޝައްކު ކުރެވިގެން މިދިޔަ ބުރާސްފަތި ދުވަހުގެ ރެއިން ފެށިގެން އެކަހެރިކޮށް ފަރުވާ ދެމުން އަންނަނީ ޗައިނާ އިން ރާއްޖެ އައި 20 އަހަރުގެ ޒުވާނަކަށެވެ.\nމިރޭ ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަމީން ވިދާޅުވީ އެ ޒުވާނުގެ ހާލަތު މިހާރު ރަނގަޅު ކަމަށާއި އެގޮތުން އެންމެ ފުރަތަމަ އޭނާގެ ގައިން ފެންނަން ހުރި އަލާމާތްތައް މިހާރު ފެންނަން ނެތް ކަމަށެވެ.\n“ސަސްޕެކްޓް ކުރެވުނު މީހާގެ ހާލަތު ރަނގަޅު. އެންމެ ފުރަތަމަ ސަސްޕެކްޓް ކުރެވިގެން ގެންދިޔައިރު ފާހަގަވި އަލާމަތްތައް މިވަގުތަކު ފެންނާކަށް ނެތް. އެންމެ ފަހުން އަޅުގަނޑަށް މައުލޫމާތު ލިބިފައިވާ ގޮތުގައި އެ މީހާގެ ހާލަތު ރަނގަޅު.”\nއަމީން ވިދާޅުވި ގޮތުގައި އެ ޒުވާނާގެ ޓެސްޓުތަކުގެ ސާމްޕަލް މިރޭގެ ވަގުތެއްގައި އިންޑިއާގެ ޕޫނޭ އަށް ފޯރާނެ ކަމަށެވެ. އެހެންކަމުން އޭގެ ނަތީޖާ މާދަމާގެ ވަގުތެއްގައި ލިބޭނެ ކަމަށް އުއްމީދުކުރައްވާ ކަމަށްވެސް އަމީން ވިދާޅުވިއެވެ.\nމިނިސްޓަރު ވިދާޅުވީ 20 އަހަރުގެ ޒުވާނާގެ ފަހުންވެެސް އިތުރު ދެ މީހަކު އެކަހެރި ކޮށްފައިވާއިރު އެ މީހުންގެ ހާލަތުވެސް ރަނގަޅު ކަމަށެވެ. އަދި އައިސޮލޭޓް ކުރެވުނުއިރު ފެންނަން ހުރި އަލާމަތްތައްވެސް މިހާރު ފެންނަން ނެތް ކަމަަށެވެ.\nއައިސޮލޭޓް ކުރެވުނު ތިން މީހުންނަކީވެސް ޗައިނާއިން އައި ދިވެހިންނެވެ. ފަހުން އައިސޮލޭޓް ކުރި ދެ މީހުން ފުނަދޫއަށް ގެންދިޔައީ ވައިރަހުގެ އަސަރު ނުކުރާކަން ޔަގީން ކުރުމަށްޓަކައެެވެ.


ނިހާނާއި އަދުރޭގެ އެމްއެމްޕީއާރުސީ، ފްލެޓު އަދި ގަޑީގެ މައްސަލައެއް! | | Sangu News\n24 އޮކްޓޯބަރ 2020 - 14:56\nއެސެޓް ރިކަވަރީ ކޮމިޝަންގެ ތަހުގީގަށް ޕީއެންސީގެ ރައީސް އަދި ކުރީގެ ރައީސް ޔާމިން އަބްދުލް ގައްޔޫމާއި އަރިސް އަބްދުއްރަހީމް އަބްދުﷲ (އަދުރޭ) އާއި އަހުމަދު ނިހާން ހުސެއިން މަނިކު ކޮމިޝަނަށް ހާޒިރުކޮށްފިއެވެ.\nމައުލޫމާތު ލިބިފައިވާ ގޮތުގައި ނިހާން ހާޒިރުކޮށްފައިވަނީ ކުރީ ސަރުކާރުގައި ހިންގާފައިވާ އެމްއެމްޕީއާރުސީގެ ޚިޔާނާތުގެ މައްސަލައާއި، ނިހާން ގެންގުޅުއްވާ އަގުބޮޑު ގަޑިތަކުގެ އަދި ފްލެޓް ތަކުގެ މައްސަލާގައެވެ.\nމައުލޫމާތު ލިބިފައިވާ ގޮތުގައި ނިހާން ކޮމިޝަންގެ ތަހުގީގަށް ހާޒިރުކޮށްފައިވަނީ ބުރާސްފަތި ދުުވަހުއެވެ. ނިހާނާއެކު ނިޙާންގެ އާއިލާ ބައެއް މެމްބަރުންވެސް ވަނީ ހާޒިރުކޮށްފައެވެ. އެދުވަހު ނިހާން ވަޑައިގެންނެވީ ވަކީލަކާ ނުލައެވެ. އެހެންކަމުން ވަކީލަކާއެކު ތަހުގީގު ކުރިއަށް ގެންދިޔުމަށް އެދިވަޑައިގަތުމުން އެހެންދުވަހަކަށް ކޮމިޝަނުން ނިހާންގެ ތަހުގީގުގެ އަޑުއެހުން އެހެން ދުވަހަކަށް ވަނީ ފަސްކޮށްފައެވެ.\nޚިޔާނާތުގެ ފައިސާ ނިމިދިޔަ މަޖިލީހުގެ މެމްބަރުންނަށް ލިބިފައިވާކަމަށް ތުހުމަތުކުރެވޭއިރު، ނިހާނަކީ 18 ވަނަ ރައްޔިތުންގެ މަޖިލީހުގައި ޕީޕީއެމްގެ ޕާލިމަންޓްރީ ގްރޫޕްގެ ލީޑަރެވެ. އަދި އޭރު ސިޔާސީ މައިދާނުގައި ވަރަށް ހަރަކާތްތެރިކޮށް އުޅުއްވި ބޭފުޅެކެވެ. އެހެންނަމަވެސް، ހުސްވި އަހަރުގެ ތެރޭގައި ޖުމްހޫރީ ޕާޓީއަށް ވަޑައިގެންނެވުމަށްފަހު، މިހާރު ސިޔާސީ މައިދާންތަކުންނާއި ސިޔާސީ ވާހަކަތައް މާގިނައިން ދައްކަވާތަން ނުފެނެއެވެ.\nއެމްއެމްޕިއާރުސީގެ މައްސަލާގައި އެންމެ އިސްކޮށް ހުންނެވި ނުވަތަ މިހާތަނަށް އުފުލާފައިވާ ދައުވާތައް ސާބިތުވެފައިވާ ބޭފުޅުންގެ ތެރެއިން ކުރީގެ ޓުއަރިޒްމް މިނިސްޓަރ އަދި ކުރީގެ ނާއިބްރާއިސް އަހުމަދު އަދީބު އަބްދުއްޣަފުރު ވަނީ ދައުލަތަށް އެއްބާރުލުން ދެއްވުމަށް އެއްބަސްވުމަކަށް އައިސް، އެމްއެމްޕީއާރުސީގެ ޚިޔާނާތުގެ ފައިސާ ލިބުނު މީހުންގެ ނަންތައް ހާމަކުރައްވާނެކަމަށް ވިދާޅުވެފައެވެ. އަދީބު ވިދާޅުވި ގޮތުގައި، ޚިޔާނާތުގެ ފައިސާ ރާއްޖޭގެ ހުރިހާ ސިޔާސީ ޕާޓީއަކަށް ވަނީ ލިބިފައެވެ. އަދި ޖުޑިޝަރީ ދާއިރާއަށާއި ބައެއް އަމިއްލަ ޖަމިއްޔާ ޖަމާއަތްތަކަށްވެސް އެފައިސާ ވަނީ ލިބިފައެވެ.\nކުރީގެ ފޮނަދޫ ދާއިރާގެ މެންބަރު އަދި މިހާރު ޕީއެންސީގެ ރައީސް އަބްދުލްރަހީމް އަބްދުﷲ އެސެޓް ރިކަވަރީ ކޮމިޝަނަށް ހާޒިރުކޮށްފައިވަނީ އެމްއެމްޕީއާރުސީގެ މައްސަލާގައެވެ. އަބްދުއްރަހީމަށް ގިނަ ތުހުމަތުތަކެއް ކުރެވެމުންދާއިރު އެތުހުމަތުތަކަަށް އަބްދުއްރަހީމް އިންކާރުކުރައްވައެވެ.\nއެސެޓް ރިކަވަރީ ކޮމިޝަނުން މީޑިޔާތަކަށް ދީފައިވާ މައުލޫމާތުތަކަށް ބަލާއިރު އެމްއެމްޕީއާރުސީގެ ޚިޔާނާތުގެ ފައިސާލިބުނުކަމަށް ބަލެވޭ 300 މީހުންގެ ލިސްޓެއް ވަނީ އެކުލަވާލާފައެވެ. އަދި ތަހުގީގު ކުރިއަށްދާ މިންވަރަކުން ތަހުގީގުގެ ކުރިތައް ފަޅައި އިތުރު މީހުންގެ ނަންތައް މިލިސްޓަަށް އިތުރުވަމުންދާނެކަމަށް ކޮމިޝަނުން ވަނީ ބުނެފައެވެ. އެހެންނަމަވެސް، އެސެޓް ރިކަވަރީ ކޮމިޝަންގެ ތަހުގީގުގެ ރިޕޯޓެއް މިއަހަރުގެ ތެރޭގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ވެސް ވަނީ ފޮނުވާފައެވެ.\nއެސެޓް ރިކަވަރީ ކޮމިޝަންގެ މަސައްކަތްތައް ލަސްކަމަށް ބުނެ އޭސިސީ އާއި ޕީޖީއާއެކު މަޖިލީހުގެ މިނިވަން މުއައްސަސާތަކުގެ ކޮމިޓީއަށް ވަނީ ހާޒިރުކޮށްފައެވެ. މެމްބަރުން ކުރެއްވި ސުވާލުތަކަށް ޖަވާބު ދެއްވަމުން އެދުވަހު ކޮމިޝަންގެ ރައީސް އަހުމަދު އަސްއަދު ވިދާޅުވީ، ކޮމިޝަންގެ ތަހުގީގެ މަސައްކަތްތައް ލަސްކަމަށް ގަބޫލުނުކުރައްވާކަމަށެވެ. އަދި މިފަދަ މައްސަލަތަކަކީ އެއް ދުވަހުން ނިންމާލެވޭނެ މަސައްކަތްތައް ނޫންކަމަށް ވަނީ ވިދާޅުވެފައެވެ.\n50%ވަރަށް ގަދަ 20%ވަރަށް ގަޔާވޭ 15%ބޮޑު ޖޯކެއް 0%ހައިރާންވެއްޖެ 5%ވަރަށް ދެރަ 10%ރުޅިގަދަ ވަނީ\nއަދުރޭގެ ސުވާލެއް ސަރުކާރަށް: ކޮވިޑް ޖެހެނީ ހަމައެކަނި ރަށްރަށަށް ދަަތުރު ކުރާ އާންމު ރައްޔިތުންގެ ފަރާތުންތޯ؟\nއަރަންޏާއި ދަރަންޏަކީ ކޯއްޗެއްކަން ރައީސަށް އޮޅުން ނުފިލާ: އަދުރޭ\nއަދުރޭ, ނަޝީދަށް: ހިސާބު ކިޔަވަން އަޅުގަނޑުމެންގެ ގާތަށް އަންނަންވީ ނޫންތޯ؟\nސަރުކާރަށް2އަހަރުވީއިރު ގައުމު ބަނގުރޫޓުވެ، ރައްޔިތުން ބިކަވެއްޖެ: އަދުރޭ


Lanka mas boat eh oyaa dhaathee MNDF in eheetheri vanee | ThePress\nލަންކާގެ މަސް ބޯޓެއް އޮޔާ ދާތީ އެމްއެންޑީއެފުން އެހީތެރިވަނީ\n26 January 2020, 21:02\nއެމްއެންޑީއެފް ކޯސްޓް ގާޑް: ފޮޓޮ/ އެމްއެންޑީއެފް\nއިންޖީނު ހުއްޓިގެން ލަންކާގެ މަސް ބޯޓެއް އޮޔާ ދާތީ އެމްއެންޑީއެފުން އެ ބޯޓަށް އެހީތެރިވާން ފަށައިފިއެވެ.\nމިކަމާ ގުޅިގެން އެމްއެންޑީއެފްއިން ބުނީ އިންޖީން ހުއްޓިގެން ހާލުގައި ޖެހިފައިވާ ލަންކާގެ މަސް ބޯޓެއް ދިއްފުއްޓާ ދިމާ ބޭރުން ދާތީ އެ ބޯޓަށް އެހީތެރިވުމަށް، އެމްއެންޑީއެފް ކޯސްޓްގާޑްގެ ލޯންޗް ހަރަކާތްތެރިވަމުން ގެންދާ ކަމަށެވެ.\nއެމްއެންޑީއެފުން ބުނީ އެ ބޯޓުގައި ހަ މީހަކު ތިބި ކަމަށާއި، ހުރިހާ އެންމެންގެ ހާލު ރަނގަޅުކަމަށެވެ. މި މަސް ބޯޓު މާލޭގެ އިރުން 199 ނޯޓިކަލް މޭލު ބޭރުން އޮޔާދާ ކަމުގެ މައުލޫމަތު އެމްއެންޑީއެފްއަށް ލިބިފައިވަނީ މިމަހުގެ 23 ވަނަ ދުވަހުގެ 17:00 ހާއިރުކަމަށް އެމްއެންޑީއެފުން ބުނެއެވެ. އަދި އެ މައުލޫމާތު ލިބުމާއެކު އެމްއެންޑީއެފް އިން ދިޔައީ އެ ބޯޓު މޮނީޓާ ކުރަމުން ކަމަށާއި، އަދި އެ ބޯޓަށް އެހީތެރިކަން ފޯރުކޮށްދިނުމަށް އެެމްއެންޑީއެފްގެ ލޯންޗް ނޫރައްދީން ހަރަކާތްތެރިވަމުންދާ ކަމަށް އެމްއެންޑީއެފް އިން ބުނެއެވެ.\nއެމްއެންޑީއެފުން ބުނީ މިހާރު އެ ބޯޓު އޮތީ ކ. ދިއްފުށީގެ އިރު އުތުރުން 58 ނޯޓިކަލް މޭލު ބޭރުގައި ކަމަށެވެ. އަދި އެެމްއެންޑީއެފްގެ ލޯންޗް ނޫރައްދީނަށް އެ ސަރަހައްދަށް ދެވޭނެކަމަށް ބެލެވެނީ މިރޭ 21:30 ހާއިރުކަމަށް އެެމްއެންޑީއެފުން ބުނެއެވެ.\nހަބަރު އެމްއެންޑީއެފް ސްރީލަންކާ


Baiveri Vevenee Naashi Basthaa Akah, Kanditheemuge Mi Thafaathu Mas Race Gai 100 Ahvure Gina Keyolhun - Vaguthu\nއީދުގެ މަޖާ ނެގުން ރާއްޖޭގެ އެކި ހިސާބުތަކުގައިވެސް ތަފާތެވެ. މުޅި ރާއްޖޭގައިވެސް ތަފާތު ހަރަކާތްތައް ކުރިއަށް ގެންދާއިރު، މުޅި ށ. ކަނޑިތީމު އެންމެން އެކަމެއްގައި ޝާމިލުވާ އެންމެ ބޮޑު ހަރާކާތަކީ މަސްރޭހެވެ. މަސްރޭހެކޭ ބުނުމުން މީކީ "ސަމާސާ މަސްރޭހެއް ނޫނެވެ." މިއީ ރާއްޖޭގައި ޖޯޝާ ފޯރީގައި ކުރާ މަސްވެރިކަން ދައްކުވައިދޭ ބޮޑު މަސްރޭހެކެވެ.\nމަސްރޭސް އީދާ ގުޅުވާލާ ހިސާބަކީ، އެތަކެއް އިވެންޓްތަކަކަށް މަސްރޭސް ބެހިގެންދާ ހިސާބެކެވެ. މި މަސްރޭހުގައި ރަށުގެ ކުދި ބޮޑު އެންމެން ބައިވެރިވުމަކީ އެންމެ ހިތްގައިމު މަންޒަރެވެ. ބާކީވެ، ކުރާނެ ކަމެއް ނެތިފައި ހުންނަން ޖެހޭނެ އެކަކުވެސް މަސްރޭސް ކުރިއަށްދާ ދުވަހު ނުހުންނާނެއެވެ. ހާއްސަކޮށް މަސްރޭހަކީ ރަށުގެ ކެޔޮޅުންނަށް، ލިބިގެންދާ ޝަރަފެކެވެ.\nއަބަދުވެސް މަސްވެރި ރަށެއްގެ ގޮތުގައި ކަނޑިތީމު ފާހަގަކޮށްލެވޭއިރު، މަސްރޭހަކީ މިދިޔަ އީދުގައި ތައާރަފް ވެގެން އައި ހަރަކާތެކެވެ. އެފަހަރު 10 ޓީމުން ވާދަކުރިއިރު، ޓީމެއްގައި ތިބެނީ6މެމްބަރުންނެވެ. ކުއްލިއަކަށް މަސްރޭހުގެ ކަންކަން ވައިގައި ހިފާ، މިފަަހަރު ޓީމުތަކުގެ އަދަދު 17 އަށް އިތުރުވިއެވެ.\n"ވަރަށް ފޯރިއާއެކު ކުރިއަށްދާ އިވެންޓެއް މިއީ. ވަރަށް ތަފާތުކޮށް ކުރީ ޒަމާނުގައި މަސްވެރިކަން ކުރަން އޮތް ގޮތް ދައްކުވައިދޭ ކަންކަން މަސްރޭހުގައި ކުރިއަށްދާނީ. ފުރަތަމަ ހެނދުނު އޮންނާނެ ހާއްސަ އިވެންޓެއް. 9:00 ޖަހާއިރު ދުވަސްވީ ކެޔޮޅުން ޝަރަފުވެރި ކޮށްދޭ އިވެންޓްގައި ކޮންމެ ޓީމަކަށް ދޭނީ ދިދައަކާއި، ފޮނި ރޮށްޓެއް. އެއީ ދެން ކުރިން މަހަށް ގެންދާ އެއްޗެއް މި ފޮނި ރޮށްޓަކީ. ދެން ކޮންމެ ޓީމަކުންވެސް ހުށަހެޅުމެއް ސްޓޭޖުގައި ހުށަހަޅާ ދީފަ 10:00 ޖަހާއިރު ނައްޓާލާނީ،" އެކަން ހިންގާ އިންތިޒާމް ކުރުމުގައި އިސްކޮށް އުޅޭ ހަސަން ޒަރީރް (ޒަރޭ) ވަގުތަށް ކިޔައިދިނެވެ.\nމަސްރޭހުގައި ބައިވެރިވެވެނީ ނާށި ބަސްތާއަކަށެވެ. އެއީ ރޭގަނޑު އޮންނަ ބާބަކިޔު އިވެންޓަށް ބޭނުން ކުރާނެ ނާށި ބަސްތާއެވެ.\n"ނާށި ބަސްތާއަކަށް ބައިވެރިވެވޭނީ. އެއީ ރޭގަނޑު އޮންނަ ބާބަކިޔު އިވެންޓަށް. ދެން މަހަށް ފުރުމުން އެއީ ނިމުނީކީ ނޫން. އެ ފުރުމާއެކު ރަށުގައި ތިބޭ އަންހެން ވެރިން ތައްޔާރުވާނީ އަންނަ ގަޑީގައި ކިރު ޖޫހާ ކުދި ބިސްކޯދު ދިނުމަށް. ފިރިހެން ވެރިން މި ތައްޔާރުވަނީ މަސްފިހަން އޫ ތައްޔާރު ކުރުމަށް. މިކަމުގައި ހަމަ ކުދި ބޮޑު އެންމެން ބައިވެރިވާނެ،" ޒަރޭ ބުންޏެވެ.\nމުޅި ރަށުން ދައްކަނީ އެކުވެރިކަމުގެ ނަމޫނާއެކެވެ. މަހުން އައިސް ބޮޑު މަޖާ ގަނޑެއްގެ ތެރޭގައި މަސް ކިރާ، އެއްވަނަ ދެވަނަ އަދި ތިންވަނަ ހޮވާނެއެވެ. އަދި އެންމެ ގިނަ ހަބަރު ބޭނި ޓީމާއި އެންމެ ގިނަ ހަނދި ފަދަ މަސްތައް ބޭނި ޓީމުތައް ފާހަގަކޮށް ފައިސާގެ އިނާމް ދޭނެއެވެ. ވަނަތަކަށްވެސް ފައިސާގެ އިނާމް ކަނޑައެޅިފައިވާއިރު، އިޝާ ނަމާދަށްފަހު މުޅި ރަށު އެންމެން ނުކުންނާނީ ބާބަކިޔު އަށެވެ. އެއްވެސް ގެއެއްގައި ކެއްކުމެއް ނެތެވެ. ހިތްގައިމު، އެކުވެރި، ތަފާތު މަސްރޭހެކެވެ.\nއޮގަސްޓް 15, 2019 13:50\nVaki bayaku vaki kameh promote kurumuge beynumuga.\nއޮގަސްޓް 15, 2019 15:00\nކަނޑިތީމުގައި 100 ކެޔޮޅުންނެއް ނުތިބޭނެ. 100 މަސްވެރިން ތިބެދާނެ.\nއޮގަސްޓް 15, 2019 15:01\nވަރަށް ވަތަނީ ރޫހެއްގައި ކުރިޔަށް ދާ އިވެންޓެއް\nއޮގަސްޓް 15, 2019 17:42\nފޮޓޯއިން ފެންނަނީ ފިރިހެނުން އަންހެނަކަށް ވާން އުޅޭ ކަހަލަ މަންޒަރެއް. ލިވާތު ނޫނަކަސް މިވެސް ނައްޞުއް ސާބިތުވާ ދީނާ ޚިލާފު އަމަލެއް.\nއޮގަސްޓް 16, 2019 02:37\nއެއްކަލަ ކުޅަންދު ހަމަނުވާ ގްރޫޕް......ލަދުން ބޯހަލާކު....\nއެހެންވެ ތޯއްޗެއް މާލޭ ގަ ނުތިބެވިގެން ބަންދެއް ލިބޭ އިރަށް މިތާކަށް ތި އަންނަނީ..\nއޮގަސްޓް 19, 2019 14:39\nވަރަށް ފައްކާ މި މަސް ރޭސް އިނގޭ!


2017 Year in Review | Mihaaru\nޕީޕީއެމްގެ ކޯޅުންތަކާއި ބޮޑެތި މަރުތަކުގެ އަހަރެއް\nސިފައިން ރައްޔިތުންގެ މަޖިލިހަށް!\nޖުލައި 24، 2017 އަކީ ރާއްޖޭގެ ބަރުލަމާނީ ހަޔާތުގައި އައި އެންމެ ކަޅު އެއް ދުވަހެވެ. އެ ދުވަހު ހެނދުނު ސިފައިން މަޖިލިސް ތަޅުލައި، މަޖިލީހުގެ އިދާރާ އަށް އެންގީ، އިދާރީ މުވައްޒަފުން ފިޔަވައި އެއްވެސް މެމްބަރަކަށް ވެސް މަޖިލީހަށް ނުވަދެވޭނެ ކަމަށެވެ. ސިފައިން އެ ގޮތަށް އަމަލުކުރީ، ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމަށް 45 މެމްބަރަކު މަޖިލީހަށް ހުށަހެޅި މައްސަލަ މަޖިލީހުން ބޭރުކޮށްލުމާ ގުޅިގެން، އިދިކޮޅު މެމްބަރުން އެ ދުވަހު މަޖިލީހުގެ ޖަލްސާއެއް ބޭއްވުމަށް ރައްޔިތުންގެ މަޖިލީހަށް ދާން އުޅުމުންނެވެ. އިދިކޮޅު ތިރީހަކަށް މެމްބަރުން ޖުމްހޫރީ ޕާޓީގެ މައި އޮފީސް ހުންނަ މ. ކުނޫޒުުން ނުކުމެގެން މަޖީދީ މަގުން ހިނގާފައި ގޮސް މަޖިލިހުގެ އިދާރާއަށް ވަނެވެ. އޭރު ފުލުހުން އެކަމަށް ހުރަަސް އަޅަން އުޅުނެވެ. މިއީ ރައްޔިތުންގެ މަޖިލިހުގެ މެމްބަރުން އެ މަޖިލިހަށް ވަނަނުދޭން ރާއްޖޭގެ ސަލާމަތީ ބާރުތަކުން އެޅި ފުރަތަމަ ހުރަހެވެ.\nމަޖިލިހުގެ ބާރު ކެނޑުނު ސުޕްރީމް ކޯޓުގެ އަމުރު\nޖުލައި 13، 2017 ރާއްޖޭގެ ތާރީޚުގެ ތެރެއަށް ވަދެފައި އެވަނީ ދައުލަތުގެ ތިން ބާރުގެ "ތަޅާފޮޅުމެއް"ގެ ގޮތުގަ އެވެ. ރައްޔިތުންގެ މަޖިލިހުގެ މެޖޯރިޓީ ސަރުކާރަށް ގެއްލުމާ އެކު ސަރުކާރުން ދުއްވައިގަތީ ސުޕްރީމް ކޯޓަށެވެ. އަދި ސުޕްރީމް ކޯޓުން ވަނީ ބަންޑާރަ ނައިބު މުހައްމަދު އަނިލް ހުށަހެޅުއްވި މައްސަލަ އަށް، ސަރުކާރުން ބޭނުންވާ ހައްލު ހޯދައިދީފަ އެވެ. ހައްލަކީ، ގާނޫނުއަސާސީގައި ވެސް ނެތް ޝަރުތުތަކެކެވެ. މަޖިލިހަށް މެމްބަރުން އިންތިހާބުވި ޕާޓީން ވަކިވެއްޖެ ނަމަ، ކަނޑާލައިފި ނަމަ ނުވަތަ އެހެން ޕާޓީއަކަށް ހިނގައްޖެ ނަމަ ގޮނޑި ގެއްލޭނެ ކަމަށް ސުޕްރީމް ކޯޓުން ކަނޑައެޅުމެވެ. މިއީ ދައުލަތުގެ ތިން ބާރުގެ ތެރެއިން ރައްޔިތުންގެ މަޖިލިހުގެ މެމްބަރުންގެ ގޮނޑި ގެއްލޭނެ ކަމަށް ގާނޫނުއަސާސީގައި އެއްވެސް ގޮތަކަށް ބަޔާންކޮށްފައި ނެތް ސަބަބުތަކެކެވެ. އެހެންކަމުން އިދިކޮޅު ފަރާތްތަކުން ގަބޫލުކުރަނީ ސުޕްރީމް ކޯޓުން އެވަނީ ގާނޫނު ހެދުމުގެ ބާރުގެ ބާރު ކަނޑުވާލާފައި ކަމަށެވެ.\nލޯކަލް އިންތިހާބު: ސަރުކާރަށް ނާކާމިޔާބު\nރައީސް ޔާމީން ވެރިކަމަށް ވަޑައިގަތުމަށް ފަހު 2014 ގައި ބޭއްވި އާންމު އިންތިހާބު، ތަފާތު ބޮޑު އަޣުލަބިއްޔަތަކުން ކާމިޔާބުކުރީ، ވެރިކަން ޕީޕީއެމާއި އެ ޕާޓީއާ އެކު ކޯލިޝަން ހަދައިގެން އުޅުނު ޕާޓީތަކުންނެވެ. އޭގެ ފަހުން ބައެއް ރަށްރަށާއި ބައެއް އަތޮޅުތަކުގެ ކައުންސިލްތަކުގެ ބައި އިލެކްޝަންތަކެއް ބޭއްވި އިރު، އޭގެ ތެރެއިން ވެސް ގިނަ ބައި އިލެކްޝަންތައް ކާމިޔާބު ކުރީ އެ ކޯލިޝަނެވެ. އެހެންކަމުން، ޕީޕީއެމުން ބުނަމުން އައީ މުޅި ރާއްޖެ ޕީޕީއެމަށް ފަތަހަ ކުރެވިފައިވާ ކަމަށެވެ. މެއި 6، 2017 ގައި އޮތް ލާމަރުކަޒީ އިންތިހާބަށް ޕީޕީއެމް ނުކުތީ ވެސް އެ މެޑެލް މޭމަތީގައި އަޅުވައިގެންނެވެ. ނަމަވެސް ލާމަރުކަޒީ އިންތިޚާބަށް ނުކުތް އިރު، ޕީޕީއެމްގެ ކޯލިޝަނުން ޖުމްހޫރީ ޕާޓީ އާއި އަދާލަތު އޮތީ ވަކިވެފަ އެވެ. ވޯޓުތައް ގުނަން ފެށުމުން، ޕީޕީއެމަށް ރާއްޖެ ފަތަހަ ކުރެވެން ގާތް ވެސް ނުވާ ކަން އެނގުނެވެ. އެ އިންތިހާބުގައި، މާލެ، ފުވައްލުމައް އަދި އައްޑޫގެ ސިޓީ ކައުންސިލްތަކުން އެންމެ ގޮނޑިއެއް ވެސް ޕީޕީއެމަށް ނުލިބެ އެވެ. ސިޓީ ކައުންސިލްތަކުގެ 23 ގޮނޑީގެ ތެރެއިން އެންމެ ގޮނޑިއެއް ފިޔަވައި ހުރިހާ ގޮނޑިތައް ކާމިޔާބު ކުރީ އިދިކޮޅު އެމްޑީޕީ އެވެ. އަނެއް ގޮނޑި ކާމިޔާބު ކުރީ ޑީއާރްޕީގެ ނަމުގައި ނުކުތް ހަމައެކަނި ކެންޑިޑޭޓެވެ. އަދި އެންމެ ފަހުން ނަތީޖާ އައިއިރު ބޮޑެތި އެތައް ރަށެއްގެ ކައުންސިލް ވެސް ކާމިޔާބުކުރީ އިދިކޮޅު ފަރާތްތަކުންނެވެ.\nސިޔާސީީ ދެ ހަތުރުންގެ ގޮތުގައި ތިއްބެވި، ކުރީގެ ރައީސް މައުމޫން އަބްދުލްގައްޔޫމާއި ކުރީގެ ރައީސް މުހައްމަދު ނަޝީދު އެކުގައި މަސައްކަތްޕުޅު ކުރެއްވުމަކީ 2018 ގައި ސިޔާސީ މަސްރަހުގައި އެންމެ ބޮޑު ހައިރާން ކަމެއް ގެނުވި އެއް ބަދަލެވެ. މިއީ އެއްވެސް ބަޔަކު އޭގެ ކުރިން އުއްމީދުކުރި ކަމެއް ނޫނެވެ. މާޒީގައި ދެ ބޭފުޅުންގެ ސިޔާސީ ވާދަވެރިކަން އެހާ ވެސް ބޮޑުވީމަ އެވެ. އިދިކޮޅު ފަރާތްތަކުގެ ޖަލްސާއެއްގައި މައުމޫން ފުރަތަމަ ފަހަރަށް ބައިވެރިވެވަޑައިގަތީ، ޖުލައި 3، 2017، ގަ އެވެ. ޖުމްހޫރީ ޕާޓީގެ ހަރުގެ، މ. ކުނޫޒްގައި ބޭއްވި ޖަލްސާ ގަދަ ފިޔާތޮށިކުލައިގެ ޓައީއަކާއި ހުދު ގަމީސްކޮޅެއްގައި، މައުމޫން ވަޑައިގެންނެވި އިރު، އެމަނިކުފާނަށް މަރުހަބާ ދަންނަވަން ގާސިމް އިބްރާހިމްގެ އިތުރުން އެމްޑީޕީގެ އިސް ބޭފުޅުންނާއި ރައްޔިތުންގެ މަޖިލީހުގެ ވަރަށް ގިނަ މެމްބަރުން ތިއްބެވި އެވެ. ޖަލްސާ ކުރާ މާލަމާއި މަގުމަތި ވެސް އޮތީ ފުރިފަ އެވެ. އެމަނިކުފާނު ހޯލަށް ވަޑައިގަތުމާ އެކު، "ތިޔައީ ޒައީމޭ އަދު..." ލަވަ ބާރަށް ޖަހަން ފެށި އެވެ. އަދި އިށީނދެ ވަޑައިގަތުމާ އެކު، އެންމެން ކޮޅަށް ތެދުވެ އަތް ޖަހަން ފެށުމާ އެކު މައުމޫންގެ ލޯފުޅުން ކަރުނަ ފޮދު އޮހޮރިގެން ދިޔަ އެވެ.\nޗައިނާއާ އެކު އެފްޓީއޭ: އެންމެ ބޮޑު އެއްބަސްވުން\nރާއްޖެ އާއި ޗައިނާއާ ދެމެދު މިނިވަން ވިޔަފާރީގެ އެއްބަސްވުމެއް ގާއިމް ކުރުމުގެ މަޝްވަރާތައް ތިން އަހަރެއްހާ ދުވަސް ކުރިން ދެ ގައުމުން ފެށި ނަމަވެސް، ފަހު ވަގުތު އެކަން ނިމުނީ އެތައް ބަޔަކަށް ބޮޑު ސިހުމެއް ގެނެސްދީފަ އެވެ. ސަބަބަކީ ރާއްޖެ-ޗައިނާގެ ފްރީ ޓްރޭޑް އެގްރީމެންޓް (އެފްޓީއޭ) ރައްޔިތުންގެ މަޖިލީހުން ފާސްކުރަން ސަރުކާރުން ތެޅިގަނެގެން އެންމެ ފަހު ވަގުތު ފޮނުވުމެވެ. އަދި އަވަސް އަރުވާލައިގެން އެ އެއްބަސްވުން މަޖިލީހުން ފާސްކުރުމަކީ ވެސް އެތައް ބަޔަކު ފާހަގަކުރި ކަމެކެވެ. އަށް ސަތޭކަ ސަފުހާ ހިމެނޭ އެ "ބޮޑު އެއްބަސްވުން" ދިރާސާކުރަން އެ ކޮމެޓީގައި ނެގީ އެންމެ ބައި ގަޑިއިރެވެ. ރާއްޖެ އިން ފުރަތަމަ ފަހަރަށް އެކުލަވާލި އެފްޓީއޭގައި ސޮއިކުރުމުގެ ހުއްދަ ދޭން ފާސްކުރީ، 85 މެމްބަރުން ހިމެނޭ މަޖިލިހުގެ އެންމެ 30 މެމްބަރުންގެ ވޯޓުންނެވެ. އިދިކޮޅު އެއްވެސް މެމްބަރަކު އޭގައި ބައިވެރިއެއް ނުވެ އެވެ.\nރައުދާގެ ކުއްލި ވަކިވުން\nވިލު ނޫކުލައިގެ ލޮލުން އެންމެންގެ ސަމާލުކަން ހޯދި ރައުދާ އާތިފްގެ މަރުގެ ޚަބަރުން ރާއްޖެ ސިއްސުވާލި އެވެ. ހާއްސަކޮށް އޭނާ އަމިއްލައަށް މަރުވި ކަމަށް، ބަންގްލަދޭޝްގެ ރަސްމީ އިދާރާތަކުން ބުނުމުންނެވެ. ބަންގްލަދޭޝްގައި ޑޮކްޓަރުކަން ކިޔަވަމުން ދިޔަ ރާއްޖޭގެ އެންމެ މަޝްހޫރު މޮޑެލް އޭނާގެ ކޮޓަރީގައި އަމިއްލައަށް ދަންޖެހުނީތޯ ނުވަތަ ބަޔަކު މަރާލީތޯ އުފެދުނު ސުވާލު ސީރިއަސް އެވެ. ހިތާމައިން ފޯވެފައި ތިބި އާއިލާއަށް އެ ތުހުމަތުތައް ގަބޫލުކުރަން އުނދަގޫވި އެވެ. އަދި އާއިލާގެ ބައެއް މެމްބަރުން އަދިވެސް އެގޮތަށް ގަބޫލުކުރާކަށް ބޭނުމެއް ނުވެ އެވެ. އެހެންކަމުން ރައުދާގެ މަރުގައި ސިއްރުތަކެއް އެކުލެވިގެންވާ ކަމަށް ދެކޭ މީހުން މަދެއް ނޫނެވެ.\nޔާމީން ރަޝީދުގެ އަނިޔާވެރި މަރު\nއެޕްރީލް، 23، 2017 ގައި ގައުމު ހޭލީ، ސ، ފޭދޫ، ޗަނބޭލީގޭ، ޔާމީން ރަޝީދު "ކަތިލާފައި" އޮތް ޚަބަރާ އެކުގަ އެވެ. ލިޔުންތެރިޔާ ޔާމީން 29، ގައިގެ އެތަން މިތަނަށް ވަޅި ހަރައި މަރާލާފައި އޮއްވާ ފެނުނީ، އޭނާ ދިރިއުޅޭ މ. ސްޕެކްޓިއުލާ، ސިޑި ކައިރިންނެވެ. ޔާމީން ދުށް މީހުން ސިފަކުރި ގޮތުގައި، އޭނާ އޮތީ "ކޮށައި ކުދިކުދި ކޮށްލައިފަ" އެވެ. ޔާމީން މަރާލީ، އެރޭ ދަންވަރު އޭނާ އޮފީހުން ނިކުތް ވަގުތުން ފެށިގެން ބަޔަކު ފާރަލުން ގޮހެވެ. ހަމަލާދޭން، އެއް ބަޔަކު އޭނާގެ ފަހަތުން ގެއާ ހަމައަށް ހިނގާފައި ދިޔައިރު، އަނެއް ބަޔަކު ތިބީ ބިސްބުރު ކައިރީގައި ހުންނަ އެ ގެއާ ކައިރި ސަރަހައްދުތަކުގައި ފާރައަށެވެ. ޔާމީން އަށް ހަމަލާ ދީފައި ވަނީ، އޭނާ ދިރިއުޅޭ އެޕާޓްމަންޓަށް އަރަން ލިފްޓަށް ވަތް ވަގުތެވެ. ޔާމީންގެ މަރާ އެކު މުޅި ގައުމު ކަންބޮޑުވި އަނެއް ކަމަކީ، އޭނާ އަށް ފުލުފުލުގައި މަރުގެ އިންޒާރުދީފައިވާތީ، ފުލުހުންގެ ހިމާޔަތަށް އެދިފައި އޮއްވައި މަރާލުމެވެ. އޭނާގެ މަރުގެ ޒިންމާ ފުލުހުން ނަގަން ޖެހޭނެ ކަމަށް ބުނެ ފުލުހުންނަށް ވަރަށް ބޮޑަށް ފާޑުކިއުން އަމާޒުކުރި އެވެ. ޔާމީނަށް ހަމަލާދިން ކަމަށް ތުހުމަތުކުރެވޭ އަށް މީހަކު ހައްޔަރުކޮށް، ފުލުހުން ބުނެފައިވާ ގޮތުގައި އެ ހަމަލާދިނީ، ދީނީ ހަރުކަށި ވިސްނުމުގެ ބައެކެވެ.\nފްލެޓް ދިން ގޮތް، ހަނދާނުން ނުފޮހެވޭނެ މައްސަލައެއް\nމި ސަރުކާރުން 2014 ގައި ހުޅުވާލި ބޯހިޔާވަހިކަމުގެ މަޝްރޫއުން، ފްލެޓް ދިން ގޮތަކީ މިދިޔަ އަހަރު އެންމެ ގިނަ ބައެއްގެ ނުރުން ސަރުކާރަށް އަމާޒުވި އެއް މައްސަލަ އެވެ. ހަތަރު އަހަރުގެ ދިގު އިންތިޒާރަކަށް ފަހު، ފްލެޓް ލިބުނު މީހުން މިދިޔަ ސެޕްޓެމްބަރު މަހު އިއުލާންކުރުމާ އެކު އެތައް ބަޔަަކަށް ލިބުނީ ހައިރާން ކަމެވެ. ފްލެޓަށް ކުރިމަތިލި 15،000 އަށް ވުރެ ގިނަ މީހުންގެ ތެރެއިން ޝަރުތު ހަމަވި 661 މީހުންގެ ލިސްޓު އާއްމުކުރީ، އެއީ ކޮން ބައެއް ކަން ސިއްރުކޮށްފަ އެވެ. ލިސްޓުގައި ޖަހާފައި އޮތީ ހަމައެކަނި ފޯމު ނަމްބަރެވެ. ފްލެޓް ލިބުނީ ކިތައް ޕޮއިންޓުން ކަމެއް ވެސް ލިސްޓުން ސާފެއް ނުވެ އެވެ. މީގެ ކުރިން ކުރިއަށް ގެންދިޔަ ބޯހިޔާވަހިކަމުގެ ހުރިހާ މަޝްރޫއުތަކެއްގައި ވެސް ފްލެޓް ލިބުނީ ކޮން ބައަކަށް ކަން އާއްމުކުރި އެވެ. ހައުސިން މިނިސްޓަރު ޑރ. މުހައްމަދު މުއިއްޒާ ތަކުރާރުކޮށް ސުވާލުކުރުމުން ވެސް އެ މައުލޫމާތު ހާމަކުރައްވަން އިންކާރު ކުރެއްވި އެވެ.\nހަތް މީހުން މަރުވި ބިރުވެރި ރޯގާ\nއެންމެ ފުރަތަމަ ހީކުރީ މާލޭގައި އާއްމުކޮށް ފެތުރޭ އާދައިގެ ވައިރަލް ރޯގާއެއް ކަމަށެވެ. އެކަމަކު މިއީ އާދައިގެ ރޯގާއެއް ނޫންކަން އެނގުނީ، ހޮސްޕިޓަލްތަކަށް ޖަމާވެފައި އޮތް މީހުން ގިނަކަމުންނެވެ. މި ރޯގާގެ ހަބަރު މީޑިއާއަށް އެންމެ ފުރަތަމަ ލިބުނީ ގަދަ ހުމެއްގެ ގޮތުގަ އެވެ. އެޗްޕީއޭގެ ލަފައާ އެކު އައިޖީއެމްއެޗުގައި އޭރު "ފްލޫ ކްލިނިކް"އެއް ވެސް ހުޅުވި އެވެ. އެކަމަކު މި ހުމުގެ ތެރެއިން، އެޗް1އެން1 ނުވަތަ ސްވައިން ފްލޫއަށް ޕޮޒިޓިވް މީހުން އިސާހިތަކު ފެންނަން ފެށި އެވެ. ސްވައިން ފްލޫގެ ރޯގާ ގާތްގަނޑަކަށް ތިން ހަފުތާއަށް ދިގުދެމިގެން ދިޔަ އެވެ. މި ފަހުން ރާއްޖޭގައި ފެތުރުނު އެންމެ ނުރައްކާތެރި މި ރޯގާގައި މާބަނޑު މީހަކާއި އިތުރު ހަ މީހަކު ވެސް މަރުވި އެވެ. ރޯގާގެ އަސަރު މުޅިން ފިލައި، ސިއްހީ އެލާޓު ކަމާ ބެހޭ އިދާރާތަކުން ކެންސަލް ކުރީ މާޗު 30ގަ އެވެ.\nއެއްމާބަނޑު ހަތަރު ބެއިންނަށް އެންމެންގެ ލޯބި\nމުޅިން ހިތާމަވެރި އަދި ޝަކުވާގެ އަހަރެއް ނޫނެވެ. އެހާމެ އުފާވެރި ހަބަރުތަކުން ވެސް މީހުންގެ ހިތް ފުރުނެވެ. އެގޮތުން ރާއްޖޭގެ ފަހުގެ ތާރީހެއްގައި ފުރަތަމަ ފަހަރަށް އެއްމާބަނޑު ހަތަރު ކުދިން ވިހެއީ ޖޫން 17 ގަ އެވެ. ރާއްޖޭގައި 1975ގެ ފަހުން އެއްމާބަނޑު ހަތަރު ކުދިން އުފަންވި ކަމެއް އޭގެ ކުރިން އެނގިފައެއް ނުވެ އެވެ. އެހެންކަމުން އދ. މަންދޫ ފާތިމަތު ސުމީތާ، 27، އާއި ށ. ފޯކައިދޫ، އަހުމަދު އަޝްފާގު، 29، ގެ އަލަތު ދަރިންގެ ވާހަކަ މިދިޔަ އަހަރުގެ ބޮޑު އެއް ހަބަރަކަށް ވުން އެކަންޏެއް ނޫނެވެ. އެއީ އެހާމެ އުފާވެރި ނަސީބެއް ވެސް މެ އެވެ. ދެމަފިރިންގެ އެއްމާބަނޑު ތިން އަންހެންކުދިންނާއި ފިރިހެންކުއްޖާ ހޮސްޕިޓަލުން ދޫކޮށްލީ މަހެއްހާ ދުވަސް ފަހުންނެވެ. ހަތަރު ކުދިންގެ ނަންތައް ވެސް ހިތްގައިމެވެ؛ އުމައިރާ، އުމައިމާ، އުނައިޒާ އަދި އަޒީން އެވެ.\n75 އަހަރުގެ މީހެއްގެ ޝިކާރައަކަށް ހަތަރު ބެއިން!\nއެންމެ ފުރަތަމަ މީހަކު ގުޅާފައި އެދުނީ ހަބަރެއްގެ މައުލޫމާތު ދޭން ބައްދަލުކޮށްލުމަށެވެ. އޭނާއާ އެކު ޒުވާން ދެ އަންހެން ކުދިން "މިހާރު"ގެ ނޫސްވެރިންނާ ބައްދަލު ކުރިއިރު އެ ކުދިންގެ ވާހަކަތަކުން "މިހާރު"ގެ ކިޔުންތެރިންނަށް ސިހުން ގެނުވި އެވެ. އެ ދެ އަންހެން ކުދިންގެ އިތުރުން އާއިލާގެ އިތުރު ދެ އަންހެން ކުދިންނާ 75 އަހަރުގެ މީހަކު ގަދަކަމުން ޖިންސީ ގުޅުން ހިންގާތާ އެތައް އަހަރެއް ވެއްޖެ އެވެ. ގދ. އަތޮޅުގެ ރަށަކަށް ނިސްބަތްވާ، އެއްބަނޑު އެއްބަފާ އެ ހަތަރު އަންހެން ކުދިންގެ ތެރެއިން ބައެއް ކުދިންނާ އޭނާ ގުޅުން ހިންގާތާ 12 އަހަރެވެ. އެ ހުރިހާ ކަމެއް ވެސް އެ ކުދިންގެ މަންމައަށް އެނގެ އެވެ. އެ ފިރިހެންމީހާ ހައްޔަރުކުރި އެވެ. އެކަމަކު ފަހުން ވަނީ ގޭބަންދަށް ދޫކޮށްފަ އެވެ.\nނިއުމާގެ ވާހަކަ ނިމުނީތަ؟\nރާއްޖޭގެ ފިލްމީ ދާއިރާ އިން ނިއުމާ މުހައްމަދު ނުފެނުމަކީ ފަޅުކަމެކެވެ. ނަމަވެސް ނިއުމާ ވަނީ، 20 އަހަރުގެ ދިގު މުއްދަތަކަށް ފަހު، އޮކްޓޯބަރު 21ގައި ރިޓަޔަމަންޓް އިއުލާންކޮށްފަ އެވެ؛ ދެރަ އެވެ. ރާއްޖެ ދުށް އެންމެ ކާމިޔާބު އެއް ބަތަލާގެ އެކްޓިން ކެރިއަރުގައި ސީލް ޖަހައި ނިންމައިލާނީ 2018 ގަ އެވެ. އެއީ މިހާރު ފަށަން ތައްޔާރުވަމުން އަންނަ ނިއުމާގެ ވަދާއީ ފިލްމު "ނިވައިރޯޅި" އާ އެކުގަ އެވެ. މޫމިން ފުއާދު ޑައިރެކްޓް ކުރާ މި ފިލްމަކީ ސީދާ ނިއުމާ ޕްރޮޑިއުސް ވެސް ކުރާ ފިލްމެކެވެ. "ނިވައިރޯޅި"އާ އެކު ނިއުމާ ބޮޑު ސްކްރީނުން އަންނަ އަހަރު ނިވާވާނެ އެވެ. އެކަމަކު އެކްޓް ކުރުން ހުއްޓާލިޔަސް، ކެމެރާގެ ފުރަގަހުން ނިއުމާ ފެނުމަކީ އުންމީދެކެވެ.\nރިޝްމީ: 2017 ގެ އެންމެ އަޑު ގަދަ ބަތަލާ\nރާއްޖޭގެ ފިލްމީ ދާއިރާގައި 2017ގެ އެންމެ ބޮޑު އެއް ވާހަކައަކީ ސްރީ ލަންކާގައި ބޭއްވި ހަތް ވަނަ ސާކް ފިލްމު ފެސްޓިވަލްގައި ރާއްޖޭގެ މަޝްހޫރު ބަތަލާ އައިޝަތު ރިޝްމީ އަށް އެންމެ މޮޅު ބަތަލާގެ އެވޯޑް ލިބުމެވެ. އޭނާ އަށް އެ އެވޯޑް ލިބުނީ އަމިއްލަ އަށް ޕްރޮޑިއުސް ކުރި "ވިޝްކާ" ގައި ކުޅުނު ރޯލުންނެވެ. މިއީ ސަރަހައްދީ ފިލްމު ފެސްޓިވަލަކުން ދިވެހި ބަތަލާއަކަށް ލިބުނު ފުރަތަމަ އެވޯޑެވެ. މީގެ 12 އަހަރު ކުރިން ވީޑިއޯ ލަވަތަކުން ފިލްމީ ދާއިރާ އަށް ނިކުމެ، ރިޝްމީ ވަނީ ވަރަށް ގިނަ އަދަދެއްގެ ލަވަތަކާއި ޑްރާމާތަކާއި ފިލްމުތައް ވެސް ކުޅެފަ އެވެ. އޭނާގެ އެންމެ ހާއްސަ އެއް ކަމަކީ ރާއްޖޭގެ އެހެން ބަތަލާއިންނާ ހިލާފަށް އެކްޓް ކުރުމުގެ އިތުރަށް ފިލްމު އުފެއްދުމުގެ ހުރިހާ މަސައްކަތެއްހެން ކުރަމުން އައުމެވެ. އަނެއްކޮޅުން ރިޝްމީއަކީ ރާއްޖޭގެ އެންމެ ޒުވާން އަންހެން ޑައިރެކްޓަރު ވެސް މެ އެވެ.\nއިންޓަވިއުއަކާ ނުލައި ލިޔަން ޖެހުނު ޕްރޮފައިލް\nމަޝްހޫރު މީހަކު ކާމިޔާބީއާ ހިސާބަށް ދިޔަ ގޮތުގެ މާޒީ އަށް އެންމެ ގިނަ ބައެއްގެ ސަމާލުކަން ލިބުނު އެކަކަށް މޫސާ ވަސީމް ވާނެ އެވެ. އެކަމަކު އޭނާއަކީ ސީދާ ކާކުކަން ގިނަ މީހުންނަށް ފުރަތަމަ ފަހަރަށް އެނގުނީ މިދިޔަ އަހަރު "މިހާރު"ންނެވެ. އެ ޕްރޮފައިލް ލިއުނީ އޭނާގެ އިންޓަވިއުއެއް ވެސް ނުލިބި އެވެ. މޫސާ ވަސީމްގެ ވާހަކަ ހޯދީ ގޫގްލް އިންނެވެ. ވަސީމް "ރަނޑުކަމުން" ޓީވީއެމްގައި އޭނާ ބާކީކޮށްލި ގޮތާއި ކެރިއަރުގެ ކުރީކޮޅު އޭނާ އަށް ކުރިމަތިވި ފުރައްސާރަ އާއި ގޮންޖެހުންތައް ތިން އަހަރު ކުރިން އޭނާ ކިޔައިދީފައި އޮތް ވީޑިއޯއެއް ޔޫޓިއުބުން ފެނުމަކީ ނަސީބެވެ. މައިންޑްޓޯކްސްގެ އެ ވީޑިއޯ އާއި އައިޑޮލްގެ ޕްރޮޒެންޓަރެއްގެ ގޮތުގައި ޓީވީއެމުން ދައްކާފައި އޮތް ވަސީމްގެ ޕްރޮފައިލަކާއި އޭނާގެ ބައެއް ރައްޓެހިން ދިން ކުދިކުދި މައުލޫމާތު އެއްކޮށްލައިގެން ލިއުނު ރިޕޯޓަށް ބައެއްގެ ޝައުގުވެރިކަން ބޮޑުވި އެވެ. އެ ވާހަކަ އިން މީހަކަށް ހިތްވަރެއް ލިބުނު ނަމަ، "މިހާރު"ގެ މަސައްކަތް ފުރިހަމަވީ އެވެ.\n"ވާށޭ މަށާއެކީ" ނުވަ އެވޯޑާ އެކު އެއް ވަނަ\nއަހަރެމެންނާ 2017 ނިމިގެން ދިޔައީ ޑާކް ރެއިން އެންޓަޓައިންމަންޓްގެ "ވާށޭ މަށާއެކީ"، ދިވެހި ފިލްމު އެވޯޑްސްގެ އެންމެ ކާމިޔާބު ފިލްމަށް ހަދައިފަ އެވެ. މުހައްމަދު އަލީ (މޮގާ) ޕްރޮޑިއުސްކޮށް، އަލީ ޝިފާއު (ޗިއްޕެ) ޑައިރެކްޓްކުރި ފިލްމަށް ނުވަ އެވޯޑް ލިބުނެވެ ފިލްމީ އެވޯޑެއްގައި އެންމެ ފާހަގަކޮށްލެވޭ ހުރިހާ އެވޯޑެއް މި ފިލްމު ހޯދުމުން، ޑައިރެކްޓަރާއި ތަރިން މިފަހަރު ތަފާތު ދައްކައިފިކަން އެނގެ އެވެ. އެންމެ މޮޅު ފިލްމާއި ޗިއްޕެގެ އެންމެ މޮޅު ޑައިރެކްޓަރުގެ އެވޯޑާއި ޖުމައްޔިލް ނިމާލް (ޖުމަލް) ގެ އެންމެ މޮޅު އެކްޓަރުގެ އެވޯޑާއި މަރިޔަމް މަޖުދާ (މަޖޫ) ގެ އެންމެ މޮޅު ބަތަލާގެ އެވޯޑަކީ، ނުވަ ކާމިޔާބީގެ ތެރޭގައި ހިމެނޭ މުހިންމު ބައިތަކެވެ.\nސުނީ މިފަހަރު އިންޓަނޭޝަނަލް މީޑިއާއަށް!\nސުނީތާ އަލީ މި ރާއްޖޭގެ އެންމެ ބޮޑު އެންޓަޓެއިނާ އަށް ބަދަލުވެދާނެ ކަމަށް ގަބޫލުކުރީ ކިތައް މީހުން ހެއްޔެވެ؟ އެކަން މިހާރު އެ އޮތީ ވެ ނިމިފަ އެވެ. އެއަށް ފަހު، ކޮންމެ އަހަރެއްގެ އެންމެ ބޮޑު ނިއުސްމޭކަރަކަށް އޭނާ ބަދަލުވެދާނެ ކަމަށް ގަބޫލުކުރީ ކިތައް މީހުންތޯ އެވެ؟ އެކަން ވެސް ހަގީގަތަކަށް ބަދަލުވެ މި ޒަމާނުގެ ބަދަލާއި ހައްގާއި ބާތިލު ވަކިކޮށްދޭ ނިކަން ބޮޑު ނިޝާނަކަށް ސުނީތާގެ "ލެޖެންޑް" މި ވަނީ ބަދަލުވެފަ އެވެ. ވަކިން ހާއްސަކޮށް ފުރައްސާރަ އާއި މަލާމާތުގެ ހާއްޔެއްގައި އެކަކު އަނެކަކަށް ބުލީކޮށްލަ ކޮށްލަ ތިއްބައި ސުނީތާ އަހަރެމެން ދިވެހިން އެ ނިދިން ނިކަން ރަނގަޅަށް ހޭލައްވާލައިފި އެވެ. ނުވާނެއޭ، ނުކުރެވޭނެ ބުނި އެތައް ކަމެއް ކޮށް ދައްކައިފި އެވެ. މިއަދު އޭނާއަކީ ހުރިހާ ދިވެހިންނަށް ވެސް ނަމޫނާއެކެވެ. މި ދިވެހި ރާއްޖެ ކުޑަކޮށް، ބޮލީވުޑްގެ ތަރަި ޕްރިޔާންކާ ޗޯޕްރާގެ ސުޕަ ފޭނެއްގެ ގޮތުގައި އިންޑިއާ އާއި ޕްރިޔާންކާމޭޑްނެސްގައި އޭނާ ހޯދަމުން އަންނަ މަގްބޫލުކަމަކީ ވެސް ފިސާރި ނަމޫނާއެކެވެ.\nދެ ޒުވާނުން މަރުވީ "މަޖަލުގެ" ތެރޭގައި ތިއްބާ!\nބްރިޖަށް ކިޔާނެ ނަމެއް ދީބަލަ!\nމަޖިލީސް ރައީސް އަބްދުﷲ މަސީހު\nއެންމެ ހަގު "ހާފިޒު"، ފަސް އަހަރުގެ ކުއްޖެއް\nމި ޒުވާނާ އަށް ދިވެހި ފަތްޕިލާވެލިން އަޖައިބެއް!\n16،000 ރުފިޔާއަށް ނަމާދަށް ގެންދާނެ މީހަކު ހޯދަނީ\nޒާޙިލްގެ ސިކުނޑި މަރުވެ، އުންމީދު ކަނޑާލައިފި\nޖަލްސާއަށް ނުދާ މުވައްޒަފުންނާ ސުވާލު ކުރެވޭނެ\nމައްކާ ހަރަމްފުޅުން މި ފެންނަނީ ކޮން ތަންތަނެއް؟\nސްވައިން ފްލޫގެ ހަގީގަތާއި ފެތުރޭ ގޮތް\nއެންމެ މަގުބޫލް ކޮމެންޓްތައް\nރައުދާގެ ފޯނުގާ ހުރި މައުލޫމާތު އާންމުންނާ ހަމައަށް ނުފޯރާނެކަމަށް އުންމީދުކުރަން. ދުނިޔޭގާ ނެތަސް އޭނާގެ އަބުރު ރައްކާތެރިކުރުމަކީ ފުލުހުންގެ މައްޗަށް ވާޖިބެއްކަމަށް ދެކެން.\nރައުދާގެ ފޯނުން މުހިންމު މައުލޫމާތުތަކެއް ލިބިއްޖެ\nގާސިމް އިބްރާހިމްއަށް މާތްﷲ އަވަސް ޝިފާއެއްދެއްވާށިއެވެ. އަދި ގާސިމްގެ އުމުރު ދިގުކުރަށްވައި ހެޔޮސިއްހަތެއްގައި އަބަދުމެ ލަށްވާށިއެވެ.\nގާސިމް ހޮސްޕިޓަލްގައި އެޑްމިޓްކޮށްފި\nތަމެން އެންޑް މަމެން\nރައްޔިތުންގެ ޢަދުއްވުންނޭ އަދުރޭ؟ ކާކު ކަލެއަށް ރައްޔިތުންގެ ޙައްޤު ގައި ވާހަކަދެއްކުމުގެ ޙައްޤުދިނީ؟ ކަލޭ ތީ ކާކު އަޅެ ފަހެ؟\nމިހަބަރު ކިޔާ ނިމުނުއިރު ބަސްހުއްޓި ގަބުވެއްޖެ. މާތްﷲ ދަމުނަމާދު ކުރާ މީހުންނަށް ހެޔޮޖަޒާ ދެއްވާނެ ކަމަށް އަންގަވާފައިވާ އެންގުންތަކުގެ މަތިން ހަނދާންވެ ފެންކަޅިވެެއްޖެ. މިއީ މިއަދުގެ ދުނިޔެއަށްދިން ވަރުގަދަ މެސެޖެއް. ވިސްނާ ވިސްނާވެސް މާތްﷲ ގެ ކުޅަދުންވަންތަކަން ފިޔަވާ އިތުރު ކަމެއް މިއަކުން ނުފެނުނު. އިންސާނުންގެ ބަލިކަށިކަމާއި މާތްﷲ ގެ ކުޅަދުންވަންތަކަން. އަހަރެންގެ ހިތްބުނާކަހަލަ ހާދަ ނަސީބުގަދަ އީމާންތެރި ދެމަފިރިންނޭ އެއީ. މިހާދިސާއިން އެކަނިވެސް އިބްރަތްލިބި އިސްލާހުނުވާނީ ހަމަ ޔަގީނުންވެސް އަބާއްޖަވެރިން. އާއިލާއަށް ބުނެލަންއޮތީ ހިތްވަރުގަދަ ކުރައްވާށޭ. އެއިލާހު ތިޔަ އާއިލާއަށް މަގުދައްކަވާނޭ. އަޅުގަނޑުވެސް އަޒުމުކަނޑައަޅައިފިން މިއަދުންފެށިގެން އެދެމަފިރިންގެ އެ އީމާންތެރި އުޅުމުން އިބްރަތްލިބިގަނެ މިފާކުރަނިވި ދުނިޔޭގެ މަދު ދުވަސްތައް ބޭކާރުކޮށް ނުލުމަށް. ޔާ ﷲ. މިއަޅާގެ ދުއާ އިޖާބަކުރައްވާންދޭ!\nއަޅުގަނޑަކީވެސް މޫސާ ވަސީމް ފަދައިން އަޑާއި ހަރަކާތްތަކުގައާއި އަދި ހިނގުމުގައިވެސް ރަނޑުގޮތެއް ހުންނާތީ ވަރަށް ބޮޑަށް ވަށައިގެންއުޅޭ މީހުންގެ މަލާމާތާއި ބްލީކުރުންތެރޭގައި ބޮޑުވެ އަދި އެކަންތައް ފަހަނައަޅައި ގޮސް ސޯސަލް އެކްޓިވިޒަމްގެ ކުރިބޯށީގައި ހިފާފައިވާ މީހެއް. ރަނޑުމީހެއްގެ ގޮތުގައި ދުނިޔެއަށް އައުމަކީ އެއްވެސް މީހެއްގެ ކުށެއްނޫން. އަދި އެއީ މުޖުތަމަޢުގައި މީހާ ބާކީވެ އެންމެންގެ މަލާމާތް ލިބެންޖެހޭނެ ސަބަބެއްވެސް ނޫން. މިއާޓިކަލް ކިޔާލުމުން މޫސާ ވަސީމްގެ ހިއްވަރާއި އަޒުމް ފެނި އިތުރަށް އަޅުގަނޑަށްވެސް ހިތްވަރު ލިބިއްޖެ.\nވަގުތު ފާއިތު ވުމުގެ ކުރިން އަވަހަށް ތައުބާވޭ! މި ކޮމެންޓަކީ ވަކި މީހަކަށް ނިސްބަތްކޮށް ލިޔުނު ކޮމެންޓެއް ނޫން!\nއުގައިލްއަށް ވޯޓް ލާނެ އެންމެން މިކޮމެންޓްއަށް ލައިކް ކުރައްވާ!\nޔާމނޫ ކަލޭގެ ނިމުން ވަރަށް ހިތިވާނެ. މިތިބީ ކުޅި ބަލަން\nމަރަކީ ވަކި ފިކުރަކަށް ވަކި އުމުރަކަށް އޮތް އެއްޗެއްނޫން ވިސްނަންވި ކަމަކީ ކޮންމެ ފަދަ އުމުރެއްގަ އަދި ވަގުތެއްގަ މަރުއައިސް ގެންދާނޭ...\nއިއްޔެ ޕީޕީއެމަށް ވޯޓުއެޅި ނިކަމެތި ރައްޔިތުންނަށް އެއްޗެއް ވިސްނޭނެ ކަމަށް އުއްމީދު ކުރަން...\nލޯކަލް ކައުންސިލްތަކުގެ އިންތިހާބު 2017\nBack to Mihaaru


Madhiri maraa kotteh; Vaheh ves nudhuvaane | Mihaaru\nމަދިރި މަރާ ކޮށި\n10 އޯގަސްޓް 2018 - 07:01 1 comment\nބޭސިޔަސްގެ އުފެއްދުމެއް ކަމަށްވާ މޮސްކިޓޯ ކިލާއަކީ ޔޫވީ ލައިޓެއްގެ އެހީގައި މަދިރި މަރައިދޭ އާލާތެކެވެ.\nކޮންމެ ގެއަކާވެސް ގުޅޭ، ކޮންމެ ކޮޓަރިއެއްގައި ވެސް ބެހެއްޓޭ މޮސްކިޓޯ ކިލާއަކީ ބަލައިލަން ރީތި ޑިވައިސެކެވެ. ނުބައި ވަހެއް ވެސް، ބޭކާރު އަޑުތަކެއް ވެސް ނީއްވާ ގޮތަށް ފަރުމާކޮށްފައިވާ މަދިރި މަރާ މި މެޝިނުގެ ހަގީގީ ބާރު ބިނާވެފައިވަނީ މިއިން ދޫކޮށްލާ ޔޫވީ ލައިޓްގެ މައްޗަށެވެ. އުދުހެމުން އަންނަ މަދިރި، މި މެޝިނާ ވަކި ރާސްތާއަކާ ހަމައަށް އެރުމުން މި މެޝިންގެ ޔޫވީ ލައިޓަށް ދަމައިގަނެއެވެ. މި ޔޫވީ ލައިޓް ހަރުކޮށްފައިވާ އާނގަ ހުންނަނީ ވަކިން ކަނޑައިފައެވެ. އަދި މި އާނގަ ވަށައިގެން ވަނީ ތޫނު ތިލަތަކެކެވެ. މީގެ ހަތް ތިލަ ހަރުކޮށްފައިވެއެވެ. ޔޫވީ ލައިޓަށް ލަވައިގަންނަ މަދިރި، މި ތިލަތަކުގެ ތެރެއަށް ދެމިގަނެ މަރުވެގެން ފައިބަނީ ފުލުން ވަކިން ދަމާލެވޭ ޓްރޭއަކަށެވެ. މި ޓްރޭގެ މަތިން އޮންނަނީ ތުނި ދާގަނޑުކޮޅެކެވެ. ޓްރޭ އާއި ދާގަނޑުކޮޅު ނަގާ ސާފުކޮށްލުމުން އެ ނިމުނީއެވެ.\nމޮސްކިޓޯ ކިލާ މަސައްކަތްކުރަނީ ކަރަންޓުންނެވެ. މިއަށް ގުޅަން އޮންނަނީ ޔޫއެސްބީ ޕޯޓަށް ޖަހާ ކަހަލަ ވާކޮޅެކެވެ. ދުވަހުގެ އެކި ވަގުތުތަކާ އެކަށީގެންވާ ގޮތަށް މި މެޝިންގެ ބާރު ކޮންޓްރޯލްކުރެވެއެވެ. މިސާލަކަށް، ނިދާ ވަގުތާއި ތުއްތު ދަރިފުޅު ގާތުގައި މީގެ މެޝިނެއް ބަހައްޓާ ނަމަ އެ މަޑުމައިތިރި މާހައުލާ ގުޅޭ ގޮތަށް މި މެޝިންގެ ބާރު ކުޑަކުރެވޭނެއެވެ. އޭރުން އިހުނަށްވުރެ އަޑުވެސް މަޑުވާނެކަމަށްވެއެވެ. މިވަގުތު އެމެޒޯންގައި މޮސްކިޓޯ ކިލާ ވިއްކަން ހުރީ 32.60 އެމެރިކާ ޑޮލަރަށެވެ.\nއިތުރު ލިޔުންތައް މަދިރި


Ooredoo ge magusadhakee Raajje akee technology gai kuriaraafaivaa gaumakah hedhun! | dhuvasmv އުރީދޫގެ މަގުސަދަކީ ރާއްޖެއަކީ ޓެކްނޮލިޖީގައި ކުރިއަރާފައިވާ ގައުމަކަށް ހެދުން! – dhuvasmv\nއުރީދޫގެ މަގުސަދަކީ ރާއްޖެއަކީ ޓެކްނޮލިޖީގައި ކުރިއަރާފައިވާ ގައުމަކަށް ހެދުން!\nއުރީދޫގެ އެކްޓިން ސީއީއޯ ހުސައިން ނިޔާޒު -- ފޮޓޯ: އުރީދޫ\nޓެލެކޮމިއުނިކޭޝަން ކުންފުނި އުރީދޫގެ ހިދުމަތް ރާއްޖޭގައި ދޭން ފެށީންސުރެ މަގުސަދަކީ ޓެކްނޮލޮޖީގައި ކުރިއަރާފައިވާ ގައުމަށް ރާއްޖެ ހެދުން ކަމަށް އެ ކުންފުނިން ބުނެފި އެވެ.\nމިއަދަކީ ރާއްޖޭގައި އުރީދޫގެ ހިދުމަތް ދޭންފެށިތާ 15 އަހަރު ފުރުނު ދުވަހެވެ.\nދުވަހުގެ މުނާސަބަތުގައި ވާހަކަދައްކަވަމުން އުރީދޫގެ އެކްޓިން ސީއީއޯ ހުސައިން ނިޔާޒު ވިދާޅުވީ މިދިޔަ 15 އަހަރުގެ ތެރޭގައި އުރީދޫއިން ވަނީ ރާއްޖެއަށް ތަފާތު އާ ޓެކްނޮލޮޖީތަކެއް ތައާރަފު ކޮށްފައިކަމަށެވެ. އޭނާ ވިދާޅުވީ އެފަދަ ހިދުމަތްތަކެއް ތައާރަފު ކުރެވުނީތީ އެ ކުންފުނިން އުފާކުރާކަމަށެވެ.\nނިޔާޒު ވިދާޅުވީ އުރީދޫގެ ހިދުމަތް ދިނުމަށް އެންމެ ބޮޑު އެއްބާރުލުމެއް ލިބުނީ ދިވެހި ސަރުކާރާއި އެ ކުންފުނީގެ ޕާޓްނަރުންގެ ފަރާތުން ކަމަށެވެ. އަދި މި ޓެކްނޮލޮޖީތައް ރާއްޖެއަށް ތައާރަފު ކުރުމުގައި އެންމެ މުހިންމު މަސައްކަތެއް ކޮށްފައިވަނީ އުރީދޫގެ ހީވާގި މުވައްޒަފުން ކަމަށް ވިދާޅުވި އެވެ.\nނިޔާޒު ވިދާޅުވީ މިދިޔަ 15 އަހަރު ތެރޭގައި ލިބުނު އެންމެ ބޮޑު ކުރިއެރުމަކީ އުރީދޫގެ ކަސްޓަމަރުންގެ ފަރާތުން ލިބުނު އެހީތެރިކަންކަމަށެވެ.\nއުރީދޫން ރާއްޖެއަށް ޓެލެކޮމިއުނިކޭޝަންގެ ހިދުމަތް ދޭން ފެށުން ވެގެންދިޔައީ އެ ދާއިރާގައި ވާދަވެރިކަން އުފެދުނު ކަމަކަށެވެ. އަދި ޓެލެކޮމިއުނިކޭޝަންގެ ހިދުމަތްތަކުގެ އަގަށް ހެޔޮ ބަދަލުތަކެއް އަންނަން ފެށި ކަމަށެވެ.\nކުޑަކުދިންގެ ހައްގުތައް ރައްކާތެރިކުރުމުގެ ގާނޫނު ތަންފީޒުކުރުމާ ގުޅޭގޮތުން ޕޮލިސީ ލެވެލްގައި މަޝްވަރާކޮށްފި


Gina Adhadhegge Baguraa Fulhi Thakaa Eku5Meehaku Hayyaru Koffi ގިނަ އަދަދެއްގެ ބަގުރާ ފުޅިތަކާއެކު5މީހުން ހައްޔަރުކޮށްފި – Huvadhoo News Gina Adhadhegge Baguraa Fulhi Thakaa Eku5Meehaku Hayyaru Koffi Huvadhoo News\nގިނަ އަދަދެއްގެ ބަގުރާ ފުޅިތަކާއެކު5މީހުން ހައްޔަރުކޮށްފި\nމިމަހު9ވަނަ ދުވަހު މާލެއިން އަތުލައިގަތް ބަގުރާ ފުޅި ހުރި ފޮށިގަނޑުތައް/ ފޮޓޯ: ޕޮލިސް މީޑިޔާ\nޤާނޫނާއި ޤަވައިދާ ޚިލާފަށް ބަނގުރާ އެތެރެކޮށް އެތަކެތި ވިޔަފާރިކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތާކާއި ގުޅިގެން ބޮޑުތަކުރުފާނު މަގު ދުވާ ޓްރެކާ ދިމާލު ފަޅުތެރޭގައި ތޮށިގަނޑާ ކައިރިކޮށްފައިއޮތް ލޯންޗަކާއި އެސަރަހައްދުގައި އޮތް ޓެކްސީ އެއް ބަލައިފާސްކޮށް ގިނަ އަދަދެއްގެ ބަނގުރާފުޅިތަކެއް ހޯދައި ފަސް މީހަކު ހައްޔަރުކޮށްފިއެވެ.\nފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ޑްރަގް އެންފޯސްމަންޓާއި ކައުންޓަރ ނާކޮޓިކްސް އިންޓެލިޖެންސް ގުޅިގެން މިމަހުގެ9ވަނަ ދުވަހު ހިންގި އޮޕަރޭޝަނުގައި ބަނގުރާފުޅި އަޅާފައިވާ 12 ފޮށިގަނޑު ފެނިފައިވާ ކަމަށް ފުލުހުން ވަނީ ވިދާޅުވެފައެވެ.\nމިއޮޕަރޭޝަނުގައި ލޯންޗު ބަލައި ފާސްކުރުމުން 12 ފޮށިގަނޑުގެ ބަނގުރާ ފުޅި ފެނިފައިވާއިރު ކައިރީގައި އޮތް ޓެކްސީއެއް ބަލައި ފާސްކުރުމުން ބަނގުރާ ފުޅިތައް އަޅާފައިހުރި3ފޮށިގަނޑު ވަނީ ފެނިފައެވެ.\nމިމައްސަލައިގައި ހައްޔަރުކޮށްފައިވަނީ 24 އަހަރުގެ ފިރިހެނަކާއި 25 އަހަރުގެ ފިރިހެނަކާއި 22 އަހަރުގެ ފިރިހެނަކާއި 38 އަހަރުގެ ފިރިހެނެއްގެ އިތުރުން 51 އަހަރުގެ ފިރިހެނެކެވެ. މިމީހުންގެ ތެރެއިން 51 އަހަރުގެ މީހާއަކީ ބަނގްލަދޭޝް ފިރިހެނެކެވެ. ދެން ތިބި ހަތަރު މީހުންނަކީ ދިވެހިންނެވެ.\nމިމައްސަލައާ ގުޅިގެން ހައްޔަރުކޮށްފައިވާ މީހުންގެ ބަންދާމެދު ގޮތެއް ނިންމުމަށް ކޯޓަށް ހާޒިރުކުރުމުން އެކަކުގެ ބަންދަށް 15 ދުވަސް ދީފައިވާއިރު، ދެމީހަކަށްވަނީ 10 ދުވަހުގެ މުއްދަތެއް ދީފައެވެ. އަދި އަނެއް ދެމީހުންނަށްވަނީ ފަސް ދުވަހުގެ މުއްދަތެއް ދީފައެވެ.\nމީގެ އިތުރުން ހަމަ އެދުވަހު ކ.މާފުށީގައި ހިންގި ދެއޮޕަރޭޝަނެއްގައި މަސްތުވާތަކެއްޗާއެކު6މީހަކު ވަނީ ހައްޔަރުކޮށްފައެވެ.\nމި ދެއޮޕަރޭޝަނުގައި ހައްޔަރުކޮށްފައިވަނީ 29 އަހަރުގެ ދިވެހި ފިރިހެނަކާއި 22 އަހަރުގެ ދިވެހި ފިރިހެނަކާއި 21 އަހަރުގެ ދިވެހި ފިރިހެނަކާއި 34 އަހަރުގެ ދިވެހި ފިރިހެނަކާއި 51 ދިވެހި ފިރިހެނަކާއި 28 އަހަރުގެ ސްރީލަންކާ ފިރިހެނެކެވެ.\nމި ދެއޮޕަރޭޝަނުގައި ހައްޔަރުކުރި މީހުންގެ ތެރެއިން 29 އަހަރުގެ މީހާއާއި 22 އަހަރުގެ މީހާ އަދި 21 އަހަރުގެ މީހާ ހައްޔަރުކޮށްފައިވަނީ ކޯޓު އަމުރެއްގެ ދަށުން މާފުށީގެ ތިން ގެއެއް ބަލައިފާސްކޮށް މަސްތުވާތަކެއްޗާއެކުއެވެ. މި ތިން މީހުންނަށް މާފުށީ މެޖިސްޓްރޭޓް ކޯޓުން ވަނީ 10 ދުވަހުގެ ބަންދުގެ މުއްދަތެއް ދީފައެވެ.\n34 އަހަރުގެ މީހާއާއި 51 އަހަރުގެ މީހާއާއި 28 އަހަރުގެ މީހާ ހައްޔަރުކޮށްފައިވަނީ މާފުށި ކައިރީގައި އޮތް ސަފާރީއެއް ބަލައިފާސްކޮށެވެ. އެސަފާރީ ބަލައިފާސްކޮށް 88 ފުޅި ބަނގުރާ ފުލުހުންގެ ބެލުމުގެ ދަށަށް ގެނެސްފައިވެއެވެ. މި ތިން މީހުންގެ ބަންދާމެދު ގޮތެއް ނިންމުމަށް މާފުށީ މެޖިސްޓްރޭޓް ކޯޓަށް ހާޒިރުކުރުމުން ވަނީ ދޫކޮށްލާފައެވެ.